text:
尋晚本來想去買枝膏去搞搞個肚紋, 不過去左卓悅同埋MEKA, 去埋mannings, watsons & 藥房都搵唔到合心水既.算!
番到屋企, 同Midby爸傾過, 用番片糖浸浴好呀, 定點樣好呢.佢就話要用番N年前我地o係TNS買既cane sugar 浴鹽.我每次用完佢都有d "後悔".
1) 佢會令到我血液循環得快d, 所以好保暖, 但對我呢個成日都唔覺得凍既人來講, 用完好似有d 熱囉
2) 佢會搞到我成個浴缸油淋淋, 真係唔知點算好架!
尋晚Midby爸提議我地用番呢個浴鹽, 好啦, 用啦! wa, 用左好多匙cane sugar, 搞到成身都係油.我就冇去沖身就用毛巾乾身;但Midby爸就怕左咁油, 去沖左一陣身先.
心理上我覺得用完對我上半身係有用既, 因為上半身我一直唔覺得太乾.但對於我隻左病腳, 同埋成對小腿, 我都仲要補番vasline.
希望間唔中浸下呢d浴鹽, moistruize 下我成身, 令到我既胸, pat pat 及大腳唔會出現妊娠紋啦!
至於個肚, 當然繼續茶花子油, 茶花子油, 茶花子油啦! Midby爸都已經加重好多份量架喇!
今晚會去見Doris 同Eunice.好耐好耐冇見佢地喇, 上次見佢地都係o係TST "甜蜜蜜" 撞到o者.今次係Eunice o係11月結完婚之後出來既一次, 咁多年冇見, 大家既改變都唔少.Eunice 就升做太太級喇, 我就快升做媽媽級喇, Doris, 幾時到你呀?
Midby 仔今日踏入第7個月喇, 亦即係我踏入 the third trimester (which spans from 28w to the birth). 有d 緊張tim, hee....d 人話要拾好個走佬袋喎, 因為bb 28w 已經可以出世.當然我同Midby爸好唔想Midby仔咁快"面世"啦.但係呢d野我地都要去準備.
好啦, 呢個CNY holidays, 我要去準備好至少以下野:
1) 走佬袋
2) 工人用既物品, 包括摺床
3) 裝Midby衫既櫃仔 (放邊好呀? 書房? 我間房??)
4) Midby用既奶瓶, 奶咀, 其他用品 (最多野就係呢個部份喇)
5) 如果有時間既, 都要research埋Midby會飲邊隻奶粉 in case 我唔夠奶比佢 - 羊奶? 牛奶? organic? 日本? 外地? 真係好難去選擇, 因為又要健康, 又要成份好 (我有d 擔心我想揀幾隻既organic 奶粉既formular 唔夠好popular 既A+, 雅培呢D 比.呢d 奶粉o係HK極多BB食, 如果Midby 唔食呢d formular, 我怕佢吸收唔夠d "叻叻" nutrients, 第時唔夠power 同人爭喎.
我就比較嚴謹, 睇10次都未必會買, 因為我想make sure 我同Midby爸所選既iterms 係best buy in terms of quality as well as $.
好, 等我! 等我finish all marking之後就會出動.
Midby仔 (我係鍾意咁叫你呀, 係你爸爸叫我唔好咁叫, 怕我叫到你成個男仔咁喎), 你而家大個仔架喇, 得閒郁多d, 好似而家咁, 郁到媽媽既右腰都feel 到你手舞足蹈, 唔夠幾秒就去到左下方又郁.要郁就快d 郁喇, 聽講32w 之後你就大隻都冇咩位, 想郁都幾難架喇!!!!


c: text/html

text:
因為妹妮而家識行,成日想走入廚房睇吓住喺露台嘅兩隻貓貓.安全起見,唯有加度閘,因為廚房對小朋友係個危險嘅地方嘛.
至於安裝呢D粗重嘢就硬係由媽Me我做啦!
以後要喺門隙度裝入廚房了!
妹妮個passport到咗了! 可以去旅行喇, 但係因為金融海潚關係, 爸b話可能無旅行去住.不過公公話想新年去美國玩, 唔知到時會唔會跟埋去呢? 係嘅話妹妮就有得坐飛機喇!
同事MonMon比咗個玩具我哋,係超級市場買餸車一架.其實係新潮果籃剩下嘅籃,不過我哋廢物利用做玩具,妹妮好鐘意玩呀!高度仲啱啱好潻
今日將妹妮d BB衫執出黎,先明顯地發覺妹妮真係大個咗好多.細個時D衫仔而家泊埋去妹妮個身變得好細件,即係妹妮大件咗好多呀!
呢對夏天買嘅涼鞋仔著咗兩個月就唔啱著lu,而家拚埋一齊D腳指仔突晒出黎.
星期日又去海港城,因為Cathy姨姨送嘅生日禮物有得攞了.順便去食Pizza,原來而家D餐廳好照顧小朋友,有晒腊筆同填色紙招呼細路.
行行吓街見到有個叔叔揸住波波,妹妮就申出雙手向個叔叔叫‘波波’...就係咁妹妮就成功喺叔叔手上攞咗個波波嘞.
又撞到Danny叔叔一家,同埋好鍚妹妮嘅姐姐,姐姐一見妹妮就摸佢塊臉想鍚鍚妹妮,好sweet架!
自製全家幅
弊啦,妹妮坐過一次電梯後就上癮,之後見到電梯都要爸B同佢搭.
終於收到學校通知, 我哋得waiting list...即係唔收啦. 不過無話失望嘅, 當攞經驗啦.因為都唔知收生標準,只係做返自己,始終一歲咁細都應該唔係睇細路呱,可能係我同爸B表現唔夠好啦.不過我哋好有體育精神,呢間唔收咪第間囉,媽Me會繼續幫妹妮魚翁撒網報多幾間學校架喇,嘻嘻!

robotstxt: allowed

filter: keep


text:
2015年9月3日 星期四
2015東京河口湖甲府賞櫻美食爆喼行Day 3
Day 3行程: 原宿, 池袋
第三日終於可以訓晏d啦. 我8點幾先起身, 同肥仔食左禽日買既toro海膽同限定雪糕做早餐.
我地又分頭行事啦. 我今日要去原宿究朝聖啦!! 我沿住明治通行去burberry買左個牛仔布袋.
又去左精品店Asoko買左少少精品, 之後就去左我必到既La Foret朝聖啦. 好多i記代理品牌都有. 而且價錢仲平過i記好多. 可想而知i記食水有幾深呢. 日圓平之下我買左件2xx既乾濕褸.
真係唔買對唔住自己 =P
買呀買呀已經成四點幾, 禽日已經book左食鰻魚飯, 所以要趕去池袋. 去到唔見明明. 原來佢whatsapp我地佢去左橫濱所以唔同我地食飯. 咁好啦. 我地自己食啦.
池袋鰻魚小店只有1x個位, 真係好細間, 除左鰻魚飯外, 佢地仲有鰻魚唔同部位既串燒食.
名副其實全鰻魚宴. 鰻魚飯汁唔係好甜, 反而可以突出鰻魚味. 肥肥地好香口好好味. 唔怪得係
tabelog成4.x分啦.
食飽左都係6點幾. 肥仔又約左另一班朋友食雞泡魚宴. 我就走去車站旁既Lumine掃貨.
今次買左唔少accessories. 耳環, 頭飾.... 行到Lumine Close先返Apartment. 返到去都11點幾. 肥仔已經係度. 我又撩佢去附近既24小時supermarket買野. 原本佢話第一日已經去過下買左少少野. 但一諗起食佢就抵抗唔住我既誘惑所以我地就去左Maruetsu睇下. 唉, 兩個人去買野真係容易出事, 大家會發掘好多野黎買. 結果大家每人買左成袋零食啦. 我順便買d三文治做後日既早餐.
訂閱: 張貼留言 (Atom)


text:
Thursday, 24 October 2013
準備入伙
裝修好後, 其實佢地都清潔左好多, 我見師傅真係用刷清潔, 剩返既我地自己搞掂算, 唔想洗錢請清潔了!
星期六日同老公都抹左少少, 但始終未裝蚊網, 到時又要鑽野, 所以唔想抹完又污糟過, 求其抹下附近冇窗既地方算!
裝修完我地一直開住氣窗散味, 但係都散唔晒, 因為搬完我地就會開始生育計劃, 我好擔心會一直吸入甲醛, 所以淘左d聲稱會吸甲醛既炭包返黎, 希望有用啦!!
一盒有40小包, 仲附送2個甲醛測試器, 上到新屋就係間主人房試左個, 佢寫住要先密封一小時, 但我冇時間, 所以密封左一陣就開始了, 得出黎既結果估唔到係合格有餘喎, 放心左好多, 不過仲係覺得有味, 希望加左炭包再成日開窗會快d冇晒味啦!!
星期六一早九點搬, 但星期五先裝蚊網, 我地買左兩個滅蝨一個滅小強既炸彈, 為免炸完又有野入屋, 所以要等裝左蚊網先炸得, 即係我地搬之前一日先可以炸呀!!
而星期五老公會請一日假(佢太多假剩了), 佢會負責屋企pack野, 而我會請下晝, 放工會即上新屋睇裝蚊網, 之後會清潔下同埋炸屋!!
好期待入住我地第二個安樂蝸, 祝我地一切順利呀!!
8 comments:


text:
( 3-OCT-2016 MON )
呢幾晚徑步 真係覺得好瞓 d 咁喎 感恩感恩 ~
今朝里奧大人 9 點喺公司見客 所以佢早 15 分鐘起身 嘆埋個早餐先番工 我就 7 點 40 分起身 其實我一個人就好快搞掂 但今朝勁 hea 居然差唔多 8 點先出門口 哈哈 ~
食早餐嘆報紙 之後 8 卦又黎埋 雖然佢成日食麵餐 但其實 10 分鐘唔駛佢都食完飲完 基本上好小會遲到 ~
菇場超勁忙呀 今日又星期一 所以有 d 攰 ~
Lunch time 去買 BB衫比堂妹 咁星期六就可以比叔叔比佢喇 買完都已經 1 點 咁即買嘢食番菇場喇 ~
一件 BB 裙仔要 $270 我覺得好鬼貴啦 好在有折咋 我冬天褸都係 3 百唔駛 仲可以着十年添 家姐仲叫我買多幾件添 因為佢估係 $80 一件 @@
一蚊買個盒 當堂靚好多 哈哈
仍然忙呀忙 有 d 虛脫嘅感覺 ~~~~
放工去街市買餸 之後即番屋企 lu ~
預備好晚餐就抖陣 里奧大人 7 點放工 今晚蒸魚同淥米粉 所以叫里奧大人去到九龍塘打比我 咁我就唔駛下下計住時間喇 呵呵 ~
是日懶餐 - 豉汁蒸黃立鯧 + 冬菇淡菜節瓜湯
豉汁蒸黃立鯧 - 想整好耐喇 所以今晚一定要整 呢條魚 $30 比我想像中平 因為我諗住起碼要 $50 蒜蓉豆豉陳皮生抽撈埋一堆 個汁好味呀 其實我懶開鑊炒 唔係仲更加香呢 里奧大人同冰冰一見到條魚 就第一句問 : 妳唔驚咩 ?! 哈哈 其實我見個魚頭咁細個都 ok 嘅 大魚頭就真係一世唔會整囉 今晚我都有食條魚 所以應該唔驚佢呢 哈哈 ~
冬菇淡菜節瓜湯 - 唔想食菜 咁就整個瓜粒湯啦 ~
搞掂哂就沖涼 今晚大家都好攰 所以唔徑步 lu ~
個雪柜間唔中會漏水出黎 但其實對門係關實架喎 但關門嘅時候又好似有嘢頂住咁 里奧大人終於忍唔住 開個冰格出黎睇 點知有一大嚿冰呀 之後我用熱水布抹下佢 里奧大人就用螺絲批批佢 所以好快搞掂 依家關門好暢順喇 呵呵 ~
今晚 11 點唔夠就瞓喇 其實都幾鍾意咁早瞓 可能前排瞓得勁唔好 依家要補番哂瞓唔好嘅時間 哈哈 ~


text:
滷水鵝掌翼 - 好大隻好厚肉 好耐無見過咁大隻嘅鵝掌翼 加上里奧大人唔食架 所以我可以獨吞 好滿足呢
鵝片同鵝掌翼嘅底部都係有花生同豆腐呢
白醋 - 點埋白醋一齊食就無咁膩架
欖菜肉碎芥蘭粒 - 呢個菜好惹味 不過就油咗小小 估唔到份量都好多喎 我唔知原來欖菜可以炒芥蘭 因為好多都係四季豆 但里奧大人唔鍾意食豆類 所以我見到呢個餸就第一時間同里奧大人講 我會整呢個餸比佢食 佢當堂眼泛淚光好感動呀 噢
( 6-mar-2010 sat )
今日 OFF 當然瞓到自然醒啦 不過都係慣咗瞓到 10 點左右就自然會起身 同里奧大人食早餐就番屋企梳洗出發去屯門黃金海岸 lu ~
好在唔係等好耐先有車 所以 d 時間比預期中早咗 不過天色時暗時陽光 呢度好多都係 Piazza 但好鬼熱 無乜心機睇嘢同影相呀 ~
行咗陣就去香辣屋食 lunch 坐露天位 好在食嘅時候有風 唔係好熱 但食完就開始有太陽喇 ~
( 食嘅時候唔曬 同埋好好風 感恩 )印度咖哩牛腩
( 食完嘅時候就出太陽 感恩 因為我想坐露天 但又怕熱喎 噢 )
喺 Piazza 見到八哥袋仔 所以買比家姐 佢超級無敵勁鍾意八哥架 我自己買咗兩隻戒指同髮夾就收手 lu 唉 黃金海岸實在無乜嘢行 所以決定坐 van 出荃灣行下算 lu ~
去到荃灣行陣 Shopping Mall 就去食飯 勁想食潮州菜 所以去咗呢間陳記潮州菜館 食物份量都唔小 味道唔錯 有機會再去 之後番到屋企附近 里奧大人話想食涼粉 所以陪佢食埋先番屋企喇 ~


text:
香港逸東酒店 Eaton, Hong Kong
商戶搜索
服務詳情
評語 提交評語
其實一開始搵場地擺酒我都睇咗好多,但始終十七圍左右就比較難搵,因為好多場會有最低消費要包廳,我自己又想去酒店擺.嗰時我同我老公有行婚紗展,見到好多唔到場地都有擺攤位(Marco Polo嗰啲都有),但始終睇唔到個場係點就好難揀,因為我老公比較高,如果樓底矮佢就會好辛苦.
我主要係搵尖沙咀,佐敦嗰一帶.嗰時第一間睇九龍富豪,就覺得嗰度地氈比較殘舊同樓底矮(嗰時係15年,我唔知佢宜家有無裝修咗),個場地感覺唔係太華麗,所以就無再睇菜單.之後再去Holiday Inn,就俾咗地庫個廳我哋睇.嗰度感覺都好靚又好新,可惜樓底就唔太高,好似有啲侷促感,於是又無揀到.最後再上網睇,見到Eaton個樓底幾高,就再去睇場.去到睇完個場,覺得樓底幾高,感覺個氣派都好啲同埋精神.之後Sales就再同我講吓有咩plan係嗰時做緊,我返去考慮咗一日之後就返去俾訂.不過我覺得佢哋啲收費都幾海鮮,唔會一開始就好清楚咁列晒啲收費俾你睇.之後再慢慢坐低同佢哋每項嘢慢慢傾時先好似再同佢攞嘢交換咁.例如佢package包咗花車,但我哋有自己預備嘅,所以我哋就退返張coupon,換提早開始供應餐前cocktail同小食(原本要加錢).至於價錢方面我就有啲唔開心.因為我喺一年前已經book好,後尾我喺第二個platform度識咗啲都係同一間酒店3月擺酒結婚嘅人,先知佢臨尾急住放啲唔好嘅日子就免加一同送其他嘢.大約係10月賣下年3月嘅期,送加一又送candy corner.都明白佢哋係為咗生意,但我自己知道之後就唔係咁開心,不過我都無同嗰邊反映或希望佢哋送返啲嘢之類.話晒佢同出面價錢唔係差好遠,我加埋一計晒全費都要約一萬一圍,三至四星級酒店嚟講就唔係話超值.
不過結婚當日各個staff都好盡責,特別係幫我拖裙嘅女仔真係又好又盡責.到我哋成晚完咗佢仲送我媽媽落樓下,所以我哋之後都額外再封咗封利是俾佢.
Eaton 其實都okay既,不過佢哋啲Sales真係轉得好快.嗰時sell我嗰個同事叫Michelle,後來佢轉咗工之後就叫個Trainee嚟跟我哋張單.雖然佢話就話係Account Manager,但係問問吓真係乜都唔識好似以前做另一行咁,問乜嘢都話要轉頭覆我.例如我哋個ballroom話就話maximum係18圍,咁我就想問下有無啲走棧位可以加多一圍,又話者有無其它場地可以轉,佢問乜都話要問吓然後好耐先覆我哋,啲答案又好唔firm,根本幫唔到手.其實我哋見服務係咁都試過send email俾佢哋個唔知係Director定係Senior既同事,但係 一路佢哋都係無覆過我既.佢雖然無覆我,但我好肯定佢有收到我啲email,因為每一次我send email 俾佢,轉頭個trainee 就會打嚟問我咩事.其實我都根本唔洗想搵個trainee,但係總之就係佢唔會親自覆我啦.
我哋嗰package係包一晚套房,但係房間安排都唔算太flexible,因為我哋成11:00幾先出門,咁我哋就早幾日問定睇吓可唔可以大概中午要到間房諗住可以當做男家回門用,點知佢哋就覆我話唔confirm得,要當日先至知.咁好啦,到咗當日都知道中午唔得,咁就問吓睇吓14:00得喇掛,點知佢哋又話唔得.其實我覺得14:00 check-in 都唔算好過份,咁後來佢哋唔得都算喇.
要留意就係個場裡面個地毯真係好舊,顏色就係啲比較老土嗰啲紅色,唔算grand,而同埋嗰新娘房超級細,應該都只係得50尺左右,計埋裡面既嘢基本上得我一個入去就得,其他人想入去就真係應該fit唔到,因為真係好細!其實我當初睇場地都無睇到新娘房,結果到場見到我自己都好surprise咁細.
到婚宴當晚都無sales同事出現.記得當時Michelle傾既時候係話過我哋婚宴當晚都會stay係我哋婚宴到既,咁佢就走咗無辦法,咁同trainee妹妹講問佢會唔會响到,佢就話“我唔會嗰喎”,而又因為當時咁啱又係婚展所以佢都要去當值做生意,佢又話“無辦法架啦”.咁無計啦,當晚sales同事响唔响到呢點都無寫落agreement到,所以都無得可以點.
好就好在當晚有一個保姆姐姐叫Emily而其它當值既同事都好好,好幫手.特別係Emily,佢好細心,例如會教我哋點樣揭頭紗,點樣攞起條裙行.又例如佢會好體諒我哋著咗婚紗會好唔方便,佢都會唔介意咁幫我綁對鞋,帶住我行,同埋教我點樣march-in,真係好貼身咁幫我.Emily唔止會照顧我,佢連我阿媽都會照顧埋,佢個人真係好好.
我先生之前去公司function嘅時候去過Eaton,幾鐘意佢地個場,所以一早就諗住係呢到搞,但就係expo先confirm.之前sell我地果位冇記錯嘅話叫Fioni,一路以黎都follow得好好.
其實我地好鐘意Eaton個場,佢個價以酒店黎講性價比幾高,好似以2014年個價位黎睇,我地擺最貴果款都只係9000幾蚊一圍.而且個場地幾靚,有樓梯,台個位置好grand,樓底都好高.音響配合方面亦都好好,全晚冇甩轆.當日跟住新娘嘅姐姐好盡責,又非常細心,知道新娘長時間著住高踭鞋會企得好攰,當我一影完相就會即刻搬張凳出黎俾我坐.
不過因為Eaton冇停車場,所以最多只可以offer兩個車位,有少少唔方便.


text:
( 9-AUG-2016 TUE )
尋晚瞓得唔錯呀 感恩感恩 ~
今朝實在太唔想食麵包 所以食炸菜肉絲米粉 勁鹹囉 下次食番雪菜肉絲算喇 ~~~~
菇場忙下停下 咁都好 郁下無咁悶 雖然番寫字樓 但其實坐成日都幾慘 不過我又唔可以做企成日嘅工喎 對腳會靜脈曲張 好恐怖呢 ~
Lunch time 出去幫里奧大人買麵包 順便行陣 之後再買燒賣粉果番菇場食喇 ~
仍然忙下停下 好快就放工 lu ~
去街市買餸 多數拎定 d 錢出黎 唔係又找埋一大堆散銀 最驚係魚檔找番黎嘅錢 一定係濕立立呢 ~
番到屋企煲埋麥茶 又執下張枱 已經 6 點 45 分放工 里奧大人打黎話放工 咁我都要即預備喇 ~
是日晚餐 - 釀三色椒 + 菜心
釀三色椒 - 上次喺笠屋企食完豉汁 真係好想再食 所以自己煮啦唯有 但今次 d 汁就小咗 d 之後醒起 我個碗有 d 生粉喺度 唔怪得一落汁已經好似收哂 d 汁咁啦 哈哈 ~
菜心 - $7/斤銀川菜心 咁買啦 好似好耐無食菜咁 估唔到今次又係好甜 ~
洗完碗就開機洗衫 沖埋涼就食芝麻糊 ~
又睇歡樂頌 應該今個星期可以睇哂 呵呵 ~
今晚 11 點左右都瞓喇 雖然想再追 但都唔可以喇 唔夠瞓真係好辛苦囉 唔駛番工就話啫 ~


text:
( 比我整到個賣相同煎魚餅一樣 @.@ )
( 16-feb-2012 thu )
今日開始轉飲檸茶 不過假期又會飲下咖啡過心癮呢 ~
忙咗陣就 hea 喇 個人一攰 覺得好有渡日如年嘅感覺 ~
晏晝有 lunch box 其實之前都講過話菜唔好叮 不過我都會照叮菜囉 我唔可能有肉無菜 我次次如果食啖啖肉 我會覺得周身唔舒服咁架 ~
嘩 好難先等到放工 真係有時悶到咩 mood 都無哂 ~
里奧大人要見客 又係唔知幾時番 所以我自己食麵先 之後做埋家務 今晚終於頂唔順喺房開抽濕機 抽濕完成間房爽哂 真係好怕 d 嘢 up up 濕濕咁 ~
是日懶餐 - 什豆極辛出前一丁 + 煎薄撐 + 蓮子陳皮紅豆沙
什豆極辛出前一丁 - 估唔到都有小小辣喎 不過點都唔夠辛辣麵辣囉 其實就咁加什豆已經好好食 不過里奧大人就肯定唔制 佢唔鍾意食青豆 但各種蔬菜都有唔同益處家嘛 咩都要食 d 先得呢 ~
煎薄撐 - 其實想清埋包 200g 低粉 跟食譜做法 不過原來煎出黎好厚身 完全無薄撐 feel 咁個底部都煎到金黃哂 但上面仲係漿 我剷起之後完全一舊舊散哂 我又唔識拋鑊 大佬 五層鑊好重嘛 之後唔想浪費 所以轉用 grill pan 再煎未熟嘅部份 本來又想拋個 pan 不過都係好鬼重 同埋有糯米粉關係 痴住哂好難煎 下次都係分開 2 份黎煎先 咁難得我煎薄撐 賣相唔掂都留番小小比里奧大人試呢 佢話味道 ok 不過就濕咗 d 喎 ~
蓮子陳皮紅豆沙 - 之前驚咗食紅豆沙 但呢排又好想食喎 所以自己煲 不過無起沙囉 ~
唉 今晚里奧大人 9 點幾就番到屋企 不過我無煮到飯 所以叫佢買麥當勞 再陪下佢傾下計 一齊食薯條 咁樣我已經好滿足架喇 ~


text:
點解會忙左呢? 明明婚前都係要自己洗衫洗碗煮飯打掃執屋,依家仲多左老公間中幫忙洗碗拖地洗衫褶衫.
可能係因為轉左工.以前放四點半,返到屋企都係五點,依家放五,六點,買埋送返到屋企已經七點.坐一陣,煮好飯老公已經返到.就係差左呢兩個鐘,冇時間跑步…
以前放工游埋水返黎先七點,依家零運動已經七點…
九點幾食飯,食完已經十點幾,上陣網,沖涼訓得已經十二點幾一點…又俾藉口自己唔做運動…
星期日o係屋企執屋打掃,夜晚去老爺度食飯.有時星期日去左街,星期一晚先打掃,仲要食完飯先開工,執完已經十一,二點,又訓得.
如果o個個星期有order,放工就可能唔買送,叫老公買外賣,或者買d簡單野,襯焗緊蛋糕/馬卡龍攤緊焗緊既時候快快手煮好送.通常七點開工,整到一兩點,第二朝六點幾又起身返工.有時有d大order要整幾日,咁就每一日都由六點幾忙到半夜兩點.
呢排得閒d,夜晚可以做下自己野,唸住點都要做下運動,點知未放工已經天黑…又唔想出去跑.唯一唸倒最佳時間就係返工前去跑,今朝較左鬧鐘五點十起身,結果都係訓返…
今晚打算去買定三日送,放工有好抵買既菜,夠食幾日,跟住買定幾份肉o係雪櫃,咁就唔駛晚晚行過去買送,買送o個度又成日等唔倒車…搞到我去多左超市買…唔抵…
買定送之後,有時間先去跑,冇時間我唸都應該踩下stepper,雖然功效同跑步差好遠又傷膝,但點都要做返下運動.
婚前講過減完都要keep住一星期三次帶氧,為keep fit好,為健康都應該.結果結婚幾個月加埋唔知有冇十次.
成日都話,時間係抽出黎既je,咩叫冇時間!


text:
登登登.. 玻璃鞋 ...... 唔係......呢個太out啦. 係佢既睡眠護膚好拍檔
點解話佢係灰姑娘既寶物 ... 呢個時候梗係看圖說明啦
原來係夜晚11:00~早上5:00呢段時間,大腦松果體會釋出褪黑激素, 來調節睡眠質素及促進皮膚新陳代謝, 而且仲具有抗氧化功能. 呢段時間科學家稱之為仙德麗拉時間, 即係灰姑娘時間.
而呢個寶物既作用, 就係加強灰姑娘時間呢段美容覺既功效, 提供皮膚細胞能量及帶來徹夜長效保濕功能. 而且用左佢, 等同為皮膚注入10片面膜既保濕精華. 你話佢唔係灰姑娘既寶物係咩?
我地既主持人BELBEL, 我覺得佢D皮膚好好, 勁羨慕..
呢次既主角 同佢既老友記
睡覺既時候, 除左臉部水份會流失之外, 身體既水份當然都會流失, 所以完美既美容覺, 又點少得24小時深層滋養潤膚露.
桌上除左產品之外, 仲有唔少可愛既公仔, 睇得出活動人員都花在唔少心思去佈置一個令人輕鬆舒服既環境.
呢個係Neutrogena呢次活動既 美容覺「武器」研發實驗室
自願測試者同呢次活動邀請既註冊多導睡眠圖技師, 協助測試者了解自己既睡眠狀況同品質
雖然最後因為人, 同環境既關係, 始終無法了解深層睡眠既情況及效果. 但呢個測試都俾我多一個認識同了解. 當然呢個都係要多謝呢次活動既自願測試者, 其實我都有想過請纓既, 但係我驚我唔係訓唔到, 係訓到扯"鼻寒"就嚇親人啦, 所以就放棄囉.
趁空檔, 見到D佳麗係哂枱面, 梗係要羅黎試下先啦.
有無見到D藍色粒粒呀, 果D係壓縮左既高效維他命E, 有助於凝聚修復力量.
學大S話, 聽人講無用既, 梗係要狠狠地試啦, 所以我又點會執輸過人呢. 第一時間梗係試上手先啦. 唔會好笠, 有D BB爽身粉既味, 都算唔錯.
如果覺得信唔過廣告既說詞, 想了解Neutrogena 水活保濕晚間凝膜既真正威力, 其實可以參考主持人阿BEL教既方法, 將D水活保濕晚間凝膜擦係退熱貼上面, 睇下佢可以維持幾耐唔會乾到捲曲, 你就知佢有幾保濕囉.
睡眠品質好唔好, 同有無發夢都好有關係. 但原來發夢都可以預兆到發夢者好多生活上要留意既野. 而呢次大會亦請到解夢師為我地一一分析.
原來 發夢洗牙, 甩牙, 都係會洗錢既預兆.
夢見屋企人離世, 其實係擔心屋企人既身體
已婚者夢見有其他人追求或求婚, 其實係指被人妒忌
夢見自己不斷墜下, 係自身缺乏安全感.
其實好多聽完都唔記得左, 如果有寫錯, 記得話返俾我聽喎.
最後活動結束後, 大會為每人準備左豐富既禮物. 俾我地將呢份完美帶返屋企, 人人都可以擁有一個高品質既美容覺.
多謝 蘋果的化妝箱 X Neutrogena, 同呢次活動既人員俾我享受左一個優閒舒適既下午.


text:
2014年1月26日星期日
北京﹑西安﹑成都﹑雲南23天遊 @ 2011 冬
呢次旅行係我提意,我見好多地方都未去過但又想去,咁就不如一次過去晒佢啦,但時間唔多所以要揀最鐘意既地方去;旅行時間計到盡只可以定係2/1-24/1,因為1號有老師結婚唔可以走,25號朋友又要返學,想玩多一日都唔得,不過唔緊要啦玩得幾多得幾多;而我有幾個地方想去,想去哈爾濱睇雪,北京上長城睇故宮,西安上華山睇兵馬俑,仲有去雲南麗江同梅里雪山;經過一輪非精密計算,哈爾濱唔夠時間所以去唔到lu,留返有機會再去啦,而中途為左方便去雲南亦加入成都作為中轉站,最後行程出現啦,北京-西安-成都-雲南!
作為第一次backpacking,背囊同其他好多野都未有要花時間準備,原來只係揀背囊都好多野要研究,好彩揀到個鐘意既背囊,呢個背囊將會陪伴我去好多地方;另外最重要就係買機票火車票,買左去程到北京既火車票同回程返香港既機票,咁大致上都準備好可以安心等出發;而行程方面好粗略咁計劃左,睇左每個地方有邊道想玩想去,而朋友都好放心交比我負責,但最後都係有好多地方冇去到,哈哈^^唔緊要,我就係喜歡自由自在四圍去,去到邊睇到邊想點都得;搞掂好大小準備就可以準備出發啦!北京我黎啦!
北京﹑西安﹑成都﹑雲南23天行程:
Day 1: 香港 - 北京
Day 2: 北京 - 大董烤鴨店﹑王府井大街
Day 3: 北京 - 天安門廣場﹑人民大會堂﹑故宮﹑景山公園﹑南鑼鼓巷
Day 4: 北京 - 頤和園﹑北京大學﹑清華大學﹑王府井大街
Day 5: 北京 - 八達嶺長城﹑天壇﹑水立方
Day 6: 北京 - 軍事博物館 - 西安
Day 7: 西安 - 華清池﹑兵馬俑
Day 8: 西安 - 華山﹑回民街
Day 9: 西安 - 大雁塔廣場﹑小雁塔﹑書院街
Day 10: 西安 - 成都
Day 11: 成都 - 錦里﹑大熊貓繁育研究基地﹑春熙路
Day 12: 成都 - 人民公園﹑寬窄巷子
Day 13: 成都 - 峨眉山
Day 14: 成都 - 麗江 - 大研古城
Day 15: 麗江 - 大研古城
Day 16: 麗江 - 大研古城
Day 17: 麗江 - 拉市海﹑束河古城
Day 18: 麗江 - 大研古城
Day 19: 麗江 - 大研古城
Day 20: 麗江 - 虎跳峽 - 香格里拉
Day 21: 香格里拉 - 石卡雪山 - 麗江 - 昆明
Day 22: 昆明 - 翠湖公園﹑圓通寺 - 深圳
Day 23: 深圳 - 香港
北京住宿 -- 紅燈籠客棧
西安住宿 -- 七賢國際青年旅舍
成都住宿 -- 懶骨頭青年旅舍
麗江住宿 -- 木頭人客棧
2-1-2011
第一天
今日下午要到紅磡站上車,上午就整理好行李準備出發;可能係第一次咩背囊又係第一次去較長時間,帶左好多好多無謂野,裝滿全個68L背囊(而家去旅行唔會拎咁多野啦,好多時用個細背囊就算);咩住呢個背囊係九龍塘站等朋友既時候真係覺得好熱,當年冬天唔似今年咁清涼,不過唔緊要,好快就會凍到變雪條;等埋朋友去紅磡站麥當勞食午餐,就正式踏上期待左一個月既旅程
由紅磡乘搭京九鐵路到北京,大約24小時可以到達,時間係長少少但勝在價錢平,九折後只係五百幾,比飛機平好多好多;今次旅程仲有好多機會坐火車,如果冇數錯全程總共乘搭六次火車兩次飛機,數落又好似幾多bor,哈哈^^
今次乘坐硬臥車箱,上兩次去上海已經試過;出發前兩日係香港討論區認識左一位同樣坐呢班車既網友,而且咁岩大家都係同一車卡仲要同一包箱,而佢就係上鋪我同朋友就中下鋪,講講下先知原來我地都係book左同一間客棧,又會咁有緣既;上車時隔好遠望到有位美女企係包箱對出,我就估呢位好大可能就係網友,所以就靜靜雞唔行住等朋友上去了解下,果然佢認錯左我朋友係「平凡人」,哈哈^^好彩推左佢行先,獨男最怕就係同女仔傾計!
過左廣州就有晚餐供應;唔知點解明知火車上既飯唔好食,但又會心思思想食,所以就用20蚊買左個飯盒,最後呢個飯盒不負所望,果然係好難食!
就係太多無謂野,書﹑電腦﹑糖...放滿背囊
火車經過湖南時睇到車外有積雪,有啲期待北京都可以見到雪,但乘務員話今年北京仲未落雪,天氣既野冇辦法啦;去到北京睇新聞先知原來湖南有雪災!
夜晚我地係車上認識左另外兩位香港人,就係咁五個人係車上玩到好夜都唔願訓,就算關左燈都繼績玩,玩得開心到連乘務員都睇住我地玩(佢唔敢加入),最後怕嘈到其他乘客仲出到去兩卡車箱中間既接駁位關住門繼續玩,都唔記得幾多點先訓lu
第二天
一早起身望住日出,感覺到一點點寒氣,火車已經去到好遠啦?
一日之計在於晨,早餐唔食飯盒走去餐車食啲好野先,餐車朝早人唔多
20蚊既早餐就只係咁既樣...先唔理佢好唔好食,連食唔食得飽都係問題
食完返去睇下風景,睇到出面環境我估都接近北方啦
今日唔知點解多左一位德國人加入我地一齊玩,好彩我個個係下鋪可以坐住點玩都得;玩玩下不知不覺就去到鄭州站,終於去到河南省,但距離北京仲有好遠距離
企係道看門口,辛苦晒
過左鄭州站之後一陣就會經過黃河,我企定定睇下黃河咩樣先
邊個黎架?
就到啦
傳說中既黃河出現;黃河係就係好闊,但望落水量唔多
經過黃河之後都係北方平原風景,我都唔特別去影相啦,繼續睇下風景,同朋友玩下,食下杯麵,期待到達北京一刻
下午大約三點,火車準時到達北京西站,我終於去到北京啦!北京真係比香港凍好多,著多件外套都算夠暖
出火車站之前先買定去西安既火車票,然後就行去搭地鐵;另外兩位火車上識既朋友見我地都住紅燈籠客棧佢地又想去,我地五個人就一齊出發!
當時雖然已經用緊iPhone,但係個時智能電話仲未算普及,我都唔敢拎iPhone上去用咁招搖,所以就冇得用google map,要用返最傳統既方法地圖+指南針,好順利就去到地鐵一號線「軍事博物館站」
好似好多人?不過唔算迫啦,北京地鐵每程坐幾遠都係2蚊,超多人搭
係唔係有點似曾相識?因為北京地鐵四號線係MTR負責營運,車站佈置都同香港好似好似,但職員既服務就...我覺得好有中國特色,其實我地又唔應該將香港個套服務標準套係人地身上,因為服務水平都有點距離
坐到去「新街口站」落車,先去客棧放低行李;搞掂好入住手續後時候都唔早啦,可以準備食晚餐
地鐵「雍和宮站」;睇落又好似幾有特色
呢個時間冇咩人搭車
已經忘記左係邊個站落車,今晚我地晚餐既地方就係「大董烤鴨店」
講起北京美食,我相信最出名一定係北京烤鴨,有幾間特別出名既烤鴨店好似全聚德﹑大董﹑便宜芳等等都好吸引;我去北京之前都諗住一定要食烤鴨,不過諗起得我同朋友兩個人食一隻烤鴨好似有啲誇張,而家我地有五個人就岩晒啦;有人提議食大董,咁就大董啦唔洗我諗仲好,最後就來到呢間大董啦
大董烤鴨店環境好靚,睇落好似好高級,係門口都唔係好敢入去
裡面好大但座位唔多,正常要book定先有位,我地冇book到好彩都有位,不過就要等個幾鐘......
等位期間有汽水﹑紅酒免費提供,服務都算唔錯
嘩...好多證書
放左好多野食係門口吸引人,但我唔食海鮮完全引我唔到
烤鴨既地方就係餐廳中間大堂,可以睇住啲鴨比人烤
好多可憐的小鴨
由左邊呢位廚師動作睇得出佢應該係咁諗:「我得左啦!我終於燒到隻好鴨啦!爸爸媽媽我成功啦!」
係道無無聊聊影下相就等左個幾鐘,終於到我地埋位
第一時間叫隻鴨先;等一陣就可以出去揀鴨,揀邊隻好呢?揀鴨既重任就落係我身上;不過講真,隻隻鴨都差唔多樣好難揀,而我就是但指隻睇落好似比較深色既出來,深色應該火喉好啲掛?
我揀既鴨仔出左來啦,希望好食啦
下一步就係將鴨仔送到枱邊,等師傅表演片皮鴨
手起刀落,師傅把刀快到睇唔到,鴨仔都好可憐咁比人片開啦
師傅好用心去片,我都要收拾心情等食呢隻靚靚片皮鴨
難得去到北京食烤鴨就要跟足食鴨既規矩,大家都乖乖地每人比多十幾蚊要一碟配料,雖然唔知點用,都係要左先算
大大隻鴨最後就只係得兩碟肉,睇黎而家唔只隻鴨可憐,我地食唔飽都好可憐架...碟鴨賣相又真係好靚既,師傅真係好勁
隨鴨會有塊皮比你包住食
另外都有個包比你包住食;但我覺得搞咁多野做咩呢,就咁夾起一片鴨已經好好食啦,真不愧為北京烤鴨
除左烤鴨仲有叫其他野食,呢個鴨舌就真係極品,難食到要吐返出來,好腥!最後要玩到猜輸包剪揼食就知有幾難食啦......
仲有個飯,好唔好食就唔記得,只係記得好細碟
片完鴨時師傅會話拎隻鴨去煲湯,食完野碗湯就出來啦(心諗一定唔係我隻鴨煲出來啦);味道都幾好,但都唔知係唔係鴨味
最後仲有生果食
大董既烤鴨係幾好食,其他餸菜就唔知啦...!唔講好唔好食,大董既餸菜係好細份但又整得好精緻,好似呢兩個綿花球,佢好唔好食就唔知,只係知佢好靚好吸引,唔食得都睇得
食飽就走lu,原來我地來食野既地方都好靚而且感覺好高級,似係啲高消費地方唔岩我地去,所以就向王府井方向前進
個渠蓋出煙既!發生咩事!
我估下面係供暖設施所以熱到出煙(真係估下咋);北京晚上有點凍,大約零下十度左右,算係可以接受
直行唔洗好耐就到王府井
可能太夜啦,王府井大街既店鋪都關左門,唯有第日請早;好彩係街邊仲有野買,食左串冰糖葫蘆先走
呢道啲煙仲勁,而且好暖tim,小朋友玩得好開心;唔只小朋友,我地都玩得好開心
由「王府井站」坐地鐵返去lu
要係「西單站」轉車;北京地鐵轉線唔似香港咁方便,次次都要行好遠,有啲站仲勁過美乎,又要上又要落行餐飽
返到去紅燈籠客棧,真係有紅燈籠架
選擇紅燈籠客棧係因為覺得呢道好有特色,就好似古代大屋咁,佈置好精緻;係香港已經覺得有少少奇怪既係紅燈籠客棧網站只有英文冇中文,來到發現呢道真係主要做外國人生意,客棧除左我地五個之外其他住客全部都係外國人,就好似去左外國一樣
客棧佈置極有中國色彩,唔怪得可以吸引到咁多外國人;我地既房間係大廳兩旁,一行出來就係大廳,大家食野吹水都好方便
呢間就係我住既房間
平平地住四人房;我+朋友+網友+一位南非女士就住係呢間房,而另外火車上認識個兩位朋友因為冇book房就只有雙人房可以住
住呢道唔錯,環境靚地方方便出面又多野食,但最大挑戰係去沖涼;由房間行去沖涼房要先經過一小段戶外地方,凍到震!而浴室係用電熱水爐,可能太耐冇用啦唔記得電熱水爐用完熱水就冇要再煲,結果第一晚沖沖下涼變凍水又係凍到震!自第一晚後每次沖涼都要好小心留意熱水爐上既數字,仲要千其唔好人地出來就即刻入去!坐足一日車,今晚一定好好訓^^
10 則留言:
嘩!第一part已經咁精彩喇,好期待你快啲更新下一part呀!回覆刪除
不過見你坐二十四小時火車,諗起都覺得辛苦啊!(☆_☆)
仲有呀,你話北京氣溫零下十度都算可以接受,我覺得你好勁呀,完全怕凍嘅!好厲害啊!回覆
多謝喱姐支持^^刪除
二十四小時火車又真係有點辛苦,而家唔會坐咁耐啦,坐十零個鐘就ok,坐得耐都係搭飛機仲好,哈哈^^不過呢次我又真係為左坐呢條京九鐵路而去,所以唔坐唔得~
北京好凍架,第二日就真係出事啦,仲以為會凍死><
支持鴨兄遊記,單係火車內都咁精彩,之後一定仲正!回覆刪除回覆
有朋友可以玩足一個月真係好難得呀~~~~回覆刪除
你仲係行咗大半個中國咁勁@@
喱間紅燈籠幾有情調,住得過,貴唔貴?回覆
個時仲係學生所以玩耐D都唔怕~刪除
因為當時少去旅行,好多地方都未去過但有想去,所以就變左兜個大圈啦,其實D地方有少少九唔搭八@@
紅燈籠唔貴,就同普通青年旅舍差唔多價錢,大約50-60蚊,太耐唔記得lu,哈哈~
只去到DAY2, 期待更新回覆刪除回覆
歡迎馮兄光臨~刪除
我都期待緊你既西安雞,快D出啦~


text:
Saturday, December 31, 2011
風爽出征圓方
今日帶左風爽出街,第一站係帶左nic去沖涼先,跟住我地就約大家姐出element,我諗住個度夠大,可以推下bb車同埋行下zara呀嘛.
本來去到好興奮,諗住行完zara仲可以行埋h&m架,點知我同大家姐係zara已經玩到short左,估唔到呢間好多款下喎,又多啱碼既衫,所以買下買下,買到short左,買左廿幾件野,要排隊比錢時,我已經忍唔住要出去餵奶,真係好驚老公搞唔掂.
最後我地就坐左係zara出面餵奶,餵完先去換片,不過我呢個媽媽真係經驗不足,無論點都應該換左片先餵奶,搞到爽爽濕晒先換,我仲要即刻去買過件衫同褲比佢,因為我唔想換件夾衣,好似好肉酸咁,都唔型,嘩,上一上h&m睇,好似好多款囉,我好想揀呀!
換緊衫個時,老公出去搵野食,我地要快快食dinner之後返去接nic呀,所以拿拿聲邊間有位就去邊間食,好耐冇出過街食飯,唔知點解好唔慣,覺得d野好重味精,食完快手快腳就一齊返tko接nic,我地就返屋企喇,今日好開心呀,除夕日同左風爽出街,今日仲出奇地,12點時佢地未訓覺.
風爽,happy 2 mth呀!!!!
Posted by Nic Nic at 3:55 PM No comments:
Friday, December 30, 2011
Zara shopping
今日帶左爽爽出去搵爸爸lunch,其實我主要係想去zara shopping呀,卡卡.今日第一次帶bb出街會老公,唔知我自己一個掂唔掂呢?之前都係帶bb出去會見到大家姐,咁有佢幫手一定冇問題啦.
本來出去話食翡翠貓麵,但太多人喇,唯有去d貴夾唔飽但唔駛等既地方啦,食個包都要百幾蚊,真係好貴,不過好彩佢比左個梳化位我地,我都算坐得好舒服,又可以去埋toilet.食完飯就去左zara掃貨,咩住爽我都揀到野都真係好叻架喇,最叻係點左老公去排隊先,我揀多一陣再出黎,老公居然見到竹太,我真係好唔客氣咁就打左人尖,同竹太一齊比錢,哇卡卡.
袋zara我就比左老公喇,之後同爽去左換片,本來老公又話叫我帶爽上公司,換好晒片之後,佢又話好忙,唔要亞爽,我咪慢慢行去michelle度比佢見下爽爽囉.上到診所,michelle都未返到,咁爽爽又夠鐘,就餵佢先,餵餵下michelle返黎,我地傾左幾句影左相,搞掂晒玩多一陣我地就走喇.之後我同爽去左行gap,今次冇咩特別野買,主要係買比風風,爽得好少,不過算啦,女仔衫好易買.
Posted by Nic Nic at 3:53 PM No comments:
Monday, December 26, 2011
一連4日聖誕假
今年由24 – 27號都放假,其實都冇咩野玩,只係26號叫左大家姐二家姐黎打邊邊,我地只係負責去買野飲同用品,其他咩都唔駛買,佢地係tko買過黎,今日d海鮮好抵食呀,tko買咩都好過mos,其實我真係唔鐘意住mos囉,都唔知點解d人咁鐘意,如果唔係西徑好住,我真係好想返去tko住,不過西徑養狗又真係好好既,就算以前荒島咁多狗,上上落落都唔係咁方便.
Posted by Nic Nic at 3:52 PM No comments:
Labels: 生活逸事
Tuesday, December 20, 2011
嬌姨last day + 5週年結婚紀念
幾鐘意嬌姨都好,終須一別,今日係我地結婚5週年,雖然我唔開心,不過都搵左朋友準備今日晚餐,之前我仲訂左個蛋糕叫你幫我拎返黎.
嬌姨走個一刻,我真係好唔捨得呀,我,嬌姨同atik都喊晒咁,嬌姨,其實我好希望有機會生多個bb,等你再黎做我陪月架,又可以湊下風爽喎,不過我諗我冇呢個機會啦,今次生bb生到我個心好痛呀,點解冇人明白我既?點解個老公唔理我?點解個老公唔理都仲未夠,仲要刺激我?
夜晚我準備晚餐大家食,但我已經冇左以前煮飯比你食既開心,全部野都係做樣,冇heart架,到底你係留意到但冇理,定係你根本唔知?
Posted by Nic Nic at 3:52 PM No comments:
Friday, December 16, 2011
h&m + gap shopping
今日約左michelle比佢把把脈同本來約左毛豬一齊tea下,點知佢隻手係醫院搞左好耐,咁我咪路過九龍塘時去左h&m行下囉,嘩!未生個時都唔覺得h&m既bb野ok架喎,宜家覺得好掂喇,我買左勁多野比風爽,不過男仔始終都係少野揀d,我都只係買左兩條褲同兩件tee比風,爽就有兩條裙,又有兩件底衫,三條褲,d褲有2-4m size,真係超正!!
行完kln tong就繼續出發去中環,其實搵michelle都係傾下計同等佢幫我relax下,每次同佢講完都好似會鬆d既,加上今日買左野,所以心情又好靚,睇完michelle,我仲殺埋去gap,第一次去hk gap都幾開心呀,雖然baby唔多野買,不過我有兩個,男女都買得,其實都可以買得好開心呀,買完晒就返屋企,又拎d衫出黎比嬌姨睇,真係勁開心,哈哈.
Posted by Nic Nic at 3:51 PM No comments:
Monday, December 12, 2011
國金軒lunch
我冇開心過,所以我食野全程都玩電話,你唔出聲我咪玩囉,反正我冇特別野想同你講,連望你一眼都唔想.最開心應該係終於都買左notebook,我可以返屋企玩相喇,其他?我咩都唔記得,我只係知道同你出街好悶,唔想搵野講,好討厭.
Posted by Nic Nic at 3:50 PM No comments:
Wednesday, December 07, 2011
Gel Nail + Shopping
今日最早booking整返d手指,終於都可以整喇,我自己整到好肉酸呀,本來想整得簡單d快d,點知搞搞下畫個花都唔係好快,不過是但啦,今日都預左出黎一日,總之6點前返屋企就得啦.整完手指行左過去風月堂食tea,終於都可以享受一個人既快樂,其實之前帶住肚中既風爽出街,我都好開心架,總之唔同老公一齊,我就開心啦.
食完tea就搭車過去tst,點之都未去到我想去既polo,就已經比city super吸引住,我都唔知咩事,今日全場都有折,好多人都去買食物,不過我真係唔敢睇超市,一睇就大件事架喇,我咪去睇下有咩野可以買黎係火雞大會交換囉,真係話咁快就揀到,揀左一塊毯同一支酒黎交換,買左兩塊毛毛scarf比風爽影相用,仲有買左兩支洗衣液,嘩,原來呢d野都幾重呀.買完之後,由city super行過去polo都想死,我仲要去mothercare買埋揹帶呢,買完揹帶就去換左件polo,跟住行去碼頭個的士站又係想死囉,攰到我呀!
返左屋企拎晒d野出黎影又覺得好開心,總之我一買野比風爽就係開心架喇,哈哈.
Posted by Nic Nic at 3:48 PM No comments:
Sunday, December 04, 2011
崩潰
我都唔記得左由邊日開始冇出過聲,我唔講野你又唔講野,我真係癲喇,我啱啱坐完月你都可以比我自己一個人走出街,個街好凍,個心好痛,個肚行樓梯行到好扯住,跟住仲要同我鬧交鬧到搵我媽咪黎,我好憎你,好想你係我眼前消失,唔好比我知你去左邊,唔好再返黎.
我咁大個人未試過攬住屋企人喊得咁緊要,你痴線架,我好歹身體都未好返晒架,點解你要咁對我?
我本來好相信你唔搵女人架,但點解我連去生緊仔個時你都要whatsapp人呀?雖然我都知道你宜家唔係有第三者,不過我覺得男人始終都信唔過,你都唔係一個值得我信既男人,我更加恨你.
Posted by Nic Nic at 3:47 PM No comments:
Thursday, December 01, 2011
風爽滿月喇
風爽滿月喇,一諗起夜晚要見到數字人我就好唔開心,係下晝個時睇住佢地沖涼,又幫佢地影相,我真係好開心呀,風爽大個仔大個女喇,滿月之後要繼續乖乖呀!
爽爽個面開始脹出黎,好搞笑,風就明顯大個仔左,隻眼大左好多,哈哈.
嬌姨幫我煮d餸好靚呀,仲買左串好靚既提子比我地,話滿月要有生果,生生猛猛喎.佢走左冇耐,6299爸爸媽咪都黎到喇,我一見到佢地就覺得好煩,一見到佢地笑就覺得好乞人憎,拎煲翅黎做咩姐,又講到好巴閉咁,又話用咩煲,又話呢度幾多翅咁,我真係唔想再食喇,仲有喎,我都冇話過我鐘意食,係佢地個女鐘意食之嘛,冇端端又話係我鐘意食先煲黎,又拎一疊二疊報紙亂放我屋企,真係好討厭呀.我見到佢地抱住我風爽就唔知點解好嬲,好唔想見到.
當佢地走個時,我先可以鬆一口氣,唔該唔好再黎喇.
p.s.第二日嬌姨問我係唔係好高興,我話我唔知喎,佢地好高興囉,又問我有冇影相,我話冇呀,完全冇左件事,我真係唔想影囉.
其實我呢個時候都真係已經好討厭成個梁家,點解冇人發覺,其實就算我講,d人會明咩?只會發癲,我到今日過左三個月(8/3,打blog日)都仲好痛,我當時應該真係有病,點解我完全得唔到家人既照顧?仲要怪我生完變晒,簡直係痴線.
Posted by Nic Nic at 3:45 PM No comments:
Subscribe to: Posts (Atom)


text:
滷水鴨 ?! - 無食
茄汁蝦 - $120 / 斤都係霉嘅
羊腩煲 - 無食
冬菇髮菜蠔豉 - 無食
蒜蓉蒸帶子 - 食咗幾粒 賣相唔得 所以唔想食 @.@
蒸魚 - 食咗小小
臘腸 / 鴨潤腸 / 臘鴨餅 - 食咗幾塊
白切雞 - 見到雞都驚 @.@
菜心 - 食咗幾條
豬腳薑 - 飲咗啖醋
( 11-FEB-2013 MON )
今朝同里奧大人 9 點半起咗身 lu 所以就去大家樂慢慢嘆早餐呢 ~
番到屋企沖涼洗頭 之後就等大食表妹黎拜年喇 佢差唔多 11 點黎到呢 我指定要花街 佢都好好 肯買比我 ~
傾咗半個鐘就出發去媽咪屋企喇 途經美心西餅 大食表妹話我同姨媽同一日生日 不如買過蛋糕一齊慶祝咯 嘩哈 當然好啦 好難得佢主動話請食嘢架 ~
去到媽咪屋企食瓜子 等埋家姐同姐夫黎到就開飯喇 ~
新年菜式真係千篇一律 魚呀 雞呀 南乳齋呢 d 尋日食完 今日又食 今晚仍都係食呢 d 好驚 ~
龍吐珠 - 媽咪話加幾粒丸咪龍吐珠囉 搞笑 不過條魚好大條 我好驚
鴨舌 - 無咩汁 所以婆婆好味 d 哈哈
白切雞 - 食咗 1 件咋 成日有得食 所以唔會特登夾黎食 但大食表妹就好鍾意食 啱喇 幫手食哂佢最好 ^^
燜豬手 - 無食呀 早餐未落格 食唔到咁多嘢 @.@
髮菜蠔豉豬骨湯 - 我最鍾意飲湯 ^^
車厘子
差唔多 2 點半 糟糟 2 姐妹帶埋隻狗一齊拜年呀 傾到 4 點走人喇 佢地工人放假 所以家姐陪佢地去超市買餸 里奧大人睇飲食節目見到人地食西多士 佢又想食 大食表妹又話想飲咖啡 咁去大家樂啦 之後家姐都黎埋一齊食 ~
食完就送表妹去 van 仔站 之後就同里奧大人去姑奶屋企喇 ~
7 點開飯 所以 5 點 15 分去到 其他姑奶 6 點就到 lu 點知 7 點半先開飯 d 餸凍哂 好難食囉 同埋因為分咗 3 圍枱 如果逐碟再整熱 9 點先有得食咯 ~
太多人又無開窗 有 d 焗咁 feel 到喉嚨有 d 唔舒服同頭痛 所以叫姑奶買盒 Hot Lemon 希望飲完好 d 啦 ~
唉 番到屋企沾寒沾凍 沖完熱水涼仲覺得好凍 又黎年初二發燒 比里奧大人知又依依哦哦 又要我探熱 不過原來已經 39.8 度喇 即食 Panadol 即飲水即瞓覺喇 ~


text:
2015年10月25日 星期日
香港遊2015 — 掃街行
呢日二哥放假,話出旺角“掃街”,聽阿嫂話旺角創興廣塲有間大型AEON,所以先上去行吓,每樣12蚊真係好抵,阿姐就搜購啲小飾物o黎做手信,我就買咗兩款貓碟比三隻仔
我呢度唐人超市賣US$3.79,為廿幾蚊港紙一隻,相等於可以係香港買二隻
Size大啲要US$5.95
之後就開始掃街行動
又買咗果汁飲啦,二哥話我兩母女好把鬼,食少少嘢就叫飽
跟住二哥陪姐行吓商塲仔,好似家樂坊呀咁
阿姐仲係街邊檔買咗個電話套
我哋由旺角行去花園街,花園街舖頭貓呀
再一直行去深水埗,因為二嫂返咗石硤尾娘家,所以call埋阿嫂出黎,阿姐話要去公和食豆腐花
二哥鍾意食豬油渣麵,陪埋阿哥食,其實我都已經食唔落,最後打包返去俾三家姐食
咁又過咗一日了
15 則留言:
你喺 HK 買嗰隻同對美國嘅一模一樣 haha回覆刪除
我都好耐冇出過旺角, 週末 & 假期都勁多人, 怕怕回覆
咪又係嗰啲貨,只係物離鄉貴之嗎,我去嗰日係閒日,weekend真係唔好出旺角刪除
物離鄉貴呢回覆刪除
我以前好怕出旺角架回覆
旺角啱阿姐呢啲o靚妹睇,佢鍾意去旺角中心,新之城,信和都要去行刪除
第一幅圖左邊那碟車車用緊粉紅色另外都買多隻藍色做士啤回覆刪除回覆
我好多貓友都用呢兩款碟刪除
阿姐同妳有冇瘋狂掃貨呀?回覆刪除回覆
掃貨得阿姐囉,我自已真係無咩點買嘢,係買零食俾三隻仔囉,魚扒都買咗100條刪除
公和啲豆腐花好好味,去親深水埗我都一定去幫襯!XD回覆刪除
你行完家樂坊 , 下次再嚟已經執咗呢~!!回覆刪除回覆
我臨走前都見已經封咗裝修啦刪除
我都鐘意掃街,辣魚蛋回覆刪除回覆


text:
話說我杜好左牙根
麥醫生只會杜牙根..唔會整埋牙套
所以佢就叫我去返張心怡醫生到整
因為我係張醫生轉介過去既
本身我一開如無諗住返返去張醫生到整
唔係因為佢唔好
而係因為我係前排JOIN左公司既dental plan
係JOIN 恒健
佢3百幾蚊包洗牙一次仲有其他野
咁我去睇諗住話哂都JOIN左PLAN應該會平D啦
點知個日去洗牙順便問埋個價
點知洗牙由個牙醫自己洗
但我真係未試過咁差
D洗牙水係咁流出黎
佢都顯得有點手忙腳亂
我個時已經驚驚地由佢黎幫我整牙套
之後洗完佢再幫我照埋X-RAY
發現我有3隻牙蛀左
咁我就叫佢話埋俾我聽補牙同做牙套既價錢
哇~點知貴到喊
牙套要3千幾
補牙都係由3百幾至4百幾一隻
我拎住張報價單都不禁皺哂眉頭問已經係優惠左家啦?
個護士話係
咁我就唯有話等我再睇睇先
就走左人
心諗咁貴不如去返張醫生到整啦
話哂佢技術應該好過呢位醫生掛..
咁就走左去book張醫生
本身諗住之前都俾佢檢查過牙齒所以唔想請咁多假又檢查多次
直接諗住第一日就去整牙套
點知張醫生話唔得! 佢話因為隔左上次睇都有一段時間..佢想檢查多次先..同埋同我講多D關於牙套既野先再整=.=
其實我都約略知牙套係咩同埋有咩類型
不過佢話要就唯有咁啦
第一次去見張醫生佢手上已經拎住我杜牙根隻牙張X-RAY圖
我幾supprise
估唔到原來麥醫生會俾張圖佢
不過仲好
免卻再照多次x-ray既麻煩
咁佢就拎住張x-ray同我講下啦
佢除左發現左我杜牙根後面隻牙蛀左外..仲讚美下我杜牙根個隻牙
因為專科做既關係..杜得好靚=.=
我真係唔識睇..但成萬蚊做..做得唔靚我會殺左佢囉~
之後醫生問我補唔補返隻牙
咁我心諗補啦..唔係蛀落去都唔知會點
張醫生之後就同我講解下成個做牙套既過程
不外乎係磨細隻牙=> 倒模=>拎去工場做隻牙套出黎=> 一個星期後套返隻牙套入隻牙
張醫生就話佢會幫我磨細隻牙時順便幫我補返後面隻牙
之後佢就再同我講下唔同牙套物料既分別
叫我揀
有3款: 全瓷, 半瓷半鋼, 全金
全金一定唔要啦..咁樣衰..人地以為我係阿婆
全瓷就貴過 半瓷半鋼因為難做D wor
全瓷主要係for 門牙既
因為美觀問題
咁我個隻係大牙..所以我就揀半瓷半鋼
半瓷半鋼就係指外面都係瓷面入面係鋼面
無全瓷咁美觀既原因係因為佢條邊都會有少少鋼面走出黎
所以放係門牙到既話都會無咁靚..怪怪地囉
我大牙梗係無所謂啦..邊有人咁留意我隻牙
全瓷就係最出面同入面個面都係瓷面..但唔好以為成隻牙套都係瓷黎..其實係出面同入面既瓷面中間都係鋼黎家
如果成隻牙套得瓷既話就唔夠堅梗
全瓷既牙套除左美觀上有需要時就會用外..另一個原因係有D人對鋼有敏感..所以就要用全瓷
我一直對任何野都無敏感
所以就唔駛用全瓷啦
咁張醫生講左咁多野俾我知後就叫我揀
咁我當然揀半瓷半鋼
OK哂約下星期其中一日黎倒模
不過佢臨放我走時問埋我駛唔駛打麻醉針
LOL
我心諗唔係掛..做牙套都要打麻醉針?
我問佢點解
佢話因為拆個臨時牙圏(牙圏係杜牙根成個過程時一直戴住..用黎臨時保護住隻杜左牙根既牙..以免係杜牙根其間至做牙套前食野時會整壞隻牙..會係做牙套時除左佢) 時會整到D牙肉..打左就唔會痛
我就問除個牙圏要幾耐? 如果快就算啦..可能2,3下除左..咁都唔係痛2,3下..點都無打麻醉針個下痛咁耐掛
張醫生就話唔知家喎..佢話你個牙圏好match你隻牙..所以應該都幾難除=.=
咁者係要打啦
算啦..我杜牙根都打得多..接受了
張醫生就叫我諗下..下次做牙套時再話佢知要唔要落麻醉藥
另外提起個牙圏..諗起有網友問過我可唔可以唔做牙套
咁張醫生都有講過
佢話可以! 話有人因為經濟能力負擔唔起所以無做牙套
因為我地杜牙根時隻牙就會有個臨時牙圏套住佢
起一個保護作用
咁一直唔做牙套就用個臨時牙圏當係牙套囉~
當然無牙套個保護作用咁大啦
但都好過無
同埋個臨時牙圏唔係同隻牙度身訂做
佢只係牙醫係D fix size既牙圏中搵個最岩size既套住隻牙
所以保護起黎都無咁好
但張醫生話我個牙圏真係同我隻牙好岩size wor
好fit
不過我都係會做返牙套..安心D^^
好啦~ 等下星期做倒模~
下一篇
2012年7月15日 星期日
整牙套篇1
話說我杜好左牙根


text:
今日係聖誕最後一天假期啦,過得咁快真係唔捨得,所以有咩要做都要今日趕快去做;不過似乎連個天都唔想假期完咁,今日開始落雨,落雨出街真係好麻煩呀!
我地先去旺角,要去拎返結婚當日既DVD,今晚又有野睇啦!不過梗係要醫肚先啦,去左花園街食明記車仔麵,呢度d豬紅真係 no.1,又滑又入味!
黎花園街另一重要事項係去卓悅換返上次買錯既保濕 gel,呢個gel係用黎上粉底前搽架,Phoebe教路實掂,仲送左dsample呢!
拎埋DVD後,我地去旺角行左陣,仲去左中電扮睇爐,實質就想搵真人教我地個電磁爐點用,雖然有說明書,但點及真人示範丫,live教梗係入腦d,係咪先?
跟住就去左尖沙咀join埋Vivian同佢老公去Addidas,太陽哥哥話佢地有coupon,今日買野有折;不過我冇野岩,太陽哥哥就買左對新波鞋!
買完都四點了,因為戶外落緊雨,都唔想行黎行去,我地就返青衣城 hea,反正要睇七點場!hea唔得耐就決定食早飯,五點半就去食板前,好快有位,正!
跟住就睇『神探福爾摩斯』,未睇我已知我實會恰眼訓,因為頭先由尖沙咀返黎時已中眼訓,跟住仲行咁耐 hea喎,加上我對偵探片好麻麻,睇係因為有買一送一著,$55兩張飛,真係好抵麻!
我諗我恰左十五分鐘啦,對呢套戲冇咩特別comment...
返到屋企都係睇結婚DVD同超級巨星,可能今晚早食飯,又因為天氣凍,我地九點幾十點開始肚餓,跟住摷零食...突然有如發現新大陸,前幾日做節幫媽咪去超市買野時,太陽哥哥擒拿手好快掃左幾罐...忌廉湯呀!!!點解食左成包薯片同好多朱古力先醒起架!我地即刻如獲至寶一樣,估唔到買左新爐返黎,第一個竟然係太陽哥哥開爐!
煮得唔錯丫,太陽哥哥最叻煮公仔麵同忌廉湯架!
我就坐大班椅嘆世界~~其實拉張櫈坐咁前係因為先前敷緊mask,冇戴眼鏡有如盲人一樣,要坐到好近先睇到電視啫!


text:
今個星期係一個好忙碌的星期,由星期二至五放工後都有返part-time,今日星期六都要由九點返到四點,踩足五天;而下星期亦唔弱,要返一三四五四天,唔係個七一公眾假,可能返足五天呢!不過雖然忙,但都應付到,亦開始愛上這份part-time,可以講係身攰但心不攰啦,應該休息多d就冇問題的;可能有新鮮感啦,有時我覺得part-time仲好玩過full-time份工添,又幫人報下名,而我最鐘意就係收錢,可能細個曾經諗過第時要做收銀員啦!嘻嘻~~
星期六返part-time好少機會返早更,因為有full-time同事返麻,今日可以返早係因為佢地都放假,我先有機會返咋;呢個鐘數亦係我最鐘意返架,因為同太陽哥哥楂車的時間太夾,我收工時佢都差唔多,之後去街拍拖係非常方便,真係fit到爆!如果唔係,平時返星期六多數係返pm shift,由下午二點至晚上九點半close,成個saturday就咁就冇左,好sad架!
今朝怕遲到早左出門口,八點半就到銅鑼灣啦,嘆左個好少食到的麥記早餐,就踩到四點放工,等埋太陽哥哥收工,我地就去左南記醫肚;南記係返part-time後elsa介紹我食既,食過一次就愛上,可能本身我鐘意食米線啦;而最重要係,呢度的春卷一d魚味都冇架,仲勁好食添!
呢幾天天氣真係極差,成日落雨,仲要係勁大個隻,本想行陣銅鑼灣都放棄了,因為實在太大雨;跟住我地返旺角,太陽哥哥尋晚已買定今晚七點幾殺神特工既飛!
呢套戲實在太誇張,車都可以好似人咁,打個"關斗"跌落地跟住繼續行;子彈仲可以曲線咁行,實在impossible!其實我都係想睇安祖蓮娜,因為佢真係好fit同索左好多!不過如果您追求觀能刺激,都可以去睇呢套戲,有d位同有d甫士,又確實真係幾型既!
睇完戲後,我地去左泰妃雞食左碟海南雞飯,跟住就返屋企了;返到去先十點半,媽咪仲問我做咩咁早添;冇辦法啦,太陽哥哥星期日都要楂車,早d訓先有精神,加上我都攰,亦冇咩地方想行;自從返part-time後,不得不承認同太陽哥哥的生活變得較為平淡,因為大家都冇咩時間,亦要多d時間去休息,不過so far都可以接受既,大家都想搵多d錢,暫時黎講,我都覺得值得既!


text:
姓名: anik mayta fitri susantx
ID NO.: AS 795
年齡: 5/16/1988
工作地點/年份:大埔 6個月
家庭狀況:已婚2名子女
失職問題:
試過M血滴到周地都係,我老公問做咩成地血?邊個整嚫定流鼻血?佢先話佢M嚟!
一直喺我地面前都好鐘意BB 最近又比我哋發現佢有人係到先會同BB玩,同BB傾計同唱歌!因為如果我哋醒咗未落床;係個cam到睇到佢自己坐埋一邊唔理BB,BB自己玩,當我哋有小小聲佢知道你醒咗!就立即同BB有互動?
當你耐唔出聲佢又會以為你瞓返, 回復原狀!
BB D粥一係太熱,熱到BB咸,仲要問BB你做咩咸呀?一係卦住睇電視搞到D粥凍晒,又問BB點解唔食呀?BB疴咗便便離譜到叫奶奶去處理,平時佢攬住BB睇電視,奶奶去煮埋飯比佢食,奶奶叫佢落買嘢,佢自把自為買山竹返嚟食!奶奶同佢落街叫佢睇住BB,奶奶入去街市買嘢,出返嚟見到佢掛住講電話行開咗冇睇住BB,嚇到奶奶即立走埋去BB車到,好彩BB仲喺到!
最恐怖係成日無端端自己對住牆企係到唔郁!問佢做咩又話冇事,問佢係咪掛住屋企人,佢又話唔係???
經常洗碗唔洗得唔干淨BB碗竟然會有兩種餸漬,即係話佢洗咗兩次都洗唔干淨,又用大量水,拖地拖到成地水,叫佢紐干D,又話唔夠力,買個旋轉地拖比佢,一個星期就整欄咗仲要自己攞萬能膠痴到溶晒,搞到冇得換!
打欄嘢又講大話,話D嘢唔知點解跌落地! 叫佢抹厨房佢話抹咗?但係會有D肉碎同油淋淋,叫佢再抹佢求其摸下就話抹唔到,嬲到鬧爆佢之後先會抹得干淨?跟住第二日又同你講抹唔到!問佢咁點解尋日抹到?佢話唔知點解尋日會抹到!但今日同以後都唔會抹到干淨???同太多太多數之不盡……
*資料由會員 温妹珠 提供


text:
2015年7月30日 星期四
三儍再襲九州 day 3 20/7/2015
今日開始自駕遊,早餐後check out,寄存行李之後就去Budget攞車.租車經 Tocoo book,8日租架7人車都係5萬円左右,都算平,搞掂好哂d手續埋錢就翻酒店拎翻d行李,再出發去北九州.
去北九州其實為咗去日產車廠見學,之前已經上網book定,完全免費,去到車廠附近其實唔係好夠時間食lunch,所以我哋只係响便利店買便當飯團當lunch,食完就去車廠.車廠面積好大,就連接待參觀者都有一幢獨立建築物,裏面有showroom,裝組汽車嘅介紹同小小嘅演講室.之前book 見學已經講明其間唔可以映相,估唔到去到會俾個小locker我哋,要求鎖起電話同相機.我哋我哋乖乖鎖起電話相機之後就開始見學,其間一路有個姐姐帶住,講解有關製造汽車嘅過程,我嘅日文係有限公司,只係明少少,三儍就完全唔知姐姐講乜,不過造車過程都幾得意,三儍都睇得好開心.完咗見學返到頭先嘅showroom,職員已經予備咗飲品俾我哋解渴,仲一人一份小禮物,係一架限定版嘅Tomica,三儍有得玩仲有禮物真係超開心.
下一站就去今晚住嘅地方,位於八女市嘅星野村.去呢個山卡啦地方原因係去睇星星,而且住嘅地方有支全九州最大嘅天文望遠鏡可以俾住客用嚟觀星.經過個幾鐘車程到咗八女市,由於旅館响山卡啦,餐廳好早會收,而且周圍都無乜嘢買,所以我哋先响超市買定宵夜,再食個提早嘅晚餐,先再揸車入村.
車越行得近目的地天氣就越差,仲落埋雨,終於去到旅館,我哋check in 咗職員叔叔就帶我哋入房,間房係family room,間房唔算好大,但就樓底好高,有個閣樓,上面有4個床舖,連埋地下嘅床一共可以瞓6個人,房嘅浴室仲有個大窗,可以邊浸浴邊望星星,不過房裏面連無電視wifi,唯一娛樂就係觀星.
入嚟嗰陣叔叔同我哋講9點去放映廳,睇咗大概半個鐘有關星坐嘅小電影就到戲玉,用天文望遠鏡睇星,叔叔事先講解示範支望遠鏡點運作,點追星,就係嗰陣聽到出面雨聲越嚟越大,連叔叔自己都話好可惜,今日無得用支望遠鏡睇星星,聽佢講解完有關星星嘅資料我哋就返房啦.
由於今日早食飯,所以大家都開始肚餓,好彩早有予備,沖完涼我哋食埋宵夜就瞓覺喇.
(day 3完)
PS. 原來咁啱今日係阿波羅11號太空人登月嘅日子,無論係真好假好,都係一個特別嘅日子
張貼者: jacqueline 於 下午8:10 沒有留言:
2015年7月29日 星期三
三儍再襲九州 day 2 19/7/2015
今日繼續响褔岡,唯一行程行街shopping.
起身就响酒店食個免費早餐,雖然免費,但都幾唔錯,食完抖陣就出去行街.
酒店對面嘅阪急百貨同JR Hakata City,真係好好行,好多嘢睇好多嘢買,午餐都係响 Hakata City樓上嘅餐廳解決,今餐我哋食利久千舌,同之前一樣都係咁好味.
食完繼續行街,行完商場百貨公司就轉戰電器舗,話就話係電器舖,其實有成4,5層,除咗電器仲有模型玩具睇,所以三儍都行得好開心.
行到攰係時侯又食晚餐,今晚去居酒屋食,d嘢味道唔錯,不過份量就少d,連酒水要7仟幾円.因為聽日會離開福岡,要執好行李兼早起身,所以食飽就返酒店喇.
(day 2完)
張貼者: jacqueline 於 下午5:00 沒有留言:
2015年7月28日 星期二
三儍再襲九州 day 1 18/7/2015
一年一度暑假大旅行,今次目的地又係九州.九州前年其實已經去過,不過都係去一般嘅景點,而且九州好大,又多地方啱小朋友玩,所以再去過.plan 行程時因為撞正日本假期,加上原定會去嘅櫻島火山爆發,所以行程一改再改,最終都搞掂哂,順順利利出發喇.
一早起身到機場,去到HK Express櫃台已經人頭湧湧,check in 咗之後先去食 lunch,再予備上機.班機有少少delay,遲咗大半個鐘先起飛,機程3個鐘多d,到埗都已經差唔多6點,過咗海關拎埋行李就撘巴士出博多.
福岡有度好,就係市區同機場嘅距離好近,只係20分鐘車程就到博多駅,而我哋住嘅酒店就係响博多駅對面嘅Comfort Hotel,酒店真係好舊,而且一d都唔平,但撞正日本假期兼可以一間房住哂一家5口唧選擇唔多,呢間已經叫有得揀當中比較好d.上到房真係嘩一聲叫咗出嚟,因為真係超殘舊,而且地毯好污糟,唯有自己同自己講:只係2晚啫,有床瞓有涼沖就得喇.
放好行李係時候出去行下,我哋先去酒店附近嘅電器舖買data 咭,再上樓上食燒肉放題,由於未有位,我哋留低名之後就行陣,到指定時間再返嚟食飯.呢間燒肉放題其實香港都有分店,但呢度嘅唔知點解好食好多,牛肉好甜,連豬肉都好香,食到飽飽都連飲放題一家5口都唔駛8仟円,食飽大家都已經好攰,所以就返酒店休息喇.
張貼者: jacqueline 於 下午11:38 沒有留言:
訂閱: 文章 (Atom)


text:
明年今日就係我地的大日子喇!
開始進入倒數階段, 突然間好似少左好多時間咁
估唔到男朋友肯同我一齊慶祝呢個倒數一周年
平時我話慶祝紀念日佢會話我無聊架
今日只係出去簡簡單單食個晚飯
之後去睇結婚戒指, 一直想早d決定, 因為定左就唔使再周圍睇
男朋友都話係呢日買戒指特別有意義
平時唔多肯行街, 睇啱就買的佢, 仲肯皇恩浩蕩同我行左幾間金舖去揀款
真係好難得
我地一早決定唔買tiffany,cartier等名牌
並唔係因為我唔貪慕虛榮, 我其實都好想要
我地決定結婚時曾經去睇過, 但睇完覺得款式無咩特別
款式係靚, 但價錢仲靚
我贊成結婚戒指戴一世唔好慳
但我地覺得唔係慳的問題, 而係值唔值得花咁多錢, 買一對好多人都有的結婚戒指?!
豪d唔緊要, 但唔係豪俾個牌子, 係應該豪俾自己, 例如去度蜜月啦, haha
同埋我覺得以同一個價錢, 在其他牌子中都可以買到更好的質素及款式
所以一早剔除了呢d名牌
跟住都有去睇過PN, 呢個好多結婚的人都知道的戒指品牌
我對佢有好大期望, 因為男朋友唔鍾意有鑽石款式, 我就覺得女仔有石靚D
知道PN有好多呢D款, 款式亦young d
可惜睇過後, 無令我地鍾情的款式, 感覺無咩特別
結果在呢個咁有紀念價值的一日, 食完晚飯後, 決定在旺角彌敦道掃金行
去左周大福,六福,周生生,謝瑞麟
周大福都睇啱一個款, 男朋友貫切佢的性格, 已經想唔睇其他即刻買
我話睇多兩間啦, 佢話只能睇多一間
跟住去埋六福, 結果睇到一款更鍾意的, 呢對真係好合心水
18k鑲鑽, 女仔幼身, 有一排石, 排石係凸起的; 男仔無石, 粗身, 配合番我的戒指中間凹入去, 有令身及磨沙面, 啱晒男朋友的要求
價錢合乎budget, 亦有好大議價空間, 我地起一起身, 又平幾百...
雖然已經想買, 但我話既然睇啱, 唔爭在睇埋周生生啦, 俾個機會自己, 男朋友又肯喎, hehe
睇完周生生, 雖然款式唔啱, 但令我地知多左純鉑金,pt 950同18k的好處壞處, 令我地買到一對更合心水的戒指
離開時疊埋心水返去六福, 經過TSL時, 我話不如睇埋啦, 男朋友又點頭, haha
結果在呢度竟然遇到我地的結婚戒指
佢無六福的浮誇, 只係好簡單的款式
女仔有兩粒好細的鑽石, 男的咩都無
雖然款式好簡單, 但唔知點解一戴上手, 已經情感自禁咁話好靚呀
同埋戴上手好舒服, 係戴六福果對無的感覺, 好覺得"係佢喇"!
不過要冷靜下, 因為係pt 950, 價錢比六福的貴$2000, 同埋款式真係好簡單
同男朋友考慮左一陣, sales肯俾8折我地, 免費刻名+日子(我覺得本來就係免費), 加上同個sales幾好傾, 就決定買喇~
買完都有諗會唔會後悔, 但諗諗下六福的太浮誇, 我都係鍾意平實款
加上戴上手真係有唔捨得除落黎的感覺, 所以覺得決定無錯
真係好開心, 我地兩個都開心到唔識形容
估唔到買完結婚戒指係咁的感覺
尋晚仲開心到瞓唔著
5/10就有得攞對戒指喇!


text:
仲有呢幅小明話佢畫左個太陽, 仲有 d 羊仔, 係一家人黎既, 就係我地一家人!!
最細個隻係佢自己, 粉紅色係小慈家姐, 綠色係爸爸, 藍色係媽媽, 同啡色既 vicky 姐姐玩緊騎膊馬
太開心, 即席揮毫畫左隻恐龍, 仲有個 M 字, 佢話 M for Mother!! 言下之意話我係恐龍媽媽?!! 小明話恐龍係好乖架喎~~
本來真係讚唔落架, 班主任周主任打電話俾我話佢上堂好易分心, 好易受人影響, 人地多嘴佢又多嘴, 人地多手佢又多手! 仲經典到坐地墊 lam 膝頭哥, 又放對腳係枱邊吊吊FING 好在冇反櫈咋
周主任問我小明係屋企係唔係咁? 我真係啞口無言......
不過周主任都話佢有進步, 改善左既! 之前會趴係度寫字, 而家已經記得要貼住椅背坐! 覺得佢係一個好CARE FREE 冇壓力既小朋友, 係學校好放鬆, 一放鬆就唔記得守規矩, 佢唔會挑戰老師, 會認錯, 有修正
仲有, 周主任留意到佢聽兩個以上既指令有困難, 例如: 老師吩咐洗完手食水果, 小明通常洗完手出黎就唔記得左做咩, 經常要老師提醒!! 好在今日都有叻仔, 第一個食完早餐可以換晴雨表, 寫字寫得快D 又可以出去玩大肌肉
周主任真係好厲害, 短短 3 星期已經摸清左小明個底! 希望小明努力學習要留心聽老師講野, 我地都成日同佢講唔留心就冇進步, 返學咩都學唔到, 咩都唔識架喇! 真係要提好多次, 專家都話平均一句說話要講 70 次小朋友先入到腦, 所以辛苦老師同我一齊做 "常娥" 啦


text:
一次算是慘痛既經歷, 痛定思痛的話, 可以令人從經驗中學習, 得到進步成長
小慈就係一個會反思既小朋友, 我真係好欣賞我個乖女
上次面試音樂小學大喊而被拒絕入學, 小慈表現得好後悔, 本來我諗住唔再玩呢個遊戲, 靠政府攪珠派位我地又住沙田梗會有一間好學校係左近! 但又再諗深一層, 既然我地唔一定要考入私校, 咁考下又無妨喎, 咪當練膽去玩下睇下小慈仲喊唔喊都好丫, 人到無求品自高麻, 於是我再幫小慈報多 3 間小學, 其中兩間今日面試喇!
今日小慈心情好靚, 我同佢玩自拍時仲笑到收唔到聲
鳴謝 Eva 姨姨為小慈揀左呢條咁襯佢既面試裙仔, 著得小慈好靚女 ^^
Stop 1 九龍塘學校 (小學部) 9:30am
巧妙地我地同冬晴既面試時間一模一樣, 冬晴爸爸義載我地車出車入, 真係辛苦晒又唔該晒
早到左, 有時間參觀間學校仲有玩具玩
玩到不亦樂乎, 熱晒身
夠鐘參賽喇~~ 佳麗們前後兩行排好, 小慈有 d 緊張我見佢深呼吸抖大氣! 我不停為佢豎起手指公鼓勵佢, 小慈對我展露左好多次微笑
老師帶隊入課室, 小慈都如貫進場, 冇行行下走番轉頭攪住我喊呀, yeah!!!!
面試一對一, 老師一開始講明識就答識, 唔識就話唔識, 於是老師問小慈:
8-4=? 唔識
認中英文生字, 有 d 識有 d 唔識
看圖說故事, 識! 4 幅圖畫, 故事講個小朋友唔肯收拾玩具
常識題, 識! 講毛虫點變蝴蝶
學術既野, 小慈學校老師冇教我又冇咩點教都預左佢唔識, 而家老師鼓勵佢唔識就答唔識佢就真係唔識, 不過我俾小慈既表現 100 分!! 我只要求佢開心既入去, 開心既出番黎就 ok, 而小慈又真係做到, well done, 乖女
Stop 2 培道小學 11:30am
因為有冬晴爸爸, 我地又早到左可以周圍玩下
即影即有相, 小慈冬晴好攪笑
呢架單車同小慈學校既一樣, 小慈見到好高興玩左好多次
有左第一次經驗, 小慈更開心同我講 bye bye 跟老師入課室
面試內容:
幾個小朋友一齊玩玩具 (砌 lego)
睇圖書 (小慈由頭睇晒話本書既內容係有個媽媽要生 bb)
老師個別問小慈問題: 咩名, 幾多歲, 讀邊間幼稚園, 住係邊度
看圖說故事 (又係小朋友唔執玩具同埋一個小朋友貪食既故事)
好野!! 兩間都順利完成晒, 小朋友面試完係操場要排好隊, 見到有家長既先舉手再行去家長身邊, 小慈都做得好好呀!! 我已經心滿意足, 感謝主
熙熙 12:00pm 面試, 小慈冬晴為熙熙加油, 等埋熙熙先走
唔知 3 個有冇機會做同學仔呢
3 位小朋友表現咁出色, 去好出名既樂園食牛油咖央多做獎勵!
再去圖書館一齊睇圖書幾益智
Well Done, Kids!!! Good Luck to all of you ^8^


text:
話咁快, 小慈就升上 K3 亦係開始揀小學既時候
本來都想留守係沙田區因為大家都話沙田個校網唔錯, 有好多非常好既中小學, 不過穩陣起見都想試下考出面既私校, 萬一攪珠失手都有墊底! 上次 in 音小小慈大喊衰左, 我地考慮左好耐, 想訓練小慈大膽 d 勇於同陌生人交往溝通, 測試下自己既競爭力, 亦都俾機會爸爸媽媽開下眼界, 所以都係幫佢報多幾間啦
呢間九龍禮賢小學有自己既禮拜堂, 小慈見到十字架好開心
校舍唔算太大, 樓高 6 層, 感覺開揚
今日既家長會有兩場, 照舊座無虛席, 呢位係劉校長
家長會長達一小時, 小慈都算乖乖安靜, 可以周圍參觀玩遊戲了!
我讀幼兒教育既時候, 呢篇 "了解你的孩子" 令我好感動架!
我地今日仲見到昊昊, 大家住唔同區, 怕且呢間係我地唯一一齊揀既學校, 唔知兩表姐弟會唔會做同學仔呢?
學校安排左幾個課室有遊戲玩, 小慈同昊昊都好投入
分辨 do ra me fa so, 小慈既強項呀
禮賢學校既親善大使教小慈整提子
玩左一個鐘, 終於玩晒 8 個遊戲可以去換獎品
記事簿一本
大家都有獎!
小慈今日都有耐性, 獎勵下佢食最鍾意既菠蘿冰啦
願神都祝福兩表姐弟搵到一間最合適讀得最開心既小學, 過一個愉快既童年!


text:
不過點都好,有一點就可以肯定,涉事嘅一干人等都係喪心病狂嘅變態怪物!佢地有可能係發過高燒,燒壞咗個腦.又有可能係受過扑頭黨襲擊,俾人扑到short咗.總之唔理佢地有乜動機,或者係乜令到佢地咁變態,呢都只係佢地嘅個人問題.不過好奇怪,竟然有人歸咎佢地嘅DNA.
自從條片曝咗光,網民嘅留言多不勝數,絕大部分都係鬧爆個虐兔女.但係有人喺狂鬧之餘,仲話係中國人DNA嘅問題.竟然拉埋中國人嘅遺傳基因嚟講,都算離奇喇.所謂樹大有枯枝,中國有好似虐兔女呢變態人有乜咁出奇,最重要係我地見到主流意見都係譴責呢種變態行為嘅.唔通呢班發表「DNA理論」嘅人係盲嘅,所以佢地睇唔到?好明顯,班友只係借題發揮啫.更離奇嘅係,喺呢類留言之中,大部分都係用中文打嘅,班友又點解要惡意唱衰自己嘅民族呢?
我知道有好多人對中國政府,共產黨,或者部分內地人好不滿,成日喺網上發表狠批中國嘅言論.如果係有針對性嘅批評,我覺得絕對冇問題.不過部分人就硬係鐘意借題發揮,有親乜都要拉埋中國政府,中國人,甚至成個中華民族落水.真係奇怪,唔通佢地自己唔係中國人?當然,可能有部分的確唔係中國籍.而另外有,雖然係中國籍,不過就死都唔肯認.真架,我相信今時今日仲有好多香港人唔肯承認自己係中國人.點都好,話係華人就冇得唔認啦.
咁點解身為華人又會發表咁嘅言論呢?可能因為佢地恥為華人啩,所以要不遺餘力咁同中國劃清界線.如果真係咁,我會覺得佢地好可憐,直頭係可憐蟲!唔好誤會,我唔係講緊乜民族大義.事實上,我並唔讚成鼓吹民族主義.淨係睇吓蘿蔔頭,就知極端民族主義有幾恐怖!
民族呢樣,生出嚟係咁就係咁,大家都冇得揀.生為華人,唔需要引以為榮,亦冇理由要覺得羞恥.如果真係恥為華人,唔想做華人,都唔係話唔可以.不過淨係染金把頭髮唔夠架,起碼要學好外語.用華人嘅語文講出一侮辱全體華人嘅(例如上面提到嘅DNA理論),只會俾人覺得好可憐.因為佢地擺脫唔到身為華人嘅事實,但係又唔肯接受現實.
唉,真係一堆可憐蟲!


text:
2005年7月29日星期五
2005年7月28日(四)
尋晚去佐尖東Regal Kowloon Hotel既L.A.Brasserie steak house食飯, 果度D薯仔沙律好好食呀, 從來未食過咁好味既薯仔沙律, 所以今日返到Cityu都打算買薯仔沙律食, 點知七點十放break果陣去買已經賣晒, 最後買佐個唔多好食既吞拿魚沙律. 不過今日傻瓜又買雪糕等我放學, 所以有雪糕補番數, 好開心~~
然後我地搭西鐵返去, 途中有一個大肚婆上車, 但係無人讓位比佢, 最後竟然係一個老伯伯起身讓座比個大肚婆, 究竟坐係度果D人見到咁樣覺唔覺得慚愧架??!!!!! 係香港既公民教育實在太失敗, 還是香港人實在太自私呢? 我見到咁樣覺得實在很過份, 個伯伯起身之後, 當然亦都唔會有人讓座比老人家啦, 我諗緊係咪應該學全智賢係我的野蠻女友咁, 大聲夾惡咁鬧坐係度既人應該讓座比有需要既人呢??
今日覺得自己有D過份, 傻瓜今日陪我食lunch, 但係唔知點解我今日心情好差, 於是我向佢鬧情緒, 事後諗番我覺得自己好衰, 佢專登黎等我食lunch, 但係我就咁對佢, 真係唔好意思啊~~
1 則留言:
-
-
咁你仲唔俾個surprise佢,哈哈!
- 2005年7月30日 下午12:36:00


text:
分類
商品存貨不足,未能加入購物車
您所填寫的商品數量超過庫存
現庫存只剩下 {{ quantityOfStock }} 件
eSpoir嘅底妝系列一向口碑極好,簡直可以形容為韓國Armani,想妝容keep得好,碎粉當然唔少得,eSpoir呢個Grinding Finish Powder Tone Correct SPF 32 PA+++ 三色研磨調色碎粉,除咗有定妝同埋基本遮瑕效果外, 亦打破咗傳統碎粉嘅單色概念,只需要將入面嘅三色碎粉混合之後上面就可為肌膚調色及提亮,佢最特別之處係可以按自己需要控制碎粉出嚟嘅份量,只需轉動粉盒外圈,三色碎粉就即時磨左出黎,用附送嘅碎粉掃輕輕拌勻就可以掃上面,磨出嚟嘅碎粉粉質好幼滑.
※三色碎粉※
黃色:遮蓋紅印
粉紅:令膚色望落紅潤健康
藍色:提亮膚色
(用後分享)
Espoir呢個碎粉粉末好幼細,摸上手十分之幼滑,附送嘅碎粉掃毛質亦好好,而且細細支,方便帶出街補妝!
輕輕轉動一下外圈,三色粉末就出嚟喇,混合咗之後粉末會變成肉色,同面嘅膚色相近,用附送嘅粉掃薄薄掃上面就可以做到定妝的效果.奉勸大家唔好轉太多,慢慢轉,分量夠就停手喇!
掃上面之後,整體來講,膚色更加均勻,自然,面部泛紅嘅位置都修飾咗,而且定妝效果都keep到大半日唔駛補妝.


text:
同好多澳門人一樣,我由細到大都未試過住宿舍,估唔到第一次住宿舍就要同二十幾個男仔同住兩年(P.S. 好彩我沖涼唔係用番梘.)其實都真係有啲擔心適應唔到.不過我黎到英國無幾耐就發現我既擔心係多餘既,因為我住既係男生宿舍,讀既係男校,成班男仔一齊既娛樂唔係踢波打波就係打機,無乜是非,黑就係黑,白就係白,我地既世界好簡單.
學校生活正常到好唔正常,每日七點半就會有Year 13既學長黎逐間房逐間房叫人起身.相當求其咁係半開既門出面大嗌「Morning!」就走左去,唔知仲以為佢係到搵緊人.我地間房四個人,球王同拔萃仔就最早起身,未morning call 就已經起左身擦牙換衫準備出去食早餐,而我就會係七點半施施然咁起身慢慢梳洗.School House傳奇 James 就成日都唔起身食早餐,訓到我地食完返房仲訓緊.
房入面梳洗既地方.
學校既早餐成日都係一式一樣,English Breakfast 英式早餐 或者 cereal 麥片,所以我從來唔明點解啲人對全英式早餐咁嚮往,因為真係好難食,啲 becon 又鹹,beans 又淨係得蕃茄味,啲香腸燶到好似食完會生幾次癌咁,得啲mushroom 同 scrambled egg 係比較入到口.可能係因為係boarding house,所以整得特別求其.
食完早餐,返房上facebook 睇兩下就夠鐘返學上堂.我地由九點鐘開始上堂,朝早上到十二點半.食完lunch 兩點再上過,之後三點半就放學.無錯,三點半就放學,喺澳門係無可能發生既事.其實喺英國讀中學仲有好多同澳門唔同既事,等我遲啲有機會慢慢再講.
我諗岩岩黎到最唔慣既係食既野,我地宿舍五點半就食Tea,第一次聽佢地話食Tea,仲心諗你地班英國人咁識嘆既.但原來佢地所謂既Tea,唔係好高貴咁拎住隻細到無倫既杯,嘆英國紅荼吃西餅既 Afternoon tea,而係食難食到嘔既Dinner,最頂唔順既係佢地既「英式印度咖哩飯」,飯無飯味,咖哩無咖哩味.SOSAD.所以喺到讀左一年既香港師兄就俾左張中餐外賣紙我地,每當個晚既Tea太難食既時候,呢張外賣紙就係我地既救星.
食完飯之後,就係最痛苦既Prep time,Prep time 即係溫習時間.係迫你溫習既時間.偉大既舍監大人(宿舍話事人,係一個好中意將副眼鏡放上額頭頂扮太陽眼鏡既大隻體育老師.)會逐間房逐間房走入黎叫你溫習,見你溫緊習乖乖豬就醒你一個單眼笑容(OMG 嘔死).兩個鐘既Prep time 我功課二十分鐘就做哂,淨低既時間無野做我就開始睇課外書.因為話哂我黎既目的係入劍橋讀書,當然要俾心機讀書啦.
我真係有溫習嫁.拿!有圖有真相!
到左八點半 Prep Time 完左之後,我地成班boarder 就要落下面TV room 到 Roll Call 點名.所謂roll call, 就係 Duty Master 值班老師等所有人到哂之後逐個叫名,我地就要講「Yes,Sir!」.每次當Dr. Walker (第一日整蠱我嗰個蘇格蘭老師)做Duty Master 我地就唔講「Yes,Sir!」要講「Ahoi!」,好似係蘇格蘭文,但我到衣家都唔知解咩,而佢就好中意點名既時候係叫我做「Ricohehaheha.」,叫到好似唱歌咁,好似話係一套意大利電影裏面, Rico係一個大反派,而佢最中意講既對白就係「Hehaheha.」佢真係咁樣叫足我兩年,好鬼無聊.
而roll call之後我地第一時間就會衝上房.衝上房拎野去沖涼.由於呢間宿舍係歷史文物,所以佢既熱水係會用哂既,如果嗰晚既熱水用哂,你就只可以沖凍水涼,凍到你叫救命.所以次次一roll call 完成班男仔就好似白痴仔咁跑上房,跑輸嗰啲就只可以「wish you good luck tonight!」.
其實宿舍生活真係好開心,一班男仔無壓力無顧慮無是非,可惜呢兩年過得真係太快.
待續...


text:
江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司江门市丰业防水装饰工程有限公司
----------------------------------------------------------------------------------------------------------
成交记录


text:
2015年8月7日 星期五
三儍再襲九州 day 5 22/7/2015
今朝又係一早瞓醒,趁三儍未起身,我就自己一個人去浸溫泉.今次去別館嘅溫泉浸,由本館行過去要行差唔多10分鐘,一路都無人,而且天未光哂仲暗暗哋,其實都有d驚.好彩個溫泉俾咗個驚喜我,比噚日本館嘅大浴場正好多,d水夠熱,而最正嘅係一個人都無,可以自己儘情享受.
雖然個溫泉好正,但都唔可以浸太耐,浸完就換daddad同大少落浸,佢哋嘅評話都係話別館嘅溫泉好好多.浸完溫泉就肚餓啦,叫醒埋二,三少就去食早餐.早餐自助型式,都好豐富,食飽返房執好行李就check out 再出發喇.
下一個目的地係內之浦,一個無乜遊客去嘅地方, 去嗰度係為咗參觀JAXA基地.其實原本plan去都係位於九州嘅種子島,但船程太耐兼太貴,所以退以求其次去內之浦嘅宇宙觀測站參觀.由霧島去內之浦要差唔多要2個鐘,去到已經係食飯時間,所以先去食午餐.我哋今餐食海鮮,揀呢間餐廳係因為網上評分唔差,而且呢度有得食伊勢海老.去到先order 一隻伊勢海老刺身,3仟円一隻真係好低食,原本想叫3份定食,但老闆娘話叫2份一齊share就夠啦,真係好老實.如老闆娘所講,定食份量好多,先嚟好清爽嘅前菜漬物,再嚟好好食嘅我嘅天婦羅同刺身拼盤做主菜,而伊勢海老刺身就勁鮮甜,食到一半老闆娘將個蝦頭同尾拎出去,用嚟煮湯,啖湯甜到不得了.食到飽飽都係7仟幾円理單,真係低到不得了,係呢個trip之中最滿意嘅一餐.
食飽就出發去JAXA基地,由餐廳過去都係7分鐘車程,未上到去就已經見到好大嘅衛星天線,上到去我哋先去咗火箭發射場(其實應該先登記後參觀),嗰度有响度發射過嘅大型火箭模型三儍睇到嘩嘩聲,而對太空最有興趣嘅大少就最興奮,睇完我哋先去翻閘口做翻簡單嘅登記手續,攞翻張permit card放响車頭再去參觀埋其他設施.我哋去咗睇未上山就已經見到嘅衛星天線,圖片就見得多,可以咁近距離睇下就真係好難得;之後再上埋展望台睇風景,去埋小型火箭發射台,最後就去埋宇宙科學資料館,資料館裏面有响內之浦發射過嘅火箭同人造衛星嘅資料,仲有用過嘅火箭推進器同人造衛星嘅部件,雖然三傻一知半解,但都睇得好開心,睇完時候都唔早,係時侯要走喇.
下一站係去都城市,今晚我哋就响都城嘅酒店住.由內之浦去都城要個半鐘車程,去到時侯仲早,所以我哋先响Aeon mall行下,行完先去酒店check in.酒店book 之前睇好似有d舊,點知去到見到先知原來係咁新淨,雖然係商務酒店,但間房一d都唔細,仲好舒服好乾淨.放好行李就予備去食晚餐.
我哋唔想去太遠,所以只係响酒店隔離嘅燒肉店食,以為只係舖仔,原來入到去咁大,我哋點咗個4人set一齊食,d 肉都好肥美好好味,呢餐幾好味,而且都唔貴,埋單時職員問我哋係咪隔離酒店嘅住客,我哋話係,仲主動俾咗9折俾我哋,食到飽飽都係6仟円左右.我哋番酒店買d飲品就番房沖涼休息喇.
(day 5 完)
張貼者: jacqueline 於 上午2:02
標籤: 2015-7 三儍再襲九州
訂閱: 張貼留言 (Atom)


text:
2nd
由阿里山出發去集集再住廬山浸溫泉
晨早3點幾起身刷牙洗面沖涼換衫去火車站!!
坐祝山線小火車睇日出.到火車站既時候已經排左好多人
記得留意當日既尾班車係幾點
上到去,黑蚊蚊,有幾間舖頭賣野食
有個叔叔係專係上面為遊客講解下阿里山同埋日出位置
等到6點幾,好可惜當日太多雲,見唔到太陽伯伯同雲海><
落山之前有得試飲高山茶AND蜜糖水
祝山線小火車
最後坐尾班車,係中途既沼平車站落,決定去睇埋其他未睇既景點
一落車,附近有好多賣小食,去最角落果間,有對民族夫婦開店
著住D民族服飾好令好令,所以請佢地同我影左張相,後面仲有應該係佢地爸爸?!
一個超有趣既叔叔,同我合照仲擺晒D戰鬥格出黎XD
食完野直接行入山lu~
呢到係個人工林,有好多又高又大又奇怪既樹
呢何係妹潭
呢個係姊潭
離開姊妹潭見到四姐妹
繼續沿路行返出去酒店
全部都係好高好高好高既樹.. 我未去過外國,所以覺得好正=~=
行行下,到左個好似花園既地方,叫木蘭園,比起森林差好遠
到左香林拱橋姐係就快返到去
返到出去,去左阿里山郵局轉個圈,就返酒店check out然後出發去集集lu
由阿里山進入玉山國家公園,玉山景觀公路真係好多野睇,比山環繞.第一個有名既景點就係夫妻樹
條路其實都唔算太難行,但係有好多整路同道路管制.
呢條山路好長,要出到集集都幾耐,大家最好去定wc買令野食,打醒十二萬分精神(司機必須)
真係坐左好耐好耐,大家訓著晒,除左開車果位xD
到左信義鄉某某7-11,大家頂唔順就落車行下去wc,大多數便利店都有得泊車
幾經辛苦,係開車既辛苦,終於到集集la!!
坐火車旅行既朋友,可以坐到集集站~~
火車又睇左,覺得冇咩特別就去搵野食.最後又係食小菜+湯,白飯任裝
突然大家決定去集集既綠色隧道,個個以為好近,但係原來係好遠..但係大家無後悔去,因為..
因為到左呢到,突然有架火車係旁邊黎緊!!!
我地加速追去前面,落車,拎相機,影相!!! 一d多餘動作都冇!!!! 成功呀哈哈哈XDDD
呢種感覺真係正到爆!! 去到路尾再次見到呢架火車,有d以前睇日本卡通片既感覺
其實好多人都被日本feel感染左-V-
then到日月潭,同車朋友將佢形容為台灣既西貢碼頭
見時間大把,直接上埋小瑞士花園,不過上到去好大霧,決定去飲杯咖啡坐下就算
係天空入黑前到左廬山,今晚住水悅酒店,每間房有溫泉.
係吊橋旁買左d小麻糬
行完食埋野就返酒店訓zzz 最重要係浸下溫泉先
酒店既貓貓


text:
2015年10月14日 / 星期三 (第五天)
08:40 ~ 09:40 | 濃飛バス | 高山濃飛バスセンター → 平湯温泉
10:00 ~ 10:25 | 濃飛バス | 平湯温泉 → 上高地
(交通收費及詳細資料請往交通篇
)
酒店:上高地ホテル白樺荘
又一天嘅新開始,人總係貪心,又想早啲坐車前往上高地,又想行一吓高山嘅宮川朝市,瞓醒又要浸一浸先安樂,所以今日就五點多起身浸浴,六點半Check
Out兼喺酒店寄行李,然後行朝市.
哩朝天氣好好啊!過咗飛驒分國寺就好快去到宮川.
宮川
朝市每朝六點半就會有檔販擺賣,星期六,日及假期每多啲檔開,我哋當日行嘅喺平日嘅七點,所以唔算太多擺檔,大部份都係賣一啲土產,農作物,而街道旁嘅商店,小食店亦未開工,不過有一個幾大型嘅手信店就開咗,幾多嘢賣幾好行.
而比較吸引我哋嘅係朝市旁嘅宮川,B女媽咪一向鐘意玩水,有條咁靚嘅河流佢當然唔會放過啦!
影完相都差唔多要返車駅坐車啦!高山濃飛巴士總駅就喺JR駅旁,先到票務處購買高山至上高地巴士套票,套票有四張飛,高山來回平湯溫泉及平湯溫泉來回上高地,每坐一程比司機撕去一張.
由高山開往平湯溫泉要一個鐘車程,落車後有二十分鐘時間可轉乘另一部環保巴士前往上高地,如果揸私家車嚟的話,車輛就要喺到止步轉乘環保巴士前往上山啊!


text:
最近上網睇番香港電台個電視節目《緣來好食得》,其中一集叫做《我與西瓜和火龍果的三角戀》,裡面有介紹到
2014年5月14日星期三
健康飲食
其實我自己都唔算係食得好健康,只係少肉多菜,奉行三低一高嘅飲食,但唔知點解,身邊個個人都覺得我食得好健康,幾乎係不食人間煙火咁滯,可能因為見我都唔多鍾意食零食 ( 基本上次次入嚫「759」都係得個睇字,無嘢好買,空手出番嚟! ),唔飲汽水,唔飲凍嘢,又好少出街食啦!有時細細個嘅學生貪得意話請我食啲小食或零食,佢哋媽咪就會話:「關 sir 食得好健康,唔食呢啲嘢㗎!」有次老表 Lily 同 Winnie 分別見到我煮即食麵都即刻覺得好出奇,好驚訝,點解我會唔食即食麵啫!?講真,自己都有整包餅西點食,又因為止頭痛會飲咖啡,健康得去邊呀!!不過咁,總好過買街外食物嘅!
最近上網睇番香港電台個電視節目《緣來好食得》,其中一集叫做《我與西瓜和火龍果的三角戀》,裡面有介紹到
周兆祥博士主張嘅 “食生”,即係大部份食物都唔會經過高溫處理,盡可能生食蔬果以保留裡面嘅酵素,其中最得意嘅係將個翠玉瓜用一個特製機器刨成長絲當麵條食.呢種食法聽落都好健康,但生食瓜菜都應該幾寒涼,長期咁食,我估我身體應該未必接受得到囉!講開 周兆祥博士,佢成日都推崇健康飲食,食素,以至依家嘅食生,本來係件好事,但我個人就覺得,以佢個咁嘅 outlook,真係有啲唔係好夠說服力囉,俾人以為食素,食齋嘅人就會好似佢咁又瘦,又黃,又黑!!可能會嚇怕好多有心人!
最近上網睇番香港電台個電視節目《緣來好食得》,其中一集叫做《我與西瓜和火龍果的三角戀》,裡面有介紹到
木瓜雙耳果仁湯
一直以嚟我都多數係煲齋湯多過煲肉湯,因為我唔係食肉獸兼極之唔想處理生肉,二來就係唔知點解煲嚫肉湯都唔多有甜味,反而煲齋湯就次次都超甜!而最重要嘅係煲齋湯的話,無論事前事後嘅清洗工作都簡單好多,因為全無油脂,但煲肉湯就煩好多喇,起碼又要洗多個用嚟汆水嘅煲!
2014年5月10日星期六
母親節的親子丼飯
時間真係過得好快
2014年5月8日星期四
焦糖蘋果麵包布甸 Caramel Apple Bread Pudding
麵包布甸都唔係第一次整,之前都已經整過好多次,不過今次就試吓加入焦糖蘋果,同埋參考咗 blog 友 Allie 嘅做法,唔落 cream 落去整,而我自己就更加健康,連牛奶都用水代替埋.
呢個布甸可以話係一個極之環保嘅甜品,點解咁講?因為可以一次過清咗啲隔夜麵包同供過佛嘅蘋果哦!
初試年糕製作
一個人食嘢嘅口味真係會隨年齡改變,記得好細個時,有次同家人一齊去上海菜館食飯,媽咪叫咗碟炒年糕,嗰次係我第一次食呢樣嘢,感覺好難食,好難吞得落肚,自此之後都唔肯再食.直到唔知幾時,再試多次之後,突然之間又覺得好好食,特別鍾意佢煙煙韌韌嘅口感,所以自從自己要煮飯開始,都會間中整嚟食,特別鍾意食韓式年糕,因為辣嘛!
其實年糕都唔平,無論係中式年糕定係韓式年糕都賣得好貴,我成日都覺得,一堆咁嘅粉糰點解賣咁貴,如果自己識整的話就肯定平好多,於是就上網試吓搵唔搵到食譜.喺網上都搵到好幾個年糕製作方法,但其實都係大同小異,今次試整嘅方法係我將幾個食譜綜合而成,成品口感都唔差,不過就覺得個煙韌度差少少,下次試試將糯米粉同粘米粉比例改一改,睇吓會唔會好啲先!
2014年5月7日星期三
香草番茄全麥麵包 Tomato & Herbs Whole Wheat Bread
仙姐本《天然麵包香》買咗咁耐,都只係跟食譜整過一次包,之後一直都無再整喇,皆因嗰陣未有麵包機,只係用部 food processor 搓麵糰,但 17 小時中種原來係濕得好緊要,所以攪攪吓個麵糰就捲咗入部主機裡面,之後要善後好耐,自此之後就驚咗唔敢再整喇!依家買咗部麵包機之後,可以試試再整.
食譜裡面個油浸半乾番茄麵包最吸引我,因為記得好耐之前 Rachel 個 studio 攪 open day 時,買過仙姐呢個麵包嚟食,超好味,所以一定要試吓自己整!我今次就將個食譜改咗少少嘢,將部份高筋粉改成全麥粉,橄欖油就用浸番茄乾油代替,仲加埋 oregano 落去整㖭!.
食譜裡面個油浸半乾番茄麵包最吸引我,因為記得好耐之前 Rachel 個 studio 攪 open day 時,買過仙姐呢個麵包嚟食,超好味,所以一定要試吓自己整!我今次就將個食譜改咗少少嘢,將部份高筋粉改成全麥粉,橄欖油就用浸番茄乾油代替,仲加埋 oregano 落去整㖭!.
2014年5月6日星期二
又執到筍嘢
話說上次「AEON」會員特價日,去到屯門店想賣嗰樣無嗰樣,買乜無乜,激到爆,但原來又係塞翁失馬哦!禮拜六嗰日早咗到銅鑼灣,又有排都未到時間教琴,於是又走咗去超市打個 round 打發時間.
味噌係我雪櫃裡面嘅長期住客,最鍾意用去嚟做湯底,無時間煲湯時就大派用場,買些少蔬菜料滾湯,最後加入少量味噌,即刻有啖湯飲.煮麵時又可以用佢嚟做湯底,好過用味精啦!中間第二餐我自己好多時都會煮麵食,而且食得好簡單,好求其,通常都係淨麵一碗,唔會有其他材料,煮好麵後就加入味噌同味醂調味做湯底,又快又方便!
2014 佛誕
2014年5月4日星期日
原味鬆餅食譜 Basic Muffin Recipe
如果你係由 Yahoo Blog 睇到依家 Google Blog 的話,可能你都會留意到我都會經常整 muffin,而且都曾經整過好多款式,但其實都係萬變不離其中,我一直大部份時間都係 base on 同一個 muffin recipe,然後再加加減減,又或者更改部份材料而做出不同口味.
上次 Winnie 試過個焦糖蘋果鬆餅之後,佢都話味道唔錯,連一直都唔多鍾意食 muffin嘅佢都專登打電話問我點解個 blog 搵唔到個食譜,咁之唔係因為我懶無寫囉,哈哈!!
所以我就諗,不如將我一直用開嘅 basic muffin recipe 同大家分享啦,之後大家就可以 base on 呢個 recipe 嚟做出自己喜愛嘅口味哦!
訂閱: 文章 (Atom)


text:
好多年冇去過科學館, 自己去有 d 野都睇唔明莫講話帶小慈小明去, 不過身邊既朋友陸續都話 5 歲開始識 d 野可以帶去玩下咁, 就趁今日星期三免費入場去睇下岩唔岩玩先!
鑒於小明食咳水好易攰脾氣又麻麻, 我都係單拖帶小慈一個, 好在冇帶弟弟咋, 我地 3:00pm 到, 條龍尾過晒天橋仲要截人龍入場, 醒起今日係暑假加免費入場, 中招!!! 我已經好想走, 但小慈大叫: "唔好啦" 算啦, 一場黎到, 人逼逼就人逼逼啦, 真係估唔到會有大批旅行團都參觀科學館, 佢地唔係淨係出現係迪士尼同海洋公園咋咩??!!
一馬當先衝左上去 3 樓兒童天地, 人頭湧湧都知場面幾墟陷
身為文科人既我好多遊戲都係要睇晒 d 字先識解俾小慈聽玩咩, 唯獨是呢個人體結構圖唔駛睇識解晒, 因為會考讀過 Human Biology
呢隻風帆好好玩, 旁邊個部風機勁大風, 你要較岩位先吹得郁隻風帆架!
我記得我 Form 1 讀過 complete circus 架, 但我唔識簡單解俾小慈聽, 秋秋係度就好啦, 呢個重任一定交俾佢!
科學館對我黎講唔同晒樣, 係去番底層搵番呢條小腸我先有印象
當然呢幾個頭都仲健在啦
小慈睇緊隻花豹狂奔
對恐龍 / 恐龍骨頭完全冇興趣
路過竟然有表演睇, 呢位科學家同大家講解靜電, 小慈好怕死, 完全唔敢摸, 靜電都唔敢試, 科學家請佢出去做示範佢仲即走添
呢間古怪屋好攪笑, 人既視覺真係好易握
BB 呀! 小慈問 BB 點解會咁細, 去到 9 個月時又問咁大點生出黎?!
科學館仲有愛因斯坦展館, 不過要另外買飛入場
小慈今日好開心, 佢覺得科學館好多野玩, 好多野攪咩都可以掂感覺好新鮮!! 我就麻麻地好受, 成日都要好勞氣請同胞排隊, 以後都唔會揀暑假既星期三黎, 下次 encore 怕且係小明 5 歲仲要同埋爸爸一齊先會黎架喇!


text:
喉
「胎軨,避震,喉」呢三樣可以講係改車嘅指定動作,不過對於AE110黎講,死氣喉可以講係最「麻煩」嘅一項改裝!一般街車排氣系统設計都係切件式,通常都係分開蕉,頭Pipe,催化,中喉及尾喉,中間係靠一D俗稱「法蘭」嘅東西接合,都唔知係生產成本問題,定係日本廠方認為AE110嘅死氣喉設計係近乎完美,不需維修,更換或作改裝……其設計除咗蕉之外,由頭Pipe,催化,中喉至尾喉係一體化,即係中間完全冇接口位,萬一任何一部份有損壞就要整條更換,設計非常失敗!!亦因為呢個原因,AE110改裝死氣喉嘅選擇係好少好少!正路而工序簡單嘅,有TRD或SheepDog尾喉,安裝方法係Cut斷原裝中喉打後位置,再套上新尾喉即可!SheepDog有N組同大尾豉,兩隻我都未試過,有D朋友裝過大尾豉,新喉D聲都好沉實好正,全不銹鋼造賣相好好,性能方面就唔清楚,價錢都好公道,Promotion賣$1800連安裝,但係兩年左右D聲就散晒拆晒……
TRD尾喉我就响10年前AE100時代用過,中喉直徑48.6mm,尾喉咀直徑76.3mm,聲音方面係好「低調」,無論低中高轉都好似有層隔音屏隔住D聲咁,而且好實聲,好正!性能方面就低中轉反應同原裝差唔多,4000轉後上得快咗少少,可能我以前部100仔係AT,所以好多馬力比個波箱食哂!不過TRD喉只係用普通鋼材製造,以$3700售價未必有說服力叫人去買……另類選擇嘅,我都用過一條EK4專用嘅5Zigen Fireball N組喉當然係cut尾鼓燒焊安裝果隻,嘩!呢條喉D聲好爆同好尖!唔似大尾豉咁沉實3000轉打後直頭震耳慾裂,我仲記得起初好鐘意果種聲,好有racing feel,雖然3000以下反應有D呆,好彩中高轉上得快彌補番!但係用咗一排之後覺得嘈好煩,尤其highway 常用3000-3500轉,D音響扭到極大聲但係都聽唔到,激死!
另一選擇係位於火炭嘅威迅(Wilson)出品嘅S不銹鋼尾鼓(唔好誤會,咁啱同名咋,我冇份架)!雖然我冇用過,但係我有個玩B14 Sunny嘅朋友就用緊,性能我就唔清楚,車主就話頭中尾都好咗,好堅!同埋用咗3年幾都冇乜問題,我就覺得D聲真係唔錯,有D似TRD果種低調沉實聲!而且呢間威迅都幾專業,度位燒焊同安裝過程都好有水準,唯一保留係佢始終係土炮造,凈尾豉連安裝要$2800,中至尾連安裝要$5000,抵唔抵見仁見智!如果想進一步擴大改裝空間,可以張整套排氣系統改成AE111流用,方法係响催化器打後位置開刀,再焊上原裝款嘅法蘭,咁樣做嘅好處係可以對應所有AE111嘅喉,改裝自由度大增,不過最好搵專業D嘅死氣喉公司(例如威迅或彩虹),
因為如果施工欠佳可能令日後尾鼓安裝有走位現象,呢項改裝工程費用都唔平,度位,開刀,燒焊,裝尾喉全部約$700-1000,有D細車房$300有交易,視乎情況.尾鼓選擇方面,最平而有效果嘅係AE111原裝尾鼓,我之前用過,連埋個喉通型假催化,頭段好有力上,尾段仍然有少少頂住,聲音方面係典型原裝喉聲,二手價約$500-800,係平價中嘅好選擇!有好多人會用AE101嘅燕子喉,貪佢有左右大細尾鼓,低轉只用細鼓排氣保持扭力,高轉時會兩邊出氣增加馬力,呢個設計係好好,不過條喉嘅重量會倍增,而且安裝亦唔係咁易,我見有好多AE110裝完之後條中喉隋下,成日撞底,加上最新只有95年,所以質素上有D保留,潮濕嘅雨天如果見到條燕子喉响怠轉嘅情況下,兩邊大細尾鼓同時都有水蒸氣出,其實代表條喉已打柴!
Racing喉方面我就用過柿本改中至尾大尾鼓,個賣相好「搞笑」,唔好以為佢個咀好大,其實係假狗,裡面個咀先係真嘅,柿本改D聲好勁,但係冇N組咁尖音;屬於沉實大聲果類,低轉都有聲,可能尾咀較大令回壓唔夠,同埋個喉通型假催化嘅關係,性能就低轉比較冇力,但過咗3500RPM後馬力就出現至cut油,如果唔嫌太嘈,其實都唔錯!之後好采比我揾到條FGK LegalisR中至尾,係有個朋友部AE111BZR裝咗2個月吸四Total Loss咗賣比我,好抵!中喉直徑60.5mm,尾咀90mm,係著重低扭嘅設計,呢條喉D聲好正!似TRD果種低調實聲,性能就頭段好好力,同AE111原裝差不多,可能我換呢條FGK嘅同時,亦裝番個原裝4AGE催化,所以高轉冇柿本改咁放,但係都夠出!另外亦有FGK PoweGetter, HKS, 5Zigen, TRD(4AGE), Tom’s等等……好多好多,我都冇用過所以冇Comment!
有關FGK LegalisR 嘅官方數據,可以睇呢條Link
http://www.fujitsubo.co.jp/search/prod-v.php3?prodID=000000000000001030&cnamID=00000596
2006年4月28日
2006年4月18日
Posted by Wilson at 上午12:30:00 13 comments
2006年4月13日
三菱@豐田
AE110嘅原裝迫力可以講係啱啱好唔夠用!!大家可能誤會我係指飛車果陣唔夠用,非也!據廠方數字公佈,AE110連5前速波箱冇天窗型號,淨車重量為1130kg,其實當單人作日常駕駛係還可以(假設一位成人重量為70kg),但係當滿載5位成人嘅時候,共350kg,負苛激增30%,重未計算什物行李等重量,如果滿載時候响斜路有突發情形需要拖慢或急剎,情況就好不妙!(自動波重大鑊!)就算真係好彩逃過一劫,我估全車人都嚇到一額汗!如果唔係經常重載或揸快車,換套Racing皮其實都幾有效果,我最初就試過原裝迫力落套Endless NA-Y 50-550oC皮,除咗迫力反應敏銳咗少少之外,最大分別係迫力耐力長咗好多,腳軟現象延遲咗!不過缺點係好多粉,好污糟!之後就裝咗一套AE101大單遮迫力,唉!原來只係條橋同隻碟大少少(隻碟直徑大2cm左右),隻鮑魚同迫皮係一樣,反應分別唔大,冇乜用!之後(好多年前)有人發明咗用三菱Galant VRM(以後稱VRM Kit)原廠孖遮鮑魚連碟,張原本盒頭個縲絲窿「料」大少少(約2mm),就可以直接裝上,唔洗搭橋!隻碟要由大4窿改造細4窿,另外隻碟中間要加隻中心介子,好處係大部份15”軨都裝到.中古料約$1200-1800左右,視乎新舊或已改位與否.Galant VRM車重約1500kg,200匹馬力,所以佢嘅Brake Kit對應番落AE110度係好足夠,而家有好多AE110都裝咗,我個人覺得VRM Kit快車時候反應好漸進,大腳踩又可以好應,就算部車載滿人同行李,都可以好有信心咁停低部車!至於用黎飛嘅話就更加唔洗講,如果「夠膽」掌握得到,Late Brake入彎可以幫你拋離對手!不過條胎唔好太雞,一般ES100,GII, GIII以上都可以,濕地就比較易Lock Tire著ABS,尤其是濕地過沙井蓋位踩Brake!而且初初裝咗,泊車或極慢車速時輕輕「Hi」吓個Brake會有D「Chok」,不過習慣咗冇耐就冇問題!講番迫皮,我建議如果中古料跟番黎套皮唔太薄,可以用住先,因為可以習慣一吓Brake Force強咗嘅變化,日後夠期先再換Racing皮,番三菱買正廠皮有2個選擇,一隻原廠皮約$250/set;另一隻藍色Sport皮$400/set(三菱廠行內叫藍皮),我冇試過唔知效果,只聽聞好多粉好污糟!我自己就用開紅色Project u HD series, 0-400oC,呢隻皮我覺得好正所以已經番買第二套,好處係冇乜粉好乾淨同冇雜聲,另外唔傷碟,隻碟用極都好令,而且耐力同反應都好好!响九龍灣Improve買$650/set裝工$100,可能你會覺得0-400oC唔夠,咁可以試吓其他高級D嘅皮,但係通常會污糟D傷碟D同有雜聲!其實我試過用温度搶度過,我連續5腳重迫Lock Tire停車,温度約200-220oC,當然實戰又拖迫又重迫可能又另一回事!不過我好少咁飛法,400oC我夠用啦!至於迫碟方面,中古料跟番黎套碟如果凹凸不平或好花,可以攞去機器舖光一光碟,約$200光2隻碟,不過要留意最少厚度為22.4mm(通常碟背面係有刻住個最少厚度),如果太薄就要更換,否則影響制動能力!!買碟有好多選擇,高級嘅有AP或DBA,$1800-2300/set已開坑,我就唔捨得買所以唔知有幾「堅」;平嘅有三菱正廠$1200/set;日本什廠OEM$600/set(亦聽聞可以用Toyota Celica碟但我冇資料),我呢尾窮人就梗係用最平最濺嘅什廠OEM啦!佢係日本Mountain公司製造,用落都冇乜缺點(可能我未用過貴嘢唔知有乜優點)!開6條直坑,改細4窿&車隻中心介子都要$600-800,所以算係一闊三大……開坑嘅好處係坑紋不斷削去迫皮,令迫皮經常以新嘅層面工作,另外當制動時皮與碟之間有一層氣墊(Gas Cushion)會減弱磨察力,坑紋亦可有效幫助排走空氣!!但係開坑亦有唔少缺點,制動時會有擾人嘅Wo…Wo…聲同高頻嘅震動,另外迫皮壽命亦會大減!!如果我再換碟,我就一定唔會開坑,始終我都唔係飛果隻!
Posted by Wilson at 下午7:58:00 12 comments
2006年4月4日
熊貓眼
車頭燈等如部車嘅眼睛,對於部車嘅外觀係非常十分特別重要!車頭燈清楚乾淨,顯得部車有精有神,燈映都光D!不過有D人用110-120W超光超白炟由於太大火數,久而久之燈穀入面嘅電鍍反光層底受唔住高温而變黃碌落,嚴重嘅甚至燈穀入面會溶化,而且有D仲熱到連個透明罩都變黃,搞到架車好似有「肝病」咁眼都黃埋,就算用7500K白炟都冇用啦!其實而家好多HID Kit係台仔 / 韓仔造,價錢都頗大眾化約$1200有一套,HID嘅好處係無論耗電量,火數,温度都比傳統燈坦低,而且光好多,K數又高去到(超過)白色,對於燈穀入面嘅電鍍反光層都唔會咁傷!當然如果負擔唔起仍然可以選擇傳統燈坦,但係要留意火數唔好超過85-90W,雖然冇咁光,但係亦冇咁熱!而且千其唔好以為火數大就等於白D,火數同K數係兩回事!另外有好多燈坦為咗提高K數整白D,會响燈坦表面coat一層藍色物質,要小心啦,因為呢類燈坦係驗唔倒車嘅!講完燈坦,又講吓燈穀,可以咁講AE110如果換套熊貓眼黑底燈,個樣即刻型爆十倍!尤其係淺色車身,白色,銀色或者香賓金色……車頭會變到好Sharp好型!用美學角度具體D講,黑底燈浮現咗D線條同層次出來,再唔似原裝燈咁銀色一舊!又如果襯落深色車身度,雖然效果冇咁Sharp,但會有一種好「惡」同神秘嘅效果,夜晚睇就一流!日本正廠Toyota係冇出黑底燈嘅,台仔料就有出,大燈同角燈都有,不過台仔燈有幾個缺點:台灣係左軚車,燈映方向係同右軚車相反,如果驗車嚴DD,「燈映方向不正確」有可能肥佬;而台仔燈用料較為差,即使冇用大火數燈炟,電鍍反光層同透明罩都好易變黃,頗為肉酸;另方面台仔燈嘅燈碼位造工好參差,安裝後成日都有走位或唔貼邊嘅現象;仲有佢嘅角燈造工就真係麻麻地,角燈邊沿位竟然有條白邊圍住,雖然好幼身,但黑框撞白邊好現眼,都幾「失真」!其實企遠D睇都勉強可以接受,而且台仔燈售價較平,買番來一裝就OK,方便!如果要求唔高其實都可以考慮一下!另一個選擇就係好似我咁,用日本正廠Toyota料DIY噴!不過工序頗為煩複,除咗要有耐性同心機之外,最重要就係要解決防水嘅問題,如果工序正確,效果比台仔燈好好多!至少係右軚燈映,Fit位同唔易變黃,大家不防試試!為咗令我部車套黑底燈歷久常新,我通常約2年左右就換過套新燈,有D變態?又唔係喎,套舊黑燈通常都有7成以上新,成套放出去$1000唔難,再補$200-300買過套新燈DIY,又唔係貴喎,hahahaaaa !
Posted by Wilson at 上午4:47:00 6 comments
TRD VS Good Morning
噚日响T & T Shop買咗套Tom’s安全帶墊,之前都係一樣,不過經過長年催殘,又甩色又爆線,終於要換,新嘅挺直好多喎!另外,唔知係乜嘢文化,好多人都响尾座後面放番條毛巾,用來抹車?定係用來抹手?不過我就唔捨得lu,條TRD毛巾成舊水咁貴,我放响度做裝飾算啦……洗車洗手用番果D一蚊條嘅「Good Morning祝君早安」毛巾!hahahahaaaa!
Posted by Wilson at 上午4:42:00 2 comments


text:
Friday, 28 September 2012
輕鬆
是咁的, 有間教會定期請我去講道, 雖然間o野好遠, 但係當為興趣, 我差唔多次次都會答應. 我知道佢地早幾個月前, 有個女仔傳道走o左, 個牧師有時會試探性咁問下我工作呀, 有乜打算呀之類, 完全 feel 到佢有考慮緊要請我. 由於怕佢會請錯人, 所以我最近幾次去佢教會講o野, 我都有刻意同佢提及多樣不利我自己o既事實, 例如我唔係次次講道都會講得好 (要強調呢樣, 因為撞o岩去親佢教會都寫到好講章), 冇穩定返邊一間教會, 同埋我被老婆飛o左之類. 一方面當然係因為我份人最唔鍾意受壓力, 有o野隱瞞住真係好大壓力, 另一方面我亦唔相信o係教會可以瞞呢 d o野瞞得幾耐.
早排個牧師約我去Aberdeen Center食飯, 佢咁遠走出o黎見我, 都估到乜料, 雖然我覺得唔會有教會想請我, 不過佢一向對我很好, 又考慮到可能有免費飯食, 所以就去o左. 先講o野食, 我o係萬寶要o左個雞扒焗肉醫意粉跟凍奶茶, 超正.
傾一陣廢話之後, 佢就話想物色緊人做佢教會 youth pastor, 又問我而家幾錢人工同埋辭職要幾耐時間通知之類. 我完全 feel 到佢好迷戀我, 想我做, 但係佢又話, 我乜都好, 係屋企o野麻煩 d, 同埋佢自己話唔到事, 要佢教會執事同意先得, 有可能佢 d 執事都會想見下我之類. 我就立即同佢講, 我完全唔怕見任何人, 因為乜人問我o野, 我都係好似同佢講o野咁照實答. 佢立即話, 不如唔好提我屋企o野啦. 不過我話佢知, 一定要提, 唔係遲早都會發現, 不如自己主動講出o黎仲好, 並且叫佢同 d 執事 sell 我o個陣一定要講埋, 我就係咁樣, 請就請, 唔請就唔請, 很有霸氣. 所以我心情很輕鬆, 佢請我都要考慮過先, 可做可不做, 心態很瀟灑.
當然, 我份人貌似好很正直, 唔係因為我人品好 (呢方面真係麻麻, 弱項), 而係因為我覺得咁樣到最後其實係有著數. 不過呢個係另一個故事, 得閒再講.
1 comments:
-
-
好同意你做法,去事奉要坦誠.
以前,某教友曾經介紹我參與某醫院義工服務,但報名者條件係必須受(教會機構/組織)洗了的教徒. 個教友叫我報名時"say yes",佢話佢會幫我搵熟人整張教會reference letter俾我.
嘩,佢咁都過都自己?!! 我就唔得喇. 雖然成日有人話要靈巧像蛇,但呢次,我只覺得"像蛇"咋喎. 咁小既事都講大話搞小動作做串聯&出賣誠信, 仲點有面目提服務呀事奉呀.
耶穌講道,唔係淨係係聖殿入面講, 佢會係街邊講山邊講湖邊/中講樹下講人地屋企講, 總之周圍都得. 我覺得事奉都係一樣, 邊度都得, 只要真心抱住想學耶穌服待人咁去對人,就得.
- 14 October 2012 at 02:53


text:
2010‧11‧21 SUNNY DAY Tima嘅死黨畢業呀 我地好有誠意咁由迪士尼趕去poly影相 可惜 好唔好意思 冇準備禮物同花花 真係好對唔住呀 請妳食飯補數先 阿ti去到一如以往 唔出聲 一個好慢熱嘅小朋友 觀察完之後先同人熟絡... 哈哈 阿ti戴頂四方帽又幾好睇喎 仲好風騒咁嘅樣 哈哈 請留意 tima好好好攰 個樣勁殘 妝都甩晒 好一個素顏殘媽...真失禮 以前一起讀女校嘅同學仔 依家大家都有唔同嘅路要走 阿ti下年仲要幫Leona做花女 Leona 妳要疊埋心水做個幸福少奶奶啦 阿ti 以前tima都喺度讀書 嗰陣仲未有你 第日唔知你會讀邊間大學呢? 冇得部S90去 d相真係唔多掂呀 傻豬ti 究竟你知唔知咩叫畢業? 妳呢個look好得意 仲有兩年就戴幼稚園嘅四方帽 期待啊! 哈哈 呢張好唔抵得leona姐姐咁 一味用眼瞟住人地
SUNNY DAY
Tima嘅死黨畢業呀
我地好有誠意咁由迪士尼趕去poly影相
可惜 好唔好意思 冇準備禮物同花花
真係好對唔住呀 請妳食飯補數先
阿ti去到一如以往 唔出聲
一個好慢熱嘅小朋友
觀察完之後先同人熟絡...
哈哈 阿ti戴頂四方帽又幾好睇喎
仲好風騒咁嘅樣
哈哈 請留意 tima好好好攰
個樣勁殘 妝都甩晒 好一個素顏殘媽...真失禮
以前一起讀女校嘅同學仔
依家大家都有唔同嘅路要走
阿ti下年仲要幫Leona做花女
Leona 妳要疊埋心水做個幸福少奶奶啦
阿ti 以前tima都喺度讀書
嗰陣仲未有你 第日唔知你會讀邊間大學呢?
冇得部S90去 d相真係唔多掂呀
傻豬ti 究竟你知唔知咩叫畢業?
妳呢個look好得意 仲有兩年就戴幼稚園嘅四方帽
期待啊!
哈哈 呢張好唔抵得leona姐姐咁
一味用眼瞟住人地


text:
之前同朋友去咗砵蘭街嘅鳴橋食日式烤肉,等位時見隔離嘅Amour Corner幾旺咁,再八啩吓門外嘅餐牌有咩食,原來喺間改咗個法式名字嘅西式小店,套餐定價唔貴喎,二人晚餐平均每人唔使$150,所以,幾星期後同老婆過嚟食餐晚飯.
店內環境較似一般西餐廳店,但利用燈光做得有情調多啲,同埋近門口因為樓底高,空間感唔錯.
先嚟嘅清水都好特別,樽內放有一束蘿勒 ,啲水飲落變得陣陣香草味,不過,唔喺個個人都覺得朕味OK,因為確喺有少少草青嘅感覺.
晚餐有二人($268 + 10%)或四人套餐($498 + 10%),當中嘅二人晚市套餐已包兩款小食(頭盤),是日餐湯或沙律,兩客主菜,兩客甜品同餐飲,非常抵食.而主菜有數款選擇,跟上次見到嘅已經轉咗款.
巴馬火腿哈蜜瓜
第一道頭盤就喺巴馬火腿配哈蜜瓜,喺鹹香中帶清爽嘅前菜.火腿選料不俗,鹹香而油潤,哈蜜瓜口感爽口清甜, 喚醒一下味蕾預備品嚐以下落嚟嘅菜式.
青蘋果鵝肝多士
下一道菜喺濃膩嘅煎鵝肝,其實晌餐牌所見,散叫一客都要成$88,但依家二人晚餐已包咗,喺咪好抵呢!
鵝肝切得頗大件,有種賣大包嘅感覺.煎得外層非常香脆,而入口好有即溶嘅口感,油嫩甘香;中間輕煎暖嘅青蘋果及墊底嘅法包,既令到食落無咁油膩,亦有增加層次感之效,青蘋果片不妨再厚多少少都可以.
沙律或餐湯,只可以任揀其一,想試試兩者嘅水準,自然各要一客.
田園沙律
只喺普通嘅田園沙律,有點沙律菜,車厘茄,粟米粒,配些油醋,雖然沙律菜夠爽脆,但唔夠凍亦喺個需要改善嘅地方.
雜菌忌廉湯
餐湯亦有另一選擇,就喺南瓜忌廉湯.老婆向來都鍾意菇菌類,所以,雜菌忌廉湯合佢心水多啲.雖則湯嘅質感較稀,但菌味一啲都唔差.若然加少少忌廉畫啲花,俾人感覺高檔啲.
紐西蘭香草燒羊架
主菜分兩組,第一組肉類主菜可以三揀一,選擇包括烤澳洲牛柳扒,紐西蘭香草燒羊架或醬烤豬肋骨.我哋揀嘅燒羊架,一客有3條,條條都有番咁上下大細,配薯菜,薯蓉好滑身,但較啖口,撈燒汁食就啱啱好,至於個烤蕃茄好鮮甜;羊架切開睇落以為煎過籠,可能環境太暗所致,但食落又估唔到幾嫩腍,又帶獨特嘅羊羶味, 又無乜筋,食得滿口滋味.
菠菜汁三文魚意粉
另一組喺澱粉質類,同樣三揀一,有忌廉海蝦墨魚麵,鵝肝意大利飯,菠菜汁三文魚意粉.雖意寫喺意大利粉,其實用上闊麵,更掛汁,兼且煮得咬口,菠菜汁唔算好重菠菜味,始終打碎咗加忌廉汁做,但勝在柔滑,而三文魚拆成碎放晌麵內,個人就覺得一小件煎香放晌上面仲有睇頭.
提拉米蘇
賣相好對辦,馬卡風芝士入口好挺身,但質感好細緻柔滑,不過,有咖啡香,卻無酒味.雖然有時都會遇到有啲師傅想做啲無酒味嘅提拉米蘇,適合任何人食,但感覺唔傳神.
牛奶布丁
冰涼嘅布丁奶味香濃,口感非常好軟滑討好,所以,兩者中小弟較喜愛牛奶布丁.
熱檸水
老婆嘅熱檸水用上檸檬角,喺我唔多喜歡嘅做法,因為唔方便篤.
鮮奶咖啡
其實無拉花我真喺無乜所謂,因為我喺飲咖啡,唔喺飲拉花,拉得靚就感覺更好.不過,杯鮮奶咖啡入口有啲怪,再飲多兩啖,覺得好重奶味,好似港式咖啡加花奶咁,所以,都同店員反映,欣賞佢認真返去試吓啲奶,佢回覆話唔知點解同事用咗啲coffee creamer兼加埋熱,所以變得好濃奶味.唔怪得之做唔到應有嘅奶泡,味道又怪怪哋啦.
是晚坐滿客(店方應該做緊團購,因為見唔少喺團購客),但綜觀整晚,好似主打得一位侍應,間唔時有位師傅仔幫手上菜,效率勉強可以,但服務算有禮,至少,我杯咖啡問題都有正視到.
個人評分
味道:8/10
環境:8/10
服務:7/10
抵食:9/10
平均每人消費:HK$148
餐廳資料:
Amour Corner
油麻地砵蘭街106號地下
2626 9900


text:
8 AUG 2010 (天晴)
大家食到咁上下, 開始坐唔定喇. 因為今晚可以見到好多老友, 所周圍搵人影吓相先.
好耐無見的小強同亞JOE.
玩吓1,2,3,4,5先! 哈!
今日唔該晒咪咪同叻靚醒咁早來幫Iris手.
好難得呀! 好多年無同呢對孖女影相呀!
咦! 新娘換衫時間到. 咁咪開始有新郎哥的表演Lor!
多得拍Cam的哥哥提議, 要西村先生俾驚喜Iris. 初時新郎哥好怕羞, 又話唔多識唱歌. 果然真人唔露相呀, 原來西村先生唱歌唱得咁好, 他唱晒成首80件代Checkers的淚之點唱. 真係要俾十個勁西村先生呀!
相片來自咪咪.
驚喜完後, 又到上台影相時間喇! 今次梗係我們四朵金花的合照啦. 今晚係Iris的幻燈片舊照中, 竟然有兩張係我們當年四人的合照. 真係好懷念呀!
到敬酒時間喇!
今晚無特別要玩新人的環節, 所以新娘子可以玩吓換衫同親友們影相留念.
呢張係同校生的合照.
好搞笑, 我們果兩枱完全無想走的意思. 係度自己玩.
最後搞到新娘同新郎都走埋來玩.
可能係放暑假的關係, 班有小朋友的老友好難得今晚11:00幾都唔怕夜. 真係好耐無咁Feel過喇. 以前我們去完飲, 仲會走去"美美冬泳會"打雀局o架! 所以今晚見大家唔捨得走, 我們咪吹水話去"美美"Lor! 當然梗係無去啦.
今晚真係好開心, 完全係主場Feel, 玩得好放, 好開懷.


text:
2016年10月31日星期一
蜂蜜抹茶曲奇 Honey Matcha Cookie
剛喺圖書館借咗本健康烘焙食譜,唔用蛋,奶類製品及精製糖,裡面有個黃豆粉唧花曲奇,無論材料同做法都相當簡單,可以好快手就整到,今日即管一試.食譜原本係用黃豆粉同楓糖漿,因為手上都無呢兩樣食材,所以我就改用咗蜂蜜同抹茶粉.
其實 N 年前都已經試過幾次整唧花曲奇,但次次都唔成功,今次反而一擊即中,所以即使個唧花整得唔太靚,但都已經好滿意喇!!估唔到唔用牛油同蛋整成嘅曲奇都一樣咁鬆脆,唔會又硬又實.
罌粟籽 bagel
自從買咗麵包機之後,真係好少自己親手整麵包,一來無太多時間容許我慢慢等發酵同焗,二來就係一個字,懶!!臨瞓前倒哂啲材料落部機度,預校好時間,第二朝起身就已經整好,雖然我其實唔多鍾意麵包機整嘅麵包,因為實在太軟熟,唔係我杯茶,但總好過要自己整或出街買 "化學" 包食囉!
早幾日終於的起心肝整番一次 handmade bread,皆因目標人物唔係自己,係 Ernest 婆婆,佢好鍾意食 bagel 㗎!只要係為身邊入而做的話,動力就會大好多,如果只係整俾自己食的話,真係懶得就懶囉!!
2016年10月23日星期日
咖啡香蕉雪糕
錯體!?
仲記得早前我收到舊學生喺澳洲寄俾我一大盒甜品嗎?裡面其中一盒係茶包.
2016年10月18日星期二
芝麻麵包布甸
2016年10月14日星期五
間接做善事
食過曲奇同蛋糕,又收到本精美食譜,咁順便幫吓老友忙都好應該呀!
Ernest 媽咪有啲包裝食物想送俾有需要人士,但又唔知捐去咩地方好,我突然想起灣仔一個商場裡面長期放咗一個紙箱喺度,有心人可以將食物放低,等有需要嘅人取用.反正我轉車返屋企時必定要經過呢個商場,咁都係順手啫,施受雙方都有得著,我呢個 "中間人" 都間接幫手做善事,哈哈!
多謝!!
Ernest 媽咪今日送咗本食譜俾我,係仙姐嘅《點點我心》.
一向都好鍾意仙姐嘅食譜,尤其係中式點心,做出嚟成品特別合心水,各方面都恰到好處,因為仙姐通常都習慣將個食譜整 N 次咁多,邊做邊調整食材份量,直到自己完全滿意為止先將食譜公諸於世,所以佢嘅食譜一定信得過,而且一定可以成功整到,唔似得有啲食譜咁整幾次都唔成功,根本就係個食譜有問題,又或者係刻意將所謂嘅 "秘方","秘訣","秘技" 收埋,唔係完完整整咁跟大家分享,用咁嘅心態去出食譜,不如唔好出好過啦,我自己就覺得同扼錢都無乜大分別!!
訂閱: 文章 (Atom)


text:
記得好耐之前老表同我講過,話佢好鍾意食 panini,當時其實我係完全唔知道係乜,聽都未聽過個名,只係知道係一種麵包,於是就上網搵吓食譜,睇吓係點樣整,點知搵極都搵唔到食譜,心諗,老表妳啲口味都夠哂冷門喎!!
直到最近喺書局度俾我見到本關於 panini 同 open sandwich 嘅食譜書,先知道原來panini 唔係一種麵包,而係意大利一種烤三文治嘅做法,其實用任何款式麵包都可以做到,但意大利傳統係會用 ciabatta 嚟整,只要將麵包切開,放入餡料,之後再放入特整嘅 panini 烤焗機內焗到麵包香脆,外觀會見到烤焗後嘅坑紋,係意式三文治嘅特色.書內仲介紹到唔用 panini 烤焗機都一樣可以做到相同效果,就係利用一隻有坑紋嘅 grill pan,直接上火烤至香脆.睇完之後,我就即刻諗起老友
Louisa 送俾我嘅鑄鐵 grill pan,咁我又有機會玩吓喇,呵呵! :P
我呢次個組合就係之前整咗嘅 ciabatta 加茄醬
蕎麥小米雜菜,原來麵包唔放入焗爐焗都可
以做到咁香脆效果,老表食過都讚呀!
做法都好簡單,將夾好餡嘅麵包放上
grill pan 上,上面再
壓上重物,用大火加熱
5 分鐘,之後翻轉,熄火,
同樣壓上重物,用餘溫烤 3 分鐘就攪掂喇!
其實隻 grill pan 我一直都好少用,因為實在太重,清洗又
比較麻煩,但係依家可以利用佢嚟將隔夜麵包
加工成 panini,以後就會用多啲,
唔使吓吓都開焗爐咁大陣仗.
食譜參考:
茄醬蕎麥小米雜菜


text:
2014年10月28日星期二
超鬆軟的紅麴甘酒麵包
近排老友 Louisa 跟仙姐一齊出國學整麵包,當然學到好多嘢啦,佢同我哋講,原來用直接法整嘅麵包都可以好好食,就算放到第二,三日都依然軟熟,秘技就係翻面!翻面係歐洲人整包時會用到嘅一種手法,喺麵糰第一次發酵完成兼排氣後,通常都會將個麵糰滾圓,之後鬆弛十至廿分鐘或作第二次發酵,Louisa 就教我哋用翻麵代替滾圓,排氣之後將麵糰上下左右向內摺入,然後收口向下鬆弛 15 – 20 分鐘,時間許可的話,可重覆多一次,之後先至最後發酵,藉此將空氣摺入麵糰內,令麵糰內含有更多空氣幫助膨脹.
前日又整紅麴甘酒包,今次有少少特別,額外落多少少水落去搓麵糰,放入雪櫃低溫發酵過夜,第二日拎番出嚟回室溫後就排氣,之後翻麵一次,最後發酵 45 分鐘就入爐焗.
泡菜雜菜鍋
知道有韓國部隊鍋呢樣嘢好耐,但就唔太清楚其實係乜,睇相咪又係一貫韓國泡菜鍋咁一鍋紅湯,加多個即食麵落去.咁啱 Maangchi 姨上個禮拜教整呢個韓國部隊鍋,佢話自己都未試過呢個菜式,只不過不斷有讀者叫佢教整,佢先至飛返韓國去唔同食肆試菜,之後再教網友整.
睇番佢個網頁,原來呢個菜嘅來歷係源自於韓戰之後,美軍將午餐肉,香腸,火腿,茄汁焗豆等罐頭醃製食物帶入韓國,呢類罐頭食品對於當時嘅韓國人嚟講相當新鮮,於是韓國人就開始將佢哋加入傳統泡菜鍋內.
清楚知道咗之後,我更加唔會試囉,就算係 Maangchi 姨都坦言佢唔覺得咁樣嘅煮法會好味,吸引唔到佢!喺我眼中韓國飲食都比較著重天然食材,又有自己一套嘅養生食療,甚至會用到中藥材入饌,就連一般煮餸或醃泡菜都會用梨去代替砂糖提供甜味.呢個部隊鍋無啦啦走去加啲罐頭食物及即食麵落去,最頂癮嘅仲係茄汁焗豆,真係想像唔到個味道有幾好食囉!
雖然我自己就唔會整呢款部隊鍋喇,但睇完Maangchi 姨點整個湯底,又覺得幾吸引喎,就用自己鍾意嘅食材,再參考個湯底部份用料整個泡菜鍋啦!
2014年10月27日星期一
純素芝麻豆腐雪糕 Vegan Sesame Tofu Ice-cream
喺型仔廚師個 Youtube 頻道度見到個 vegan ice-cream 好耐都無的起心肝整,咁啱早前整芋頭紫米露時用剩咗啲椰漿,要盡快清埋佢,因為椰漿好易變壞.突然諗起可以用嚟整雪糕,咁就趁天氣仲未係好凍,快啲試整咗個 vegan ice-cream 食譜.
今次係 base on 型仔廚師個 tofu ice-cream,自己再加啲減啲,就變成黑芝麻雪糕喇!由於整呢款雪糕係唔需要煮過或加熱,原本想買盒裝即食豆腐嚟整,感覺上比較衛生,但始終都係嫌盒裝豆腐豆香味唔夠,最後都係買番街市豆腐檔嘅豆腐嚟整,反正腰果我都會先汆水,跟手放埋件豆腐落去囉!( 但其實型仔廚師係無將腰果汆水㗎,原粒就咁用.)
2014年10月16日星期四
秋葵芽菜米紙卷
辣炒秋葵鮮淮山
呢碟餸都真係 “黏鬥黏,潺鬥潺”,切完秋葵之後再切鮮淮山,攪到成隻手都係潺,黐黐立立,好似有啲唔知咩喺手咁,哈哈哈哈!!!
好多人都唔多鍾意食秋葵,我估可能係煮得太過耐,煮到太軟身,太過黏,其實秋葵原本係可以生食嘅,不過我自己就未試過,無論係炒定係灼熟,一,兩分鐘就得㗎喇!
2014年10月10日星期五
是日出品
2014年10月8日星期三
眉豆南瓜粟米粥
曾經有 blog 友話發覺我好鍾意食雜糧,係呀,我絕對唔係一個飯桶,唔多鍾意食飯,就連粥都好少煲,就算以前媽咪喺度時,晏晝嗰餐都幾乎完全唔會煮飯食,可能媽咪都一樣唔係飯桶!
焗爐版 Fish & Chips
炸魚薯條呢樣嘢真係無諗過自己整,因為我由細到大都唔係太好煎炸食物,但最主要原因都係要開鑊油炸,係我至憎做嘅動作!好耐之前已經知道咗薯條可以用焗爐做成免炸少油版,而最近又喺 Masa 個網站度見到連可樂餅都可以用焗爐做到,真係超吸引,一定要試試!
傳統 Fish & chips嘅炸魚應該係用脆漿包住魚柳嚟炸,但係要入爐焗的話就無可能用脆漿喇,所以唯有用吉列做法啦!
他他醬 Tartar Sauce
2014年10月4日星期六
抹茶全麥鬆餅
訂閱: 文章 (Atom)


text:
好耐好耐之前,果陣我仲係讀緊演藝學院,我記得有次同個同學去「Spaghetti House」度食嘢,叫咗個類似牛油果三文魚飯嘅物體 ( 印象已經好模糊喇 ),覺得好好食,本來諗住同媽咪一齊再去食多次,但係,最終佢都係無機會試到!
印象中「Spaghetti」個飯除咗有三文魚同牛油果之外,好似仲有帶子 o添 o架,不過我今次個實驗就唔咁 "豪" 喇,淨係用三文魚同牛油果算數,成功咗之後先再加帶子整多次啦!
材料:
白飯
三文魚肉
牛油果
急凍粟米粒
乾蔥頭
雞蛋
罐頭忌廉磨菇湯
醃料:
鹽
黑椒粉
調味料:
鹽
糖
白酒
百里香 ( Thyme )
羅勒 ( Basil )
豆蔻粉 ( Ground Nutmeg )
- 三文魚肉洗乾淨後切粒,用醃料醃好;粟米粒解凍後沖水,煲滾水烚幾分鐘.
- 乾蔥頭去衣,略沖洗,之後切片;雞蛋加少許鹽,拂打成蛋液,備用.
- 牛油果開邊,去核,用匙羹將果肉舀出,一半切粒,另一半用叉壓爛成果蓉.
- 燒熱油,爆香乾蔥頭同香草,之後落埋三文魚,牛油果同粟米一齊兜炒,加少量
鹽同糖調味,灒酒,盛起.
- 加適量油,倒入一半蛋液,兜炒幾吓之後就加入白飯,快手炒至飯粒鬆散.
- 倒埋剩餘嘅蛋液落鑊,炒勻後就將飯舀上入爐烤碗內,將魚肉,牛油果同粟米鋪
喺飯面.
- 忌廉湯加適量水及酒煮開,加入牛油果蓉同糖,拌勻成牛油果忌廉汁.
- 加入豆蔻粉,煮滾後就將忌廉汁淋喺飯面,再灑上少少香草.
- 放入已預熱至 240 °C 嘅焗爐內焗約 10 分鐘至表面金黃即可.
Notes:
- 三文魚唔駛炒得太熟,最後放入爐焗時會再焗熟啲.
- 忌廉磨菇湯可用其他味道忌廉湯代替.
- 白飯最好煮得乾身啲,因為會比較容易炒至鬆散.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
之前佢只可以訓係床上, 識少少翻身, 多數都好似龜仔咁扒係床上, 我哋要照顧佢真係好容易, 餵奶,換片片都好簡單.
甘怡滿咗七個月後, 到宜家係七個月一星期加六天, 佢學識咗
- 雙手支撑上半身;
- 雙手令自己轉左轉右;
- 向後爬;
- 自己揸住水杯用吸管飲水水;
- 訓係度的姿勢變成坐係度;
- 坐係度變爬行的姿勢;
- 向前爬;
- 自己扶住D 嘢爬起身, 仲企到係度
唔知有無關係, 係佢學識呢D 動作呢段時間, 佢亦變得好扭計同好醒訓, 佢扭計得嚟又痴媽咪, 目光差不多100%時間也要望住媽咪, 媽咪行開幾秒佢就會開始扭, 再耐D 都唔出現佢就會喊, 我呢個做老豆嘅試過好多次想安撫佢, 抱佢, 分散佢D 注意力, 但都係無用, 只要媽咪出現返, 佢就會伸出雙手攬住, 媽咪企係度佢攬腳, 媽咪坐係度佢攬手或倚在媽咪的懷中, 坦白講我真係有D 呷醋, 甘怡仲好似好耐無對過我笑啦, 唉.
甘怡半夜又成日醒, 如果我可以係佢醒哂之前畀個奶咀佢安撫佢呢, 或者佢會訓返, 但如果安撫唔到或太遲, 佢會坐係床上, 面向牆, 然後發出D 扭計 "air air"聲, 再唔理佢呢, 佢就會喊, 越喊越大聲, 咁我就會攪佢唔掂, 要媽咪出馬! 佢咁樣樣真係幾煩, 我真係想過放佢出家門口由得佢喊, 又真係試過自己走出廳, 關上房門由得佢喊 (當然媽咪好快就會入房安撫個女啦), 攪到日日都無覺好訓, Nicole亦因而病咗, 我同甘怡都跟住病 (請睇我老婆寫的相關文章).
題外話
因為病咗, 原本想探個朋友及她的初生BB快被迫取消了, 雖然Nicole仲係想去, 但我話: 「甘怡兩個月時我哋都怕人哋有病(當時H1N1好"hit")會傳染我哋甘怡, 我哋就無謂走去傳染人哋個BB啦.」結果復活節就無乜見人, 好悶咁過咗啦.


text:
Google+ Followers
Google+ Followers
2010年8月24日星期二
Happy B Day to MaMi!
25 August 2010(星期三)
MaMi祝您 :
身體健康!
心想事成!
青春美麗!
日日開心!
事事順利!
軼賢上
25th Aug 2010
2010年8月18日星期三
軼賢發燒吖!
由上11/8星期三返完playgroup
軼賢當晚開始發燒
之後幾日燒吓退吓,
起初醫生驚軼賢係會手足口病,
但觀察咗3日,食晒d藥都仲有發燒
16/8(星期一)嫲嫲有事做要去大嶼山
所以mami攞咗日假想同軼賢去玩
本來諗住同軼賢約兩個表姐去游水
點知軼賢仲有發燒吖!
由早上起身打電話掛號到睇完醫生,
已經十二點幾喇!
返屋企途中,軼賢唔肯行,又唔比lulu抱
一定要mami抱,真係比佢激C我呀!
抱到返屋企仲未完,又唔肯食嘢又唔肯食藥
拎住瞓覺毛巾,一放落床已經瞓著
原來軼賢扭眼瞓!
呢一覺瞓咗三粒鐘,瞓醒已經三點幾喇!
個A leave咁就過咗喇!
Mami真係好怕軼賢發燒,成晚心掛掛起身同佢探熱
所以呢幾晚都唔感熟睡
小朋友一病,夜晚佢瞓得唔好,
即係mami都無覺好瞓~
希望軼賢同各位小朋友都食得瞓得,
身體健康最緊要!
發燒都有一個好處嘅!
就係軼賢又扯高咗喇!
軼賢當晚開始發燒
之後幾日燒吓退吓,
起初醫生驚軼賢係會手足口病,
叫我地要留意注!!!
但觀察咗3日,食晒d藥都仲有發燒
16/8(星期一)嫲嫲有事做要去大嶼山
所以mami攞咗日假想同軼賢去玩
本來諗住同軼賢約兩個表姐去游水
點知軼賢仲有發燒吖!
由早上起身打電話掛號到睇完醫生,
已經十二點幾喇!
返屋企途中,軼賢唔肯行,又唔比lulu抱
一定要mami抱,真係比佢激C我呀!
抱到返屋企仲未完,又唔肯食嘢又唔肯食藥
拎住瞓覺毛巾,一放落床已經瞓著
原來軼賢扭眼瞓!
呢一覺瞓咗三粒鐘,瞓醒已經三點幾喇!
個A leave咁就過咗喇!
Mami真係好怕軼賢發燒,成晚心掛掛起身同佢探熱
所以呢幾晚都唔感熟睡
小朋友一病,夜晚佢瞓得唔好,
即係mami都無覺好瞓~
希望軼賢同各位小朋友都食得瞓得,
身體健康最緊要!
發燒都有一個好處嘅!
就係軼賢又扯高咗喇!
2010年8月14日星期六
2010下水禮
8/8/2010(星期日)
近排天氣悶熱
想同軼賢去遊水已想了一段日子
不過天氣經常唔穩定 唔係紅雨就黑雨
又想游水時有朋友仔陪吓軼賢玩
Yeah! 好開心!
軼賢2010下水禮終於開始到喇!
今次地點係自己屋苑泳池
不過講都無人信
住咗咁多年
mami &軼賢都係第一次喺屋苑游水!!!!
唉!其實軼賢就嚟兩歲半都係第二次落水咋!
無辦法喇!
Be爸一日到黑洗腦式咁話怕阿囡曬黑唔好睇 (其實爸爸自己仲怕!!!)
自問又唔可以一個人帶軼賢去其他地方游水
所以今次近近地落屋苑玩算喇!
前幾日偶然之下約cat ee
佢一口就答應帶埋mickey & carman嚟陪軼賢游水喇!
可惜今次be爸都係無落水陪軼賢玩(因為佢有少少傷風喎!)
大家先去飲個茶食個包先
cat ee仲要搶贏埋單 (乜咁客氣呀!)
多謝晒!
軼賢同mickey不停咀咁BB太空對話 (雞啄唔斷咁!)
但身邊個個都聽唔明???
今次下水禮同上年一樣
一換泳衣軼賢已經開始緊張 ~ ~ ~ ~
樹熊式咁挾住mami唔放...
大家睇吓軼賢喊得幾悽涼就知喇!
好可憐喔!
之後就慢慢抱住軼賢坐近池邊
又同mickey影吓相
分散吓佢注意力
坐吓落d 坐吓落d
咁就坐咗落水池一齊玩喇~ yeah!
yahoo呢有d問題
一係upload唔到 , upload到又pose唔到!唉!
軼賢2010下水禮請click入↓
好在有cat ee幫手吹個hello kitty水泡咋! (真係唔該晒!)
以下哩輯軼賢水著泳照
一定正過周瘦那, 浸大咪神carol喇!
要性感 有性感
鍾意哩張! sooooo cool!!!!!
軼賢真係好慢熱吖!
玩到mickey & carman幾乎要走先warm up完!
最後cat ee一家去沖身
mami繼續陪軼賢玩
軼賢自得其樂↓
玩到4點幾開始無太陽曬住泳池
其實都涼涼地喇
2010年8月13日星期五
2y6m@軼賢近排
12/8/2010(星期四)近排Yvonne ee攞咗好多小背心軼賢
有一晚同佢換睡衣時見到佢著咗呢件
覺得好可愛, 忍唔住要同佢影相
唔知係咪開始大個女啦!
識得怕羞
再舉機就合埋雙眼,
以為咁樣人地就睇唔到.傻妹!
叫佢正經比我影幾張喇!
繼續合埋雙眼!
近排
軼賢越來越夜瞓
零晏12:00都仲玩緊
平時十點幾十一點先喺嫲嫲屋企走
返到自己屋企又掛住同波波玩
又想睇碟 又想睇書
又想mami講故仔!
軼賢有好多嘢想mami同佢一齊做!!!
咁咪諗住早d同佢返屋企囉?
篇篇又要扭扭令令,攪好耐先出到門口~
近排
又鍾意玩返公仔
有日去朗豪坊爺爺買的熊貓仔
小象象攬枕,佢好鍾意呀!
終於同佢沖咗涼,
仲同mami講係yvonne ee送嫁!
學小象象擺一樣的pose
嫻e送的牛牛風扇
Sandy E 送嘅mario大紙扇
多謝晒!
近排
好鍾意去麥噹噹
因為有orange juice飲
一個人飲晒一杯大鮮橙
開心到呢!
叫您買廣告咩!
近排
繼續喜愛做家務
唔係吸麈就拖地
真係一位好幫手~
近排
知道mami當日放假
就黐到實,以前都可以將軼賢放低喺嫲嫲屋企
然後mami返屋企執吓嘢!
而家行一步跟一步
就算喺嫲嫲屋企瞓咗先走
軼賢都會好快喊醒搵mami
所以有時朔性返屋企飲奶瞓覺
睇軼賢幾嘆!
近排
成日攪mami電話
打咗比mami’s friend
mami’s friend問返我搵佢仲乜
睇返record先知打了好幾個call
識駁咀
問佢有無打比人?
佢會答您 "無吖"
仲遞個mobile我睇添!
近排 軼賢換衫同著衫好麻煩 哩件又唔著 果件又唔著
哩條褲又話唔要,果條褲又話痛,(唔知痛乜呢?)
總之就諸多事實~
少d耐性嘅話,
一晚已經著火好多次~
訂閱: 文章 (Atom)


text:
23-3-2013 星期六
一早起身梳洗
其實我日日都8點起身
即係香港7點,我都幾勁
等餅餅其間
拉開窗簾
天色好好,個天好藍
我無加soft鏡
只因為出面太凍
我間房開暖氣
個窗就變成水汪汪
我就抺乾淨個窗自影相
就係咁,曚查查喇
新宿南口都會廳
好,搖身一變,我地已經到咗大宮
轉車,一個站去大成
個張好大張相呢,入面有好多一張張細相,要用望遠鏡先可以睇到
如果唔怕眼花,可以行近去睇
地下啲數字,唔知點解
其實,我只係啱啱出咗地鐵閘口,已經咁多嘢睇喇
正想出外呼吸下之際
係對面見到mini stop
興奮到我大嗌餅餅過黎
因為我地搵咗兩日了
餅餅要買龍珠呀~~~
呢個好食,蕃茄味薯蓉
食剩3粒先記得影相
唔好食的薯條
一包樹唔起啲黃色頭髮
呢個橙味布匐
我同餅餅食咗一口之後掉咗
呢個...唔好提了
尋日買咗麵包同粟米湯唔記得帶走
好彩有龍珠食
可以頂下肚
買飛入場
有免費locker,不過都要入錢,你取回物品之後會退錢給你
等陣要過黎呢度食飯
個場大到......望唔到盡頭
呢架超慢火車,比啲小朋友同家長一齊坐
原來一頭一尾都有一間,不過要自己搵位
所以唔食,因為我地要去池袋食無敵家
基本上,人在東京,分分鐘都會見到呢類貨車
佢唔係裝貨,而係賣廣告
不斷兜圈,仲要發出巨大聲浪
排咗半個鐘
終於有得食
塊叉燒真係厚,佢一塊叉燒等如一蘭3,4塊
又因為佢一碗有三塊
食到好滯
餃子
原來我個碗麵叫玉丸麵
下次再想黎,一個叫玉丸,一個叫特丸好了
池袋有兩間sanrio
基本上,我都有了
呢塊鏡幾靚,但我無買
因為無我想要個款
呢個喼,二千幾三千蚊
買唔落手
好彩,有特別阪sky tree
呢塊勁似衛生巾的發熱貼,真係好用
每晚沖完涼就貼膊頭
臨瞓前就斯走
雖然,佢唔可以抽走你膊頭上的疲勞
但佢可以幫你舒緩
有效的....
洗面粉
返酒店抖完,又要出去晚餐喇
不過食嘢前,我地去新宿駅門口劃位先
後日要走喇,劃定位
呢間酒店係一蘭附近,下次住呢間都好
不過上網睇過,agoda無呢間酒店
預咗要排隊
無錯,又係一蘭
日日食我地都唔會悶
今次無放秘制醬汁,好味好多
湯都飲埋
食飽又去玩夾公仔
5隻大雞小雞抬返香港


text:
除咗香港電台之外,我都有聽澳門綠川電台.我剩係鍾意聽其中一個劇集,就係「地心探險記」.唔知係咪聽得多,我細細個既時候真係以為地球中心有人居住架!
我老豆就鍾意聽商業電台既「大丈夫日記」.個節目主持人叫林彬,佢係右傾人士.嗰陣時香港啲人分左,右兩派,左派崇尚共產黨,而右派則支持國民黨.每年十月十日以及十月一日,兩派人士都會為咗慶祝而摩擦,甚至大打出手.
林先生當年喺電台猛咁鬧啲左派人士,譴責佢哋嘅暴力行為,言詞好激烈,招致啲左派人士非常不滿,先後警告咗佢幾次,但林先生卻變本加厲,重猛咁左仔前,左仔後,無恥無良,低能辣撻,下流賤格等極盡詆毀既詞語嚟形容左派.最後佢喺上班途中,被人淋電油連人帶車活活燒死.對於近日林先生被形容為捍衛言論自由而犧牲嘅烈士嘅言論,咁就真係見仁見智喇.
如果冇記錯,事件係由天星小輪提出加價五仙所引起,時間係一九六七年.加價事件引發市民不滿,初期剩係上街示吓威,最後演變成暴動.每日報紙嘅圖片,唔係啲防暴隊同埋示威人士既對峙局面,就係啲示威人士頭破血流,燒車呔雜物以及施放催淚彈嘅場面.雖然係黑白照,之但係都幾震撼,睇完之後覺得和平嘅可貴.嗰陣時有啲激進嘅示威者就四圍放「菠蘿」,千祈唔好誤會,呢啲「菠蘿」唔食得嘅,係土製炸彈嘅專稱.聽講嗰陣時英國佬睇見勢色唔對,喺啟德機場擺咗隻飛機,隨時準備走佬添.我住喺錦田,試過有「菠蘿」爆炸.至於有冇炸親人我就無乜印象,我只係記得政府出動埋英軍,帶埋啲搜索犬係我屋企附近四圍咁揾,睇吓有冇可疑人物,見到啲紅鬚綠眼嘅鬼佬士兵,我當時真係好鬼驚.政府見到情況完全沒有好轉,重有少少失控添,最後要實施宵禁.嗰陣時人心惶惶,更有傳言話四人幫準備即刻收番香港,有錢佬聽到就驚到鼻哥窿都冇肉,即刻嗱嗱聲走人,離開香港.啲住宅同舖位鑑平鑑賤賣,喺官塘一個舖位(依家租咗俾屈臣氏)只係賣萬零二萬蚊咋,如果你當時有啲錢加埋夠胆色,依家真係印印腳唔駛做.最後經過幾個月既騷亂,加上傳出當時嘅總理周恩來,力拒喺嗰個時候收番香港,經過咗幾個月之後,市面先至開始恢復平靜.呢件係我細個嗰陣時發生既重大事件之一.
除咗「大丈夫日記」之外,重有一個真係可以稱得上長壽嘅節目,就係「十八樓C座」,呢個諷剌時敝既節目,由我細細個聽到依家,估唔到可以一譒就譒咗幾十年,仍然重咁受歡迎.喺眾多節目之中,我最鍾意聽嗰個節目叫「香江夜話」,一星期譒出一次,我都唔記得咗每次係譒 一個鐘抑或個半鐘.呢個節目歡迎聽眾投稿,不設題目,總之一經揀選,除咗可以喺電台讀出閣下嘅大作之外,重有三十蚊稿費.三十蚊之碼?緊緊夠食餐飯,有乜巴閉?咁你就錯啦!我而家講緊嘅係六七十年代,我姑丈做郵差,月入唔夠兩百蚊.所以三十蚊算係好多錢.
話說有一晚,當我入晒神咁聽緊個節目既時候,突然聽到主持人讀出一個熟悉既名字,跟住讀埋佢個住址出嚟,噫!唔係咁啱啩,乜咁熟嘅?唓!梗係熟啦!之唔係我屋企!原來我大哥靜雞雞咁走去投稿, 見到佢唔知幾開心.咁又係嘅,篇稿獲選中咗喎!佢就 好啦,有三十蚊稿費.嗰陣時聽收音機係大部份人嘅唯一娛樂 ,當時住喺附近既村民同埋朋友都聽到我大哥個名,佢哋重讚我大哥好野,你話幾咁威水!我依家重記得我大哥果篇作品叫「閒時執拾舊書記」,內容大概係話佢執拾舊書既時候,攰過頭瞓著咗,跟住發咗個夢,响歷史洪流中穿梭,藉此帶出佢喺唔同既朝代所見所聞.我個陣時唔知幾咁羡慕,我大哥鬼死咁孤寒,到依家重記得佢話留番啲錢買書,所以唔會請我食野喎!
做人最緊要有自知之明,我知自已唔係一個讀書嘅材料,但為咗嗰三十蚊,我都絞盡腦汁想寫番篇文章,名係次要,真金白銀始終係最吸引.我終於喺讀緊FORM 1既時候,正式投咗第一篇稿.叫做「我的童年」,我以鄉間四季唔同既景色做背景,襯托出我多彩多姿的童年生活,所謂四時之景不同,而樂亦無窮也!我用嗰篇文章,間接寫出喺新界鄉下生活既樂趣.稿件寄出後,我到時到候就坐定定,第一個禮拜,聽唔到我個名,梗係啦,邊有咁快吖?我自已安慰自已.到咗第二個禮拜,重係冇我個名噃?有少少失望.到第三個禮拜,乜重係冇我個名嘅?我開始醒覺,可能我篇文章經已落選咗.到咗第四個禮拜,我如常扭開收音機,就喺我冇乜期望嘅時候,突然聽到主持人讀出我個名,嗰種開心嘅程度,真係難以形容.除咗酬勞之外,最重要嘅就係俾啲顏色我大哥睇,因為每當我唔識功課問佢嘅時候,佢第一時間就話我死蠢,佢篇文章同我篇文章都被選中,如果我係死蠢,咁佢都係啫!諗到呢度,不禁發出會心嘅微笑.食過返尋味,過咗一個月,啲錢用鬼晒咗,正想寫多篇揾多三十蚊,點知就喺呢個時候,傳嚟一個壞消息,就係嗰個節目宣布暫停譒放,有冇搞錯?我心諗,個節目好地地,點解要停譒喎!明知呢個係事實,但我內心仍一廂情願咁等,期待住呢個節目會恢復播出,結果月復月,年復年,最後呢個節目都冇再出現過.
我細細個已經好鍾意聽英文歌,而最令我難忘嘅,就係由UNCLE RAY主持既英文歌曲點譒節目.我識唱好多英文歌,都係拜呢個節目所賜.嗰陣時啲人,普遍嚟講,英文程度係好過而家既小朋友,除咗上課要講英語外,聽得英文歌多亦係其中一個原因.其中Bee Gees, Beatles, Joni Mitchell, Peter Paul & Mary, Simon & Garfunkel & Cliff Richard等等,係我最鍾意嘅歌手.
除咗聽收音機外,我幾鍾意睇戲架.我附近有間戲院,叫錦田大戲院.最平嗰種飛要七毫字,分前座,中座同埋後座.中座好似一蚊,而後座要個二銀錢.我試過坐最前嗰排嘅右手,左手同埋中間嘅座位.坐喺左手及右手面,由於要打斜個身坐,銀幕上嘅人物,個個塊面都拉長晒,睇完戲之後,條頸都梗埋,而坐喺中間既坐位,由於距離銀幕太近,望完銀幕左上角又要望銀幕右下角,個頭擰嚟擰去,真係苦過梁天來.有時情願唔坐,走去後面企喺度睇,點知啲帶位又阿芝阿咗,話唔俾企,之但係對住啲公仔人(紋身),佢哋就唉都唔敢唉,分明恰細路!嗰陣時分早,午,晚三個時段入埸,黃昏七點鐘映頭場,九點半映夜埸,如果喺新年或者一啲猛片,會加推午夜埸.
每晚一食完飯,我就會「裝」吓老豆去唔去街,佢一走時我又走.我會企喺戲院大堂度等機會,見到啲「一條冷」去睇戲嘅人,即刻跟貼佢,揾隻手掂住佢件衫尾入埸,咁就可以唔駛錢買飛都可以睇戲.呢啲叫「掹衫尾」.
戲院有時會大贈送,買一張飛就可以一次過睇晒一齣戲嘅上下集,由七點睇到十一點,認真扺到爛.我果陣時最鍾意睇就係黃飛鴻嘅影片,關德興飾演黃飛鴻


text:
今日臨放工開始有種虛脫既感覺…唸起要返屋企有D怕…
返到黎一個人都冇, 執左野掃左地, 傾左陣電話.
成個人撻左O係床度, 冇最力.
好大壓力…唸起佢地一陣返黎唔知點面對, 又唔知安排咩節目俾佢地好…
終於返黎, 話海洋公園好多人, 排左好耐隊玩左一陣.最抵係火車全日通行證.
幫佢地執左D相聽日去曬, 同阿婆睇左呢幾日影既相, 又同細舅父睇左佢個仔O係美國放上blog既相.總算有講有笑.
聽見阿婆同姨婆講返尋晚既事, 話我係因為唔見左隻狗云云, 聽得唔清楚.
今晚阿婆依然冇入黎同我訓, 佢地鋪左張床墊o係地下訓左幾個人, 有d訓隔離房有d訓沙發, 唔知阿婆訓邊, 亦唔知佢點解唔入房訓.
佢地後日就走, 阿婆問我晏晝可唔可以同佢地一個親戚一齊飲茶, 我話唔得喇, 我返朝9晚5.我地同佢地o個邊放飯時間唔同, 得一個鐘…去唔倒幾遠…
聽佢講電話, 知道佢想食菜, 不過附近冇街市, 我話聽日放工買, 問佢想食咩菜, 佢話咩都冇所謂, 買d可以放湯既菜, 唔食都可以擺.
想煮餐飯佢地食, 不過又驚冇佢地煮得咁好.海鮮驚煮得唔夠佢地好, 其他野又唔知佢地鍾意食d乜…
聽晚可能係最後一餐, 後日唔知幾點走.本來約左去同事屋企打邊爐, 不過我唸我應該留o係屋企陪下佢地.放工問下佢地會唔會返屋企食先.
佢地未返就好緊張好支力好眼訓, 返左黎咩事都冇就精神晒~:p


text:
哈哈哈! 今個月好準時寫啊!
首先寫下自己先... 今日岩岩收到雙糧, 好開心! 不過都有唔開心... 就係手機又壞左了!
呢部手機係我坐完月後老公買俾我的... 估唔到用左一年多d 就玩完..
連我老公都話我係電話殺手... 部部電話都係用一年左右就無左
所以今年我決定唔買最新型號了! 上到網就已經足夠了!
星期四收爐後就去睇下先! !
UPDATE 成長進度了!
體重: 24.7 lbs (無重過)
身長: 79.5cm (高左0.5cm)
奶量: 三固兩奶 7安奶 + 每餐碗半飯仔
發展:
同上個月一樣
講野方面無進步
識得聽指令 (不過都要睇心情先會做 即係仲衰左)
而家每朝起身同臨訓前我地都會同佢除片叫佢尿尿
基本上都會乖乖地尿尿
扮單眼MIKE (朋友仔送俾佢的)
識用杯飲水但唔太中意, 有時會推開個杯
呢個時候我又要不斷讚佢 佢就會好開心咁飲幾啖水 然後拍手仔
爭住自己筆飯食 有時唔俾我餵
睇巧虎時會自己傻笑 喜歡巧虎多過迪士尼卡通
自己識得自己拎住個花灑沖涼(當然唔拎得太穩) 不過就知道要淋落自己身上
識揉泡泡 痛痛識得表示俾我知佢邊度痛
好中意照鏡 會對住鏡中的自己SAY HELLO!
見我買左野 就主張伸手想拎住 (特別係買佢嘅野)
識講嘅野就只得: 爸爸,媽咪,奶奶,mum mum,mimi,波波,一,二,A
性格:
繼續先急躁小王子... 不滿就發脾氣
不過我開始有方法治到佢 就係認真鬧佢 佢會驚
例如佢有時掉玩具 老公會鬧佢 佢就大喊 好快老公就會投降氹返佢
所以佢唔驚佢爸爸 但如果爸爸同佢講 一陣同媽媽講 媽媽會鬧
佢就會立即收斂少少 有時鬧完佢 佢會嬲左我 (唔同我玩果隻)
咁我都一樣唔理佢 佢就自己靜靜地玩 隔十分鐘左右佢就會忘記自己嬲緊我
同爸爸最FRIEND 因為成日錫晒佢就晒佢
天氣凍 住新界的我們更加要包到成隻腫咁


text:
19/11/2008(星期三) 天晴 胡志明市 → 香港
其實今日都冇行程,食完早餐喺就出機場返香港啦!
今朝我哋出去露天茶座食早餐呀!
食飽見重有時間我哋又走去街尾買法包呀!因為真係好好味呀!我重買咗四條冇餡嘅齋法包返香港食,因為哩到啲法包個皮唔會硬到咬唔到,係外脆內軟嗰種,只不過VND3000.00 一條,即係HDKD1.50,真係底到爛呀!
哩個就係法包檔個靚女老闆嘞!佢好好人咖!
我哋去日本就買嘢買到要PACK箱啫,今次我真係估唔到都要PACK箱呀!因為我哋一家五口買咗好多扎肉同夫妻糕做手信呀!
隨住航機離開跑道,我嘅假期又圓滿結束嘞!而直到航班順利降落喺香港機場,我嘅驢仔生涯又隨即回復啦!
哩次旅程並冇任何驚喜,但好彩亦任何驚嚇,總括嚟講越南都係一個值得去玩嘅地方,最令我覺得舒服嘅係無論去到邊到我都可以好放心咁去洗手間!唔似得返祖國咁每次入洗手間都唔知有咩surprise比你呀!
越南比我最深印象係真係好多好多電單車同天空掛住好多好多電線呀!
而我最鐘意嘅地方係頭頓,好舒服好relax,好啦!又要比心機儲錢為下一次旅程做準備啦!
P.S. 哩張係postcard見到幾得意但我哋喺街就冇見過哩個情況


text:
根據經濟學的理論,人既慾望係無窮無盡的,
其實呢個道理我都係係澳洲WHV時悟到,雖然d衫冇香港既咁靚,但總會有嘢你係想買既,但到比錢之前,我總會問自己係吙真係鐘意,呢個時候總會放番低幾件,剩番個幾件又會睇下係咪真係咁鐘意,所以就算一開始瘋狂地拎咗好多件都好,最後拎去比錢既,都只係1,2件,我講緊既只係AUD5既衫.我其實幾欣賞外國買完可於指定期限REFUND或換款的POLICY (即H&M及ZARA等公司做緊的)因為有時買到番屋企真係會後悔.
第六招:買二件送一件
讀ECON既人都知道,呢D係MARKETING策略,想既就係要你買多2件,但其實買多2件係咪真係用得著,用得晒,食得晒,買野千祈唔好比商家的招數打低,如一件貨物$15,買多件即係要比多$15,呢個根未必係你開頭想買野既原因,當然你話洗衣粉個D,個D又係另一件事,因為係必需品,呢個可以APPLY入買零食,順便減肥.其實我有時都會比呢D優惠吸引住,但係最後都會問清楚自己係咪真係有需要或者食得晒.或者買衫個陣「買多件八折」都中咗好多人死穴,但其實你要計既唔係個八折,係你買多件衫既價錢,呢個時候最好問下身邊朋友有冇嘢買,有既有一齊買享受八折,冇既話唔好「夾硬」買多件.或者用番第五招,可能其他個幾件都會放番低.


text:
上午係free time所以呢日就游下水,呢度有私人沙灘,如果妹妮都跟埋黎佢實好開心啫!
玩完沙灘走入泳池玩,呢度隨左普通浸下水,仲有幾條滑水梯!妹妮一定鐘意呀.
就咁hea左一個上午都幾舒服架
隨左滑水梯我仲玩左跳水添,呢度個沙灘同泳池都幾啱細路玩,不過機程實左太遠,相信帶埋妹妮再黎既機會都好低了
那邊箱係香港係五.一勞動節,呢日妹妮跟左EE同姨丈住左晚.EE帶左妹妮去零碳天地玩,本來佢地講過去佐敦谷公園但呢日落雨所以去左呢度,見佢有野餐有吹波波應該好玩呱
呢個房景望出去海天一色真係好靚,我日日都忍唔住要影張相
酒店週圍都見到呢個景,於是又影下相
下午有activity,以為係聽talk
開頭有中學生表演下夏威夷樂器,跟住係請左d嘉賓黎講下野,呢個係一位大導演.據聞之後仲請左唱Frozen Let it go 果位歌手來唱 let it go,但係我同爸B已偷走了
因為返房梳洗下準備晚間既celebration dinner,聽日就走了,所以走前有餐dinner聚一聚.又話要dress up但係食飯地方係草地!今次著左高踭鞋要行草地真係一步一驚心,每一步個踭都插入草地,好難行呀
幸好天氣唔熱,夜左仲有風涼涼地添,否則食到身水身汗都幾辛苦
天黑後d鬼佬走晒去舞池跳舞,我地就影下相算了
話咁快又第5日了,早餐後hea一陣就準備去機場.可惜無咩假淨,如果可以再去Honolulu stay behind就好了!對上一次去Honolulu都有十幾年了!!今次有幸來到Maui,都唔知下次會係幾時了


text:
7/7 第二堂水晶膠裱相
但今次係學用第二d 化學品lu
今次呢d 叫船膠. 教我地整咗個相架出黎
一開始先把木板痴好
再用鋁架圍成邊
d 角就要用泥膠封實. 免 得d 膠會漏出黎
阿sir 示範倒膠la. 可以溝顏色做出不同效果
阿sir 的示範作品
不過我就諗住整白色. 因為預咗之後要反去用餐紙加工
d 化學品混合後. 如果其中一種加多太多. 會發生熱力. 有d 同學個相架仲出煙tim
嚇死人 !! 哈哈 !
下一堂再拎製成品. 原本是很平滑的. 可能化學關係. 有d 泡泡
相架正面
呢一個課程學到ge野都可以decoupage來一齊玩.
我用了這張餐紙加工
背面d 泡泡. 梗係要遮住佢la
最後表面用環氧樹脂封面
但都整得唔好.餐紙痴爛了.又披口.個膠又整得唔夠硬
另一種化學品叫環氧樹脂. 上網search 話都叫仿真水. 我唔知係咪同一樣野
但係工藝店買會貴好多. 我係上環化工源料店 $98都好大支
第一次試做. 失敗.
初頭都幾靚ge
後來我加咗張日本再生紙痴係碟底. 遠睇以為冇野
近睇. oh. 又手指模. 又有一個圓印......原來佢唔夠硬呀 !
阿sir 話叫我加番多d 硬化劑ge比例. 同埋用省銅膏捽番滑佢再整
唯有下次再試過la. 浪費咗我隻玻璃碟.......


text:
石頭
石頭,石,或者岩石係一隻或幾隻礦物黐黐埋埋,結合成嘅一嚿嚿固體,天然嘅石可以大體分成三種:火成岩,沉積岩,變質岩.地球嘅最外層(地殼)就係石頭嚟.
分類[編輯]
喺地質學上,石頭跟佢哋含礦物質,化學成分,花紋粗幼,紋理走向,形成過程嚟分類.可以分成火山岩,沉積岩同變質岩.而跟嚿石裏面粒粒嘅大細(grain size)嚟細分,火山岩細分做苦欖岩,玄武岩,安山岩,花崗岩,粗面岩,響岩,脈岩.沉積岩分做頁岩,砂岩,石灰岩,生物岩,化學岩.而由一隻岩石類型變到另一隻嘅叫做岩石週期.
火成岩係由岩槳凍咗之後形成嘅,沉積岩就係啲石頭,沙,泥俾水或冰川移郁,沉底,積積埋埋形成嘅,有時啲沙石撈埋其他嘢;好似生物嘅屍體都會留低痕跡,甚至成棚骨變成石頭,呢啲就係化石.變質岩就係因為地質活動,啲石頭受到大壓力,高溫度令佢喺物理化學上變咗質而形成嘅.
石頭同文明[編輯]
石頭對人類文化同科技有好大影響.早喺二佰萬年前,智人(homo sapiens)同原始人類已經識得攞啲石頭用嚟做架生,武器.直到今時今日,人繼續用石頭嚟整嘢,採礦就係將啲含金屬嘅沙石掘出嚟,提煉金屬出嚟.一笪地方有幾先進就是乎附近有冇同有啲乜石頭可以攞嚟用喇.
文明史將史前分做石器時代,青銅器時代同鐵器時代.火石用嚟點火同造斧頭.雖然喺地球上石器時代嘅文明已經冇晒,石頭繼續用喺起屋同基礎設施.重係而家好多好重要嘅物料,麻石係加工過嘅玄武岩,有磁石同鐵就係由種沉積岩提煉出嚟,喺一啲沉積岩嘅窿窿罅罅就有天燃氣同石油.而玉石(翡翠)喺高溫低壓下形成嘅變質岩處搵倒.重有鑽石同雲石都係.而起樓用得最多嘅石屎,原材料都係石頭度嚟.
人造石[編輯]
而家人類可以造「石頭」出嚟.呢啲石都係裝修物料,現時叫人造石可以係亞加力高分子同氧化鋁合成廚房檯面(Corian 或者 Staron)或者係石粉或碎石加樹脂嘅石板[1].


text:
尋日同男友連同一對就結婚既朋友去左行婚展, 會展的確比上次九展好行, 不過上九展一樣主要都係酒席同婚紗相.
婚嫁時刻
之前o係新婚會登記左收倒請柬可以換飛, 但係朋友上次登記左, 原來要抽籤收倒e-mail今次先有飛換…憑票跟一本過期婚嫁時刻, 我o個本係2月號, 場內有得賣$20, 新一期$38
婚戒
戒指係我此行既主要目標, 我以為會好多行金鋪擺埋一齊好方便揀, 點知新世紀仲好行過佢…得幾間鋪仔, pn勁多人, 謝瑞麟又冇擺d光身戒指o係會場, 周生生又冇擺…冇得同佢試下上次睇中o個d…
唐餅
朋友此行既主要目標係買餅卡同搵證婚律師, 奇餅極其多人排隊, 見倒條蛇餅好似打到第三行! 佢地排隊既同時我同男友就周圍行下
同場見倒另外2檔唐餅--榮華同恆香拍晒烏蠅, 同奇華形成強烈對比! 一向對恆香老婆餅好有信心, 於是買左個黃綾試下, 9.5一個大大個, 成為我地此行既收穫, 但係一d都唔酥…自己整仲好味d…加強左我自己整黎派餅既信心
pre-wedding
同上次九展一樣有好多台灣婚照公司, 最落力拉客亦係佢地…原來台灣一樣係咁chur…好在我地揀o個間唔係呢種style
另外發現左一間叫「攝影堂」既大陸婚照公司d相幾吸引, 佢本小冊子設計好時尚, 一d都唔娘, 仲要只係2k幾就有一輯, 但係貴既去到萬幾都有, o係深圳, 廣州同一個遠d既省份都有分店.
請帖回禮
睇左2, 3間印帖同回禮小禮物既公司, 我比較鍾意長形既帖, 有d有通花剪紙幾靚, 不過好貴同好易爛(十幾蚊張), 普通一張由4個幾到8個幾都有, 我地2個都幾鍾意日曆型, 清楚簡潔.回禮方面, 冇一樣吸引, 都係無聊小擺設, 筷子咁, 我寧願收倒筷子…每樣都要十幾蚊…十幾蚊份擺廿圍要成三千幾…大部份人都唔會鍾意, 仲有d未必帶走…真係可以慳返, 難怪我上2次飲戾刪除左呢個項目.


text:
行行下會發現d好特別既野
好似係街上面
係d真樹中間無啦啦會有2棵假膠樹
有d商場個門面都好靚
係東門最煩就係d人成日問你紋唔紋身..修唔修甲同埋最最最最煩既風車男
個班風車男真係煩到爆
係咁將佢d風車塞俾你
你唔理佢繼續行仲會係咁纏住你
煩小陣啦X頭
之後再返返去西華宮同埋南塘商業中心買野
我同becky就買左2件衫only
買完衫出黎發現居然落雨
becky唯有買左把10蚊既遮
之後走去M記避雨
去到個到梗係要食下野
間M記真係又大又靚
坐得好舒服
我地岩岩又係出面到拎左d優惠卷
一個中薯條加一杯新地只係¥ 10
好似佢地仲做緊promote
每日12點至2點都有超值套餐¥ 15
香港點食得到呀?
不過講真
佢地d薯條同新地真係無香港d咁好食
薯條好咸同軟
新地就好甜
仲要無花生粒
坐左成個鐘之後見個天無落雨
就去左一條街到食野
成條街都係食店
我地係一間叫正一品到食野
我地食左周街都係既酸辣粉(¥ 5),章魚小丸子(¥ 3.5),芒果刨冰(¥ 5)同埋巴西肉卷(¥ 5)
酸辣粉幾好食
但d粉唔知咩粉黎
食落口有少少怪
章魚小丸子好好食
同香港個d一樣
但平好多
¥ 3.5有成5粒
邊到食到呀?
芒果刨冰好難食
甜到死
死都唔好再食
巴西烤肉夾餅都OK既
但d肉味怪怪的
另外有一間叫包子先生
佢d包要成¥ 6,7蚊一個
但d包都好特別
如果可以放得耐既話
真係想買返去做手信家
食餅後就去左間9.9蚊舖頭買野
買左個好搞笑既牌送俾肥仔
本身諗住去薩利亞食晚餐
但超多人係到等位囉
即閃
下次再食啦
下一站就係趕去福民站既人人樂掃貨
個牌無寫咩出口
好彩個警察叔叔好好人話我聽係D出口
一出去就見到
我發現係MTR入面個警察叔叔都好好人
其實唔係所有大陸人都咁克人憎既
去到人人樂
超多人
係個到行左成2個鐘
見返Qoo
即刻影抵佢當俾肥fan既手信
張圖只送俾肥fan..其他人唔好偷圖呀
買左超多野
我買左¥ 115.6.. 肥棋就買左¥ 10X
主要係氣水個D
但拎起黎真係好申苦
我唔會再去買d咁既野
never!
10點幾時離開人人樂
趕住搭車返落馬洲
去到mtr等車時
有個香港人同我地講話原來落馬洲10:30就關
我地O哂嘴
因為個時我地等緊車已經10:25
我地好緊張
諗緊上唔上車好
定係搭返去羅湖
好彩個男人叫我地博下
我地就上左車
原來成架MTR既人都係香港人趕返HK既
同病相連既人
一路車就一班人係咁衝上電梯
一路係咁跑
好彩個關卡都唔係好準時收
我地就拎住2大袋戰利品再加上一個重重既背X返到HK
去到元朗等246M時等左超耐
成4, 5個字都未有車
好彩我BA BA佢因為唔放心我
落黎接我
我即刻叫佢帶埋部車仔黎
之後再行上屋企
無左部車仔
人真係會癲
返到屋企成身散哂
涼都唔沖就去左訓
一訓就訓到第二日既點幾
(待續)


text:
2010年4月5日(一)
今日我地去Sanrio主題公園Harmonyland, 去Harmonyland唔係為佐Hello Kitty, 我只係為佐Keroppi.
去Harmonyland, 先要搭JR去到日出或者杵築站, 然後再轉巴士, 要留意D巴士班次真係勁疏架, 有時可能一個鐘都無一班巴士.
一出JR日出站, 就見到個巴士站係馬路對面:
因為係平日既關係(我係專登將行程plan到平日先黎呢個Harmonyland), 所以個樂園完全唔多人.
呢個樂園感覺其實都幾舊吓, 遊樂設施唔算多, 我地一個上午就已經玩晒所有遊戲兼睇埋個巡遊了.
一入門口就見到呢兩隻野, 本來有勁多細路圍住佢地架, 但等佐一陣就鳥獸散, 於是我地可以施施然同佢地合照.
雖然今日係平日, 但都有好多父母帶埋仔女黎, 而我聽到呢班細路有一個共通點, 就係都係今日生日架, 我知生日來園係有紀念品送同埋可以係生日event同卡通人物一齊慶祝生日.
呢個類似堡壘既地方, 裏面全部以Hello Kitty為佈置主題, 係入口處有staff會問你, 獻唔獻花比裏面既Hello Kitty, 如果你獻花的話, 可以同Hello Kitty合照(張相當然要另計啦, 1,000円一張), 而Hello Kitty就會親手為你戴上一個好可愛既Hello Kitty手飾. 代價係500円.
橫掂一場黎到, 我就用500円獻花比Hello Kitty啦, 仲無無聊聊用佐1,000円買埋張合照. 係等佢地印相果陣, 佢地比我同Hello Kitty用自已相機隨意咁合照.
換番黎既就係呢個手飾, 我覺得幾靚架, 我估用黎做頭飾都可以:
D機動遊戲都係果D啦...:
呢個係類似迪士尼小小世界咁, 又係坐船仔咁去睇兩旁既卡通人物:
仲有表演睇架, 但係我無興趣囉, 望佐兩眼就算:
我地參加佐Bingo遊戲, 500円就可以買Bingo卡一張, 但其實D奬品都係普通野, 例如袋呀, 公仔呀等等.
我當然無中奬啦, 但都唔駛失望, 中唔到奬既人, 可以交張Bingo卡出黎換番紀念品一份:
份紀念品係卡通人物信封信紙一set.
最後當然唔少得巡遊啦, 但我好唔開心呀, 因為見唔到我最愛既Keroppi. 巡遊表演佢唔會將所有卡通人物大晒冷, 只會揀幾個出黎. 但你事前又無辦法得知今日係邊幾個卡通人物喎, 真係要睇你好唔好彩遇得中啦...
睇完巡遊再行吓D shops, 抱住失望既心情離開Harmonyland(因為見唔到Keroppi之餘, 想買既野又賣晒), 跟住我地會離開別府, 向湯布院出發~~


text:
一連兩日約左兩個0係澳洲識0既香港朋友,漸漸遺忘0既澳洲情懷 又番番來.星期五約
左DAVY去佢SALON剪頭髮,冇見幾個月,佢成個人漲左 ,我就反而瘦左十幾磅.DAVY番
左香港HEA左幾個月先做野,佢太多諗頭,又整衫又想同個以色列 仔做生意,不過呢D
野講就易,做就難,最後都係要做番老本行,剪頭髮 .佢同佢位KOREAN女朋友0既感
情,佢都好坦白咁話"都冇GA LA,我都好難去韓國搵佢",不過間中都仲有D聯絡.凡
至於同0係澳洲識0既朋友,佢就都覺得唔知點解好難KEEP CONTACT.EVEN係香港
人,大家番左香港之後,又有各自0既生活圈子,又有各自0既生活 ,就算好澳洲幾咁
CLOSE,幾互相扶持,番到香港D感情就好似冇SAI.
星期六放工後約左0係PERTH識0既AUCH去獅子山行山 ,我自己都好耐冇行山0下.我約
左佢0係樂富MTR STARTION等,本來我都有D擔心佢唔認得我,因為我同佢 ,其實只係
識左兩日咁大把,而且我見佢SEND親EMAIL都成百個人名 .不過果日竟然係我唔認凡得
佢,佢認得我.佢黑左好多,個頭又正常左咁多,唔係佢望住我笑 ,我完全唔知果個
人係佢.AUCH一如以往般健談,一見面就談個不停 ,好似識左好耐咁.之前0係PERTH
都唔覺佢咁高咁FIT,行得鬼咁快,雖然佢已經就左我 ,但都追得有D吃力.佢話勆最
快可以20分鐘上到頂,但我地就行左個幾鐘‧上到頂 ,佢請我飲左包野,邊飲邊吹
水.佢番左來香港兩個星期就急付不及待搵工,因為唔想HEA咁耐 ‧當初去澳洲,係因
為唔鍾意自己份工,但依家番到來,佢又諗住搵番老本行 .原因係去完澳洲之後都唔
係好知自己想點,呢點同DAVY幾似.
很喜歡auch為我拍的這張照,很有居高臨下的感覺,很有氣勢.
同樣是在獅子山,不過是兩年前,當年還一臉稚氣,成個傻婆咁’
我同佢呻我依家份工冇咩前途,冇野學,佢問我我人身有咩長遠目標 ,我話想環遊世
界.佢問我咁我會點做去達成呢個目標,我話做野搵$ .佢解釋如果我番工0既時間明
白自己番工係為左一個長遠0既目標,咁就唔會覺得自己份工冇意義 ,番工會番得開心
D.當時我駁斥佢如果可以選擇0既話,點解唔去選擇個更好0既途 徑去達成自己0既長
遠目凡標?不過諗諗下,佢又講得有道理.諗野闊D,睇得遠D ,個人都會開心D.
我同佢都發覺其實要同人SHARE自己澳洲0既經歷 ,最好都係同個去詔過澳洲0既人
SHARE.因為有時一D自己覺得好FUNNY好正0既經歷 ,其他人眼中都唔係咩一回事.睇
相,個個BACKPACKER閒閒地都有一千幾百張 ,唔係去過果D人邊有耐性陪你睇咁多
相.番來hk,最驚聽到0既,就係親朋戚友0既問侯."點呀 ,番來搵野做未呀?" "幾時
搵野做呀?" "搵左咩工呀? 有冇去見工呀?",搞到你都唔好意思閒置在家.
佢又同我講話佢初初0係sydney果陣搵唔到野做 ,竟然走去china town問人地請唔請佢
摲叉燒,仲要俾人拒絕,笑死,但係佢又唔肯講點樣俾人地打發走 ,我好想知.之後
有間中餐館俾佢試工,不過幫人地做左一日義工之後就冇做 ,因為頂唔順俾個boss呼
呼喝喝,話sai都係中大畢業,0係中環西裝打呔番工0既大學畢 業生.我諗起我同tak0
係 tasmania,兩個香港0既大學畢業生0係人地農場執馬屎時 突然有一剎那覺得好諷
刺,好折墮.做埋d咁-0既野,點同供自己同大學0既阿爸阿媽交 代?不過依家諗番轉
頭,都係一d好有趣0既經歷,得啖笑而已.
我地又講起訓街0既經歷.auch試過等坐飛機︿ ,0係sydney機場俾d security guard
趕左去同一班陌生無家可歸人一齊,似足難民.我仲慘 ,諗住訓melbourne火車站,趕
臬搭第二朝七點去adelaide 0既火車,點知個火車站會關門.零晨兩點俾人趕出
來,又唔甘心為左果幾個鐘俾三十幾蚊住hostel (當時正值commonwelth
game,melbourne d住宿勁貴),惟一諗到咁夜仲開0既,就只有廿四小時營運0既賭
場,於是背起大背包,向賭場進發.鑑於帶住個大背包入賭場會懷疑 ,我決定入傷殘
人士廁所過一晚.傷殘人士廁所好乾淨,又闊落,但係出面1好多出 出入入,又驚d清
潔工人會入來打掃,搞到成晚提心吊膽,好彩第二朝坐火車有覺好訓 1.依家諗番
起,覺得當時我為左省錢,真係咩都做得出.又訓toliet ,又夜媽媽試過兩次坐陌生
男人0既順風車.
同auch講起同同其他backpacker好似好難keep contact,佢對呢樣野又睇得好化.佢
話成個trip你遇到咁多人,你keep得幾多個 ?只要大家0係當時有個愉快回憶就夠1.但
係我始終覺得交換左contact而最後又keep唔成 ,會令我感到當初1大家交往,係咪出
於真誠.覆番個email,又幾難?點解咁小-0既事都做唔到?
auch話曾經同另一個hk女backpacker講過搵十幾個 hk backpacker,每人寫篇關於澳洲
之行0既文章,出番本書.雖然坊間都有兩本hk backpacker -既書1,不過果d都係得
一個作者,太personal,多d一齊寫有可觀性d .我覺得有得諗.
同auch0係山頂一吹就吹左三個幾鐘,原來佢細細個就好多口 ,俾老師用膠紙痴住佢個
口.落到山都天黑.我0係佢屋佐樓下搭巴士番上水.0係巴士上 ,冇睇書,冇聽
歌,不斷回想0係澳洲0既歲月.番來香港幾個月,經歷左無數次見 工失敗,打了人生
第一份長工,做番個生活枯燥乏味0既ordinary hk OL,感覺澳洲0既情懷,這麼
近,那麼遠.


text: 經過咗一個密集式嘅summer term, 依家終於都過番小小人過嘅生活, 成個人都鬆哂咁!~ 好想好想去番d resort嘆番吓, 就好似之前我地過馬來西亞嘅一個小島~tioman, 中文叫刁曼島. 我地係由新加坡搭8個鐘頭車再加好似係2個鐘頭船先到! 不過依度唔似布吉, 佢冇downtown, 冇market, 其實係百冇! 不過我就係鍾意咁樣, 唔駛好似響布吉咁成日掛住行街買嘢食嘢! 係依度一日3餐都包哂, 仲要係好東南亞feel嘅好味buffet. 食完又可以join佢d活動, diving, snorkeling, jungle cruise..... 真係好好玩~ 唔鍾意玩依d又可以瞓響泳池邊涼吓海風... 噢, 真係好想立即飛去! 本身想一係去"鬚梅", 一係去沙美島, 不過今次我想去沙巴多d, 因為果度個熱帶雨林仲勁, 又想去神山睇日出, 仲有佢棵全世界最大嘅Rafflesia... 唔去親身睇吓, 總係覺得d花同張相都係假! 所以....真係好想好想好想去是也!不過..... 揸lift人為食龍少爺話佢想去bangkok做 thai message多d喎..... 咁要多d祈禱先得喇!


text:
上次整完個雪地黑森林蛋糕之後,剩咗勁多蛋白,雖然當時無數住用剩幾多,但起碼最少都有 6 隻以上,依家雪咗喺冰格度,但係都要盡快食咗佢,費時遲啲變咗就仲嘥!咁今日就用咗兩隻蛋白再整多次 Amaretti.
之前毛豆同我講,話佢見過有意大利廚師會加入果仁,聽落又好似真係幾吸引喎!咁所以今次我就試吓加開心果同杏甫一齊整,一來口感同味道都可以豐富啲,二來顏色都會靚啲,唔駛淨係齋白色咁單調.
放咗入爐焗之後就掛住洗嘢,唔記得睇火,攪到焗過龍!不過顏色反而
比上次仲靚啲,口感亦無咁濕同韌,呢次真係塞翁失馬!
今次唔打食譜喇,因為無論材料同做法都同上次一樣,只係喺混合材料時加多咗切碎開心果同杏甫乾,想試吓整嘅朋友就睇番(意大利杏仁餅乾 Amaretti)啦.
Notes:
- Amaretti con Pistacchio e Albicocca = Amaretti with Pistachio and Apricot.
- 開心果用之前先放入已預熱至 180 °C 嘅焗爐內焗約 8 - 10 分鐘至香.
- 除開心果同杏甫乾之外,亦可以加任何自己喜愛嘅果仁同乾果.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
今日係佛誕,喺呢度同各位佛教徒朋友,佛教徒 blog 友講聲:佛誕快樂,阿彌陀佛!
之前嘅佛誕日,我都會同媽咪去蝴蝶灣望海觀音度浴佛,今年都照舊,
朝早教完 Ryan 之後就直接出去浴佛.
每年嘅佛誕都天公造美,唔會落大雨,亦唔會好猛太陽,好舒服.
望海觀音內嘅紀念品攤位.
如果無記錯的話,媽咪話俾我聽,佛陀出世時就係咁樣 "指天篤地".
到我浴佛啦!我專登請其中一位師兄幫我影相留念.
浴完佛之後就放低一封利是作為添香油及維持道場管理開支.
噚日出去大角咀社區中心教琴前,專登去咗旺角花墟買荷花
返屋企供佛,$25 / 3枝,合理吧!
原來花墟啲花都真係幾平,見到啲玫瑰都只係 $20 - 35 / 1扎,真係無諗過
會係咁平,一直對佢嘅印象都係勁貴,因為我只係逢母親節,
情人節時喺電視聽到 "行情",喺咁嘅日子,
梗係貴到阿媽都唔認得啦!.
既然咁平,咁就順便買扎送俾媽咪啦!咁大個仔都係第一次買玫瑰咋!
我好鍾意呢隻顏色呢!
唔識插花呀,求求其其,高低錯落咁插咋!
唉,早知啲花原來可以平到咁,我就一早買嚟送俾媽咪啦!
雖然媽咪依家唔可以親手接過我送俾佢嘅花,
但我知道佢一定感受到我呢份心意嘅.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
九點半番工,首先搵hr交野,then佢帶我認識d同事,第一次睇真個office,唔係我想像中咁靚,不過好多人都未番工
then去我遞屬0既department,自成一角,d大粒野都唔0係我地果邊,環境不太好,冇陽光
原來我仲未有位坐,今日都係因為有個人sick leave先有個位
我個dept有8個人,個manager都冇房,同我地一齊坐office,成個dept連埋我得兩個女仔,仲有一個阿嬸manager話佢係assistant負責執頭執尾的.間中又有consultant d人過來吹水
一開波manager samuel叫我睇course leaflet,開始都睇得好認真,但睇下睇下,我認為重要0既野都睇sai,開始覺得悶.其他同事間中都有吹下水,我就搭唔到咀.
發覺坐我斜前面果個 jason冇野做,又上yahoo又上google仲開埋video,我前面果個又聽mp3\
似乎呢個dept d分工有d問題,manager samuel好忙,十個電話8個都係佢0既,其他人真係好似冇咩做
1:30食飯時間,samuel叫我去食飯先,此時又冇其他人去食,第一日番工就要自己一丁友去m記
打電話同甘+emily吹吹水,又去左espirt outlet睇衫
番到公司,再見到番晏0既同事,其中一個don最多野講,佢都係住上水,都係讀石湖,都係住天平,令我諗起0係bu hrm 同thomas+tina兩個天平村街坊相認0既情況
之後班仔見samuel唔0係度停sai手腳吹水,仲玩射橡筋,有一個又自稱自己係prisonbreak的t- bag
"睇資料"睇到我眼金金,三點度samuel帶我同另一上星期先番工0既同事martin去briefing,講下我地個department做d乜,始發現我要到下個月先有位坐,下星期先知自己負責邊個program,意味我呢個星期都應該冇咩做(點解唔叫我遲d番工?)
brief 完繼續"睇資料",睇到我想大叫,幾時先走得呀!!!為左自娛,惟有查下字典,研究下部字典機0既功能,好彩有帶字典
0係don口中得知呢個department好少ot,d同事都好fresh,don睇來好似0係度做左好耐,但原來只係做左年幾,係咪因為d人做唔長呢?
放工第一個走,只係同左兩個同事say goodbye,係咪有d寸呢?


text:
不知不覺已經做左3次療程喇~~係時候黎個中期報告!
只要唔mark低就一定會唔記得幾時做療程....
好彩每次職員都會幫我在Calla會員卡上面寫好日期~方便我隨時拎返出黎睇,
而且每次療程前1日都會有SMS貼心提醒~
但係我每一次去Calla脫毛都係唔夠5分鐘已經入得房, 從未見過多於2個在reception area等待的客人~
今次都唔例外, 早左少少去到, 等左唔夠5分鐘就入得!
我都唔介意治療師一邊同我傾計分散我的注意力.
今次已經係手背,手指,手臂脫毛的第3次, 上一次的激光強度已經比第一次稍稍增強,
而今次亦會再增強少少去令效果更加好~加大激光強度係會令皮膚反應大d, 而接近骨頭的位置感覺會更加強烈, 我今次一邊同治療師傾計, 好快就搞掂!
所以我對於脫毛後護理的步驟非常緊張~~試過有d中心脫毛後只會搽一層cream就叫你走, 個人認為唔足夠架!
今次打完之後都即時有出現少少泛紅情況, 噴完Calla獨有的美肌潤美保濕護理之後, 好快就退左, 呢個護理真係好有用架!
大家都知道脫毛療程後的毛毛係會暫時唔見晒, 但做一次療程其實唔係每個毛囊都受光, 隔一排就會生返d出黎~~~所以我既對比圖都會係療程後10日左右先影~~咁就可以睇到每一次療程真正進度喇.
非常期待6次療程後的效果! 到時再同大家分享啦!


text:
首先先講下種子糧同合成糧
好多人都認為食種子糧好易肥 , 合成糧就一定係最好 , 無錯係 , 種子糧的確熱量高 , 但好多人忽略了種子糧入面含有好多 vitamin and minerals 係合成糧無法添加 , 合成糧只係會加d 對雀仔身體比較重要 , 有用嘅vitamin , 會忽略比較無咁重要嘅vitamin , 但係咪代表其他無加落去嘅vitamin 唔重要呢 , 又唔係喎 , 咁所以 , 唔係叫你餐餐比 , 但適量地一星期 1 - 2 餐混落合成糧度餵其實對鸚鵡身體有好處 ,
可能有養狗嘅朋友仔都聽過vitamin k3 (Menadione) , 其實呢樣唔係一種vitamin , 係一種劣質工業用嘅防腐劑 , 係人類食物已經禁用 , 但係呢 , 生產商就因為平所以用係寵物食品上面 , 包括鸚鵡糧 , Menadione一旦進入身體裡面 就唔會被排出 , 長期累積係身體無人確實知道有咩side effect , 我幾乎上去check 晒所有大牌子鸚鵡糧 , 結果得harrison 係無添加Menadione , 其他都有添加呢種化學物
事實證明 , 其實合成糧又唔係大家講到咁好 (但請唔好誤會我唔係叫你地唔好餵 , 合成糧本身都有佢嘅好處 , 當係一個balance )
第三樣想講就係新鮮食物 , 眾人皆知新鮮食物無論對任何一種生物都係有好大嘅益處 , 所以我絕對建議你地餵食新鮮水果比你地嘅鸚鵡 , 前排dr Nicole 都講過橙色嘅水果會幫鸚鵡develop佢嘅immune system , 保持身體健康 , 所以大家都盡量比自己隻鸚鵡試下食多d橙色嘅水果 , 當中以哈密瓜vitamin A 含量最高
如果一種水果唔食唔緊要 , 試多幾種 , 總有一種佢鐘意嘅
至於我個人做法呢 , 我會一日分兩餐餵 , 早上我返學嘅時間就一餐溝 5 - 6 種食物
當中包括 Harrison high potency , life time , pepper favour , tropimix , oven fresh bites , 種子糧 蛋糧 , pretty bird , Roudy Bush
夜晚果餐餵新鮮水果 , 半個鐘收兜洗籠
有人可能話我痴線 , 但見到Happy呢個衰妹由當初身體差變到宜家開開心心 , 由92g 升返到 102 g , 足足 10g , 果種感覺真係好心足 , 同埋溝咁多糧 , 會比平時食得一種糧嘅時候食得更多 , 亦食得好開心 , 見到佢地開心我自然都好開心


text:
Thursday, November 12, 2009
性格
2. 基於以上天真嘅想法,所以攪到自己份RESUME都幾難睇!每份工嘅時間都大約係年半到!對於初入職者,時間上根本唔夠一個人去了解公司,了解所有工作上嘅嘢.想升職,首要條件係你要證明到自己比上司睇你係值得升嘅,能力係其中之一,而時間到係一個重要嘅考慮因素!但正如自己所講,正正係呢種性格阻礙左升職嘅希望,咁短時間根本唔可能比到足夠理由上司話你係抵升,況且我又係OUTPERFORMER,時間同能力都唔能夠說服公司其他人覺得你係值得呢個機會,咁到最後薪公當然都係慢慢咁調整下咁!
3. 好,到最重要嘅嘢!我講過,我好睇重錢!既然升職係需要時間上嘅因素,自己性格又唔種意太刻板嘅工作方式,好容易就會諗不如轉工!薪金係一大考慮因素.所以四年以嚟,自己都係散仔一名(JUNIOR),若果以同一時間計算,待在同一公司應該升左(普遍嚟睇),薪金可能差無幾!但係RESUME方面己經輸左一大截.HR其實都好睇一個人嘅穩定性,若果一個能力強但穩定性唔高嘅人同一個能力中庸但穩定性高嘅人比HR去考慮,後者係會有優勢,因為能力可以改善,但性格係天生,難以改變!
4. 自己都睇到問題,亦都知道要變,但搵唔到方法.我自己係一個叫做固執嘅人,性格更加係好難改,我其實唔知究竟需要點做先可以係一份工上面STAY得而一點(例如三,四年)!
5. 而家做緊Software Engineer,工作範圍其實係寫寫寫PROGRAM,除除除錯,每日如是,若果唔係好有HEART係呢方面發展,就好容易好似我咁,覺得好悶旦.但可以點呢?改變工作模式?點改?改咩?唔同電腦,同手?轉行?又唔舍得從頭嚟過?最尾都係去到轉工一途,亦都出現左現況!
1 comments:
-
-
你寫野表達能力 OK,但真係好天真攪到自己份RESUME都幾難睇!我係老板都唔會請你!你過多十年就會學到點做人啦!
- January 9, 2010 at 12:26 AM


text:
今日係香港法巴揀衫既日子,不過仲有足足兩星期先到影相日,初頭都好擔心今日揀完兩星期後唔岩身點算?(話晒我都仲繼續努力減肥中) 不過知道影相前一日仲有得final fit,我都冇咁擔心~ 不過話說係揀衫前兩日,無端端收到法巴Joey既電話,同我講再下星期會有新衫返,問我駛唔駛遲d先黎揀…我問佢係咪有好多件新返,佢話 一兩 件.我心諗…香港呢輯我得兩件衫咋喎,斷估都唔會揀兩件都揀唔到掛…我話唔駛改期喇…佢好似覺得我有得揀新衫都唔揀好奇怪咁…我同返佢講我得兩件衫,唔駛睇新衫喇,佢好似呢一刻先知我係得兩件衫…
知道我得兩件衫之後,就問我想影上晝定下晝,話通常咁少衫都係影半晝…其實我之前已經同店長阿靜初步溝通過,一路都係諗住10點化妝12點出發,影到幾點就幾點,邊有限住晒要上晝定下晝架?冇啦啦有個唔知頭唔知路既職員打黎其實我感覺真係麻麻…點知到揀衫個晚真係由佢serve我,阿靜又唔係度,心諗大穫… 不過係揀衫既話程,又冇咩問題喎,所有野都好smooth~
我自己先睇左一轉所有pre-wedding衫,其實唔多,我估50件左右,有好多都好明顯唔岩我,所以真正岩我試既都係10件左右.Joey問左我鍾意d咩之後,就話不如等佢搵晒d覺得岩我既俾我試,睇下係裡面揀唔揀到.之後佢就好快手咁搵左10套左右出黎,係佢搵緊既時候,就睇下bb揀男禮揀成點~ bb覺得白色唔岩佢,所以深色既其實得5件左右,但著上身叫好睇既其實得兩件,所以都係二選一.最後我地決定揀件有少少銀線邊的,影相似乎會多d野睇.不過全程都只係試外套,職員話現場冇岩size既褲,而背心同呔係化妝師負責既,所以佢地冇…一聽到呢度就令我好擔心,聽返同事個時去台灣影,就係話男仔d衫係超級肉酸的,結果就要俾錢upgrade背心,外套,所以我係咁捉住法巴個姐姐問,化妝師d背心係咪好肉酸,到時要加錢?佢話唔係,而且仲俾左d sample相我睇,話個d男禮都係冇加過錢的,咁我都放心d~
搞掂左bb個件,就到我試喇~因為我自己已經係淘寶買左件前短後長婚紗,所以兩件都揀晚裝,到最後out淨3件,分別係鮮黃deep v飄飄裙,銀藍層次裙同上身深紫閃片心形胸下身紫粉紅紗紗裙.黃色個條就一定要,係另外兩條都係同類野就二選一.其實我就鍾意紫色多少少既,但bb係咁話太深色,仲懶咩咁話諗埋邊條日頭著邊條黃昏著岩d,既然我又唔係唔鍾意銀藍個條,咁就聽下佢講啦~ 揀完衫,再做左少少溝通,都鬆左一口氣,懷住輕鬆既心情去食特價金水壽司,放縱一下成星期冇食過晚飯既胃口~抵食又好食~


text:
我的口述史――從打機說起
序
這是一份功課.本來我想寫書桌的口述史,但想着想着書桌,想着想着過去.我想起自己打機的事更多,愈想愈多,而且愈想愈懷念.我怕自己不記下來,就會忘記,或者不再想起,所以藉着功課迫自己寫下來.這樣一來,每年總有好幾天會重讀網誌的自己,就會讀到,就會記起來,好好重新懷念一遍.反正這份功課好像有交就能合格.我就把這當成一個自我紀錄,當成關於自己的歷史.
我的口述史――從打機說起
自從被歸類為一個御宅族,同ACGN扯上關係,我一直覺得自己係G方面涉獵最少,但諗返起細個果時,好似打機先係最多,係最大嘅娛樂.
細個,仲係細路果陣,我記得我有玩過PS1同GameBoy.邊個先邊個後我就唔記得啦.
咁講GameBoy先.我記得玩嘅遊戲都係彩色嘅.有玩過日本戰隊,蜘蛛俠,狼人,寵物小精靈,其他唔知係唔記得定無勒.啲Game玩咩都唔得.反而淨係記得寵物小精靈,當然有部份原因係不斷翻炒,其餘係記得細個果陣唔知佢玩咩,一來係言語不通,二來根本唔想睇字,三來行來行去唔係好知要做咩,唔知要行去邊先過關同有怪打.之後電視有播寵物小精靈卡通,我都唔係好鍾意,就無特別去玩返.
有一件事,有GameBoy係其中,唔知點解幾深刻.件事發生係醫院嘅.果陣去醫院探病,去到醫院悶,或者親戚驚我悶,我就攞咗部GameBoy黎玩.應該醫院有規矩唔比打機掛,探病嘅親戚就叫我「哩埋」去窗邊用窗簾掩護住咁打機.但都係比護士發現咗,親戚就同護士解釋細路仔係醫院悶,比佢打下機啦,之後就無嘢啦.
部GameBoy之何去何從呢?我記得部機係大個啲之後比咗大我幾歲係珠海嘅表哥.
我記得部機係白色半透明嘅.然後可能係比漏咗表哥,我係屋企仲搵到嘅隻廿二合一嘅GameBoy帶.
跟住就講PS1.我好記得我係喺珠海玩嘅.一開始我記錯以為部機係我地嘅,我都隱約覺得怪怪地,因為我記得幼稚園第二年就喺珠海落咗黎香港.幼稚園邊好似而家啲細路識打機㗎.後來講返起,阿媽先話返我知,原來部PS1係住係姨丈嘅.大概係我小學果時放假時常返珠海果時玩嘅.
記得嘅PS1
game唔算好多.
吞食天下(上網找資料才知道自己玩的是2,完全記不起來啊.另外,後來我發現我記錯/一直都叫錯名,不過呢個錯嘅稱呼係呢篇文就唔改啦.係吞食天地啊.)係最記得嘅,原因係阿爸成日講起.佢成日講起係因為嘅係得佢打得爆嘅game,我打唔爆.我同表哥一齊二人合作都過唔到.我兩個表哥合作都過唔到.阿爸同表合作都過唔到.我同阿爸合作都過唔到.近乎試齊所有組合都係過唔到.明顯同我講緊,兩個人係過唔到嘅.但係我係唔信嘅,所以比我講下以下嘅藉口.
一,因為兩個人打都係分享相同嘅生命總數.即係命就得咁多條,邊個死都一樣.
二,你話兩個人有兩個兩戰力喎.係,但係一關嘅補血道具係得果幾個咁大把,補得一個補唔到第二個.另外,無血個個唔可以算戰力,因為保住唔死都好麻煩.過咗關就可以補滿血,而且用一個重生又好似好嘥.一個唔好彩,你重生無耐打咗兩嘢就過關就慘啦.
三,個遊戲設計係,卡係同一個位打完先有得繼續行,但係喺果個位個畫面又包唔晒,可以移左移右.兩個人打,兩個角色係同一畫面,一個行左,一個行右,個畫面就會追住其中一個,第二友就會睇唔到自己個角色,比人「暗角打鑊」,死咗都唔知咩事.
四,係人嘅問題.畢竟我同表哥都仲係小學生,打機無咁叻都係正常嘅.
我覺得第四項先係重點.哈哈哈.不過點都好啦,到而家機又唔知去咗邊,隻碟亦都唔知飛咗去邊.
好喇,講返個遊戲.我記得阿爸係用關羽爆機嘅,用其他角色係唔得㗎.仲記得阿爸講到最後大佬呂布之前要留返唔知幾多條命去返生,先打得死呂布.而呂布有三條血,又勁.
阿爸爆咗肯定唔止一次機,因為我好記得,打死呂布之後,會見曹操.見曹操有得擇放咗佢或者殺咗佢.有一次,阿爸打到有得擇之後,就比咗個手掣我,比我擇,然後爆機.咁樣我就可以一嘗爆機嘅滋味.
吞食天下有幾個特別嘅地方.首先,真·三國無雙肯定有參考佢,因為啲補血道具,饅頭啊,雞脾啊,全隻燒雞啊,係一樣嘅.呢點我都係而家諗返起先發現.其次,吞食天下出絕招係扣血嘅,雖然所謂嘅絕招只係打飛周圍嘅敵人,但扣血嘅點真係得佢有.而家諗返起,呢樣嘢有少少哲學味道.我仲記得以前因為出絕招會扣血,所以試過無咩血嘅時候瘋狂出絕招會點.結果會點?唔記得.不過以前我都幾有實驗精神.第三點,呢隻遊戲係我第一次接觸三國.
講返而家,除咗網上有啲假嘅Flash版吞食天下之外,無記錯嘅話銅鑼灣世貿間機鋪,係有部吞食天下嘅機.我記得一條命都幾貴下.上網找資料的時候發現PSV上有得係網上商店買呢隻吞食天下.
吞食天下就講到呢到.
PS1有深刻記憶都仲有幾隻:越南大戰,風之谷,百事超人,蒙面超人亞極陀,射鵰英雄傳.下面逐隻講.
越南大戰有得無限命.呢個好重要,唔係嘅話爆唔到機,睇唔到佢出字幕.哈哈.
一個好長嘅系列,出咗好似有六集.一直有唔同嘅敵人,武器,關卡,甚至模式,好好玩,亦都可以長玩.我一直由PS1玩到PS2,再玩到PSP(PSP好似得合集,一次過齊返晒都夠正).咁多代以來唔知點解我好鍾意用Marco,雖然個個角色都係一樣咁打.
最記得有一代(應該係喺PS2嘅)爆完機之後,可以用一開始嘅敵人啲兵仔打外星人(好似後第3代).我好鍾意嘅個模式,呢個模式無記錯係得一條命,無得返生.我係未爆過呢個模式.同埋我覺得真係好得意,有得用對面啲兵仔.但係始終我都爆唔到,亦都玩過唔多次.因為要先爆咗機先開到呢個模式,爆機要用好多時間,而且打到爆機已經有啲攰,加上等個字幕上晒係一件好麻煩嘅事,又長又無得飛.以前打機,阿媽會限時間,其實爆到越南大戰一定係超咗時,阿爸見到升字幕都會叫我熄機.
好喇,我都估到大家會問,save低下次打咪得囉.越南大戰唔知佢係設定好定點,係無得save㗎.另外,講起save,其實PS1係咩無得save㗎,因為我無咩像有save過,所有遊戲都係從頭打咁.
風之谷,後來上網才知道正式名字叫風之少年,不過由細到大都咁叫,未來亦都無咩機會再提到呢隻遊戲,所以就唔再改變呢個錯嘅稱呼.
點解會買呢隻遊戲呢,其實內裏有個故.對我黎講呢個都係一個故事,因為我對呢件事近乎無記憶,我都係聽阿爸講返.細細個一家人去遊輪旅行.遊輪上有一間遊戲房.遊戲房有機打,其中一隻遊戲就係風之谷.我好鍾意玩,返黎之後就買咗隻碟.
和在遊輪上的經歷一樣,我對風之谷的細節都係無咩記憶.你可能覺得奇怪,無咩記憶,何來深刻?其實準確啲黎講,我深刻記得嘅係PS2風之谷2.
對風之谷1記得嘅係主角係一隻戴住鴨嘴帽,同數碼暴龍03隻大耳獸一樣嘅耳仔嘅獸人.武器係一個可以吸住敵人嘅手環,被吸住嘅敵人會變成成個波咁,話就話係手環但成但頸環咁大.手環嘅頂端有一藍寶石,寶石裏面寄宿住一隻精靈,大概係手環嘅力量來源.
對第一代嘅記憶係一開始係個有間風車嘅房到開始.可能同我之前講過嘅PS1無得save有關.其實到大個啲有PS2,我有留返風之谷1隻碟,亦都記得曾經玩返.始終記憶都係停係風車到,因為PS2係唔可以save
PS1嘅遊戲.
風之谷1果個大耳少年永遠比我停留喺佢屋企個大風車下.
反而到咗可以save嘅PS2玩風之谷2,我爆咗兩三次機.我變返喺遊輪上果個好鍾意風之谷嘅細路.可能係個遊戲方式好正,吸住敵人可以向下掟兩段跳,亦都可以掟向敵人攻擊或開機關,又有得打大佬.我好記得有一關有得滑水.成隻遊戲好有趣.有少少美中不足係睇唔明個故事,因為係日本.
另外,在上網搵風之谷個真名嘅時候,搵到呢位朋友對呢住遊戲嘅描述.佢同我一樣都將風之谷叫風之谷,加上佢下面留言話搵到隻遊戲其實叫風之少年.我都係藉住呢網搵到個真名.係到引呢位朋友對風之谷嘅描述:
「在記憶中這款遊戲的名子叫做風之谷
但這只是朋友跟我講的
所以我也不是很清楚這款遊戲的名子
線索:
是橫向闖關冒險遊戲
主角好像是一隻可愛版的狼(像人一樣站立)
遊戲中的怪物都是滿可愛的,
主角手上好像
有一個類似戒指的東西,按一下就會有白色的
圓圈,碰到怪物就會被你抓住,攻擊方式就是
把小怪抓起來,丟出去,打王也是,把小怪抓
起來丟王,關卡非常多,而且都很有趣,血量
方面好像是三顆愛心,被碰到一次就少一顆還少
半顆,我卡在有一關的王好像是一隻非常大的怪
物,要先採地上的類似鋼琴鍵盤,連續踩完後才
可以抓小怪丟王,不知道有人知道這款遊戲叫?」
百事超人,一個操控住一個銀藍色人喺限時內跑到終點嘅遊戲.
遊戲深刻嘅嘢有幾點:經常出現的「be
sa」,周不時係背景響起有獨特節奏嘅「pepsiman」,百事超人喺每關嘅小關後都會去汽水機買罐百事黎飲.雖然百事超人無樣,同埋佢嘅肢體動作,可以感受到佢嘅爽快.當然呢種爽快係包括埋我過到關嘅感受.
基本上百事超人嘅動作有加速,跳同剷,要避過各式各樣嘅陷阱去到終點.
我記得我係無爆過機嘅,同之前嘅原因差無幾,都係被阿媽限時間,二來根本無得save.我睇返game
play(文未附連結),我應該玩到去第三關第一節.
我最記得係第二關第二節,地下鐵有一度有個鐵剷係地下,我次次都會踩中.
講百事超人,我要講多樣,我無比呢隻遊戲吸引到鍾意百事,我始終都係鍾意可口可樂多過百事.哈哈.
故事模式係操控超人打怪物.故事模式可以打三次,因為亞極陀有三個蒙面超人.最煩係第一次用亞極陀過故事模式,因為過左之後會出字幕,重點係無得飛.打完亞極陀嘅故事模式之後,開到(G3同...)的事故事模式,再之後就到嘅.其餘果兩次過到故事模式個字幕係可以飛概,真係可喜可賀.
對我黎講成隻遊戲最重要,最好玩並唔係故事模式,而係爆左三次故事模式之後嘅挑戰模式.挑戰模式可以雙人合作,至於可唔可以單人就唔記得.喺挑戰模式裏面係唔可以特別嘅招數,只可以用普通嘅拳打腳踢,除非添到個心心.個心心一開始喺敵人到,只要重擊到就會飛到出黎.我好鍾意呢個挑戰模式.到左大個啲,到PS2都仲有挑返,仲要同細佬一齊合作,打到多過五十層.
當時我係未睇過射鵰,其實係一本金庸都無睇過.我到考完DSE先睇射鵰,同時亦都係睇過嘅唯一一本,其實唔係唔好睇只係因為懶.
講返隻遊戲,最深刻嘅地方係其中一幕,主角郭靖同佢個好安搭(兄弟)去打有刀嘅金兵,點知郭靖一刀被個金兵斬死咗.咁好啦,諗住用郭靖個好安搭打贏返,郭靖就有得救,點知佢個好安搭走咗,然後戰鬥失敗,之後黑咗畫面.
好震撼,當時完全唔知發生咩事,一路都正正常常,突然主角就比人殺咗.
之後,唔記得發生咩事,大概係熄咗機.
嘩,呢件事阿爸之後一同我講起射鵰英雄傳呢隻遊戲,都一定講起呢件事,郭靖比人一刀斬死咗,個好安搭走咗佬.
我記得我之後唔信係咁,又再玩多次,結果點行都係得一條路,一定要去個有刀嘅金兵度.我又見證郭靖比人一刀斬死咗,個好安搭走咗佬.
但係我唔信就咁完,就等咗陣.卒之比我等到,黑畫面之後,原來郭靖比高人救咗仲,仲學識咗越女劍法添.咁樣就有得走落去啦.
我記得因為郭靖比人用刀斬死咗呢下實在太震撼,心有餘悸,即使之後見到金兵揸兵,我都會㩒掣逃跑.唔驚再比人一刀斬死咩,痴線.
後來,我都係走咗去挑有刀嘅金兵,一來為咗經驗值,二來想試下係咪真係對方有刀就一下死(因為有好多敵人都有刀,下下走佬,避戰唔係辦法).點知一試,先發現之後揸刀果啲斬你只係扣多啲血,無話好似第一次咁一刀比人劈死咗咁陰功.
阿爸之後再同我講起射鵰英雄傳「郭靖比人一刀斬死咗,個好安搭走咗佬」呢件事,我都會加多句郭靖之後比人救,仲學埋越女劍法.
其實阿爸第二次都有睇住我玩,即係見住我無死.第一次甚至應該係佢自己玩嘅.隻碟都係應該因為佢有睇過晒所以金庸,先買黎玩.不過佢唔記得郭靖第一次比人斬跟手比人救返果下弊.
同樣地,因為我細個果陳唔可以打咁遲,又無得save,所以無行到好遠.
大個之後都有攞隻碟返去PS2玩,但一來無得save,二來我唔係好鍾意回合制遊戲,我玩多咗一次,行遠多啲,入到山洞打梅超鳳,就無打落去.
(下附射鵰英雄傳遊戲流程.)
我記得喺珠海嘅時候,成日去拱北,有個叫迎賓廣場嘅商場,上面間機鋪.
間機鋪係點嘅,有啲咩遊戲,我唔記得啦.我得得係一排一排機咁樣.
我最記得嘅遊戲係西遊記,全各當然不記得.可用嘅角色,當然有三個徒弟:孫悟空,豬八戒同沙僧,至於仲有無其他角色,我唔記得.
我對成件事都好模糊,有咩敵人啊,有咩招啊,一概唔記得.淨得記得一排機,至少有兩部可以連機,因為我記得我同表哥一齊打嘅.表哥係第二個屏幕指導我嘅(佢個角色死咗).
呢一幕我記得最深刻,好似刻係腦裏面咁.我當時用緊孫悟空,表哥係旁邊旁機睇住我打,叫我執返把武器,即係金剛棒.係咁多.
即使上網搵資料,搵到個最似嘅(最似果隻叫西游釋厄傳),我都唔係好肯定.同上面提過嘅遊戲,我睇返畫面我就記得返.係呢西遊記街機,我始終唔係好清楚.可能係因為仲細個.
就在幾個星期前,五月頭,我返左珠海,去左拱北廣場.我發現間機鋪已經唔見咗,消失咗.
上左大學之後,我唔知點解見到機鋪就入,可能係想搵細個入機鋪打機果種感覺.我發現,其實無咩遊戲啱我玩.所有機鋪一定有嘅捉魚機,街霸,高達,我都唔啱.新啲嘅有灣岸,唔同嘅音樂遊戲,我都唔嘅.我見到有稍為興趣嘅,反而係射飛機,攞模擬槍射嘅槍game,吞食天下,魂斗羅等.我最想玩返嘅都係捲軸遊戲.
我始終搵唔番細個入機鋪果種感覺.
結語
我本來無打算停係到,因為一開始室驚無神諗返起舊時間打機啲嘢,其實係諗起PS2先,之後到電腦,再伸延落去.諗起視覺文化份功課,再連結到上堂有教口述史,就順便逼自己將呢啲回憶記落黎.咁做得口述史,自己又仲記得個時序嘅話,都順得時序就順.結果,因為字數限制,又有其他功課,考試果啲林嬸嘢,要停係到.本來我打算用PS2同電腦做主打,畢竟回憶最多.而家咪當打save
point,停一停先,不過我好懷疑忙完之後會唔會再打落去,因為無咗功課作為推動力.
又或者,根本有無忙完嘅一日.希望自己會寫落去,寫PS2,寫電腦,寫掌機,畢竟呢啲全部都係我好重要嘅回憶,我好想係佢地逐漸流走之前記留晒佢地.
註:
(我無註來源果啲圖都係自己係屋企影嘅)
係啊,你睇啲圖都知我啲碟近乎全部都係翻版.關於呢點我希望下篇講多啲.
算啦,不如而家講.講真,如果唔係翻版碟,我嘅打機日子無咁開心同精彩.
補多句,大家支持正版啊,我而家都盡量玩返正版.
補充資料:
喺補充資料呢堆連結,大多都係其他人嘅遊玩情況,但係我要講一點.其實我特意搵啲,會比人到,甚打死嘅遊玩影片,因為網上絕大部份都係咩無傷攻略,但係會輸,會死,先至係真正愉快嘅打機.呢個大概係打左咁多年機嘅小小心得.
吞食天地2赤壁之戰
Gameplay
PSV
吞食天地2
赤壁之戰
越南大戰系列順篇
風之谷1
風之少年:通往幻夢界之門
風之谷2
Klonoa 2: Lunatea's Veil
Walkthrough
Kamen Rider Agito
Gameplay (PS1) (所有故事模式)
(攻略)《射雕英雄傳》全攻略
(PS)(遊戲流程,有故事)
黑蘋果的懷舊遊戲
PS(射鵰英雄傳)


text:
核心提示: 《屍殺列車》破盡香港嘅南韓,甚至亞洲片票房紀錄,坦白講,呢套電影特技唔係好出色,甚至有啲位小弟覺得係抄襲港產經典《殭屍先生》,不過可以從喪屍電影帶出深厚人情味同人性陰暗面,甚至對韓戰同世越號沉船慘劇等事件作出反諷,真係睇到南韓電影嘅...
《屍殺列車》破盡香港嘅南韓,甚至亞洲片票房紀錄,坦白講,呢套電影特技唔係好出色,甚至有啲位小弟覺得係抄襲港產經典《殭屍先生》,不過可以從喪屍電影帶出深厚人情味同人性陰暗面,甚至對韓戰同世越號沉船慘劇等事件作出反諷,真係睇到南韓電影嘅進步.其實韓戰係唔少南韓人嘅包袱,唔少電影都以呢件事做題材,最近小弟就喺盒子睇到《仁川登陸戰》,講1950年南韓特務組織協助美軍進行間諜任務,間接促成仁川登陸戰嘅成功,亦係韓戰中南韓由絕境到反撲嘅轉捩點,鍾意間諜片或戰爭片嘅波友,都值得一睇.
南北韓關係緊張,實際上仲處於交戰狀態,南韓為咗保護國土,都差唔多實行全男皆兵嘅政策,由20至30歲男性都要接受兩年或以上強制兵役.由於呢段都係運動員,甚至演藝界嘅黃金時間,唔少國內聲音都希望政府作出一定放寬.好似足球員方面,如果拎到奧運獎牌或亞運金牌都可以免兵役,到06年更放寬世界盃打入16強都可以免役.南韓喺里約奧運八強被洪都拉斯淘汰,孫興民等主力喊到豬頭咁,唔多唔少因為奧運獎牌夢碎,又要面對番兵役問題.
24歲嘅孫興民就真係慘,喺熱刺守咗一年,今季終於搶番個正選,開季已經累積四個入球,而周日英超榜首大戰2:0擊敗曼城,孫興民雖然交白卷,不過交個助攻畀迪利阿里單刀建功,一樣靚到絕.孫興民仲有六年時間博一博唔使服役住,兩年後世界盃都算係較接近目標,當然啦,要打入決賽周就要12強賽出線,以佢嘅旺勢,相信南韓出線都不成問題.


text:
我部大帝dvd機發脾氣唔俾我睇個舞台劇所以我而家自己都發脾氣中!! 為咗舒緩一下, 我打開個櫃桶睇下我d收藏冷靜下, 就諗到要同大家分享下. 反正無得睇dvd, 不如就响沖涼前blog下啦.
大家睇下, 呢個就係我其中一格櫃桶嘅收藏品啦. 機乎全部都係hello! project (mo娘大家庭) 嘅cd同dvd.
dvd占大多數, cd得好少. 而cd多數係berryz嘅cd. 我有齊所有berryz嘅single, album同singlev (single video, 即係該single嘅pv嘅dvd). 至於演唱會dvd就差2隻佢同人地一齊嘅dvd, 事關我真係好唔鐘意果2個同佢地開果幾場演唱會嘅人(係地都係hello! project嘅人, 係一隊叫”w”的組合. 兩個都係前mo娘成員. 而家其中一個叫加護亞依响今年年初因為未成年吸煙而被雪藏當中. 個人希望佢永遠都唔好出返黎, 但係據報佢將會响下年初返黎), 所以無買到. mo娘演唱會dvd 都係我收藏對象.
不過其實我唔係一個cd”收藏家”. 我反而係比較鐘情於d睇得嘅野. 公式照(即只在日本hello! project專賣店出售嘅相相)同寫真集先係我嘅最愛. 下次有緣俾大家睇下我嘅寫真集同相相收藏啦~


text:
(真人真事) 今日去樓下茶記叫左杯凍檸啡,個老闆就叫左我出去隻揪
凍檸啡呢個名詞再一次係我腦海上浮現.
事實上凍檸啡呢個名我並唔係第一次聽,但係從來都冇下定決心決定試一次.原因好簡單,就係我唔鍾意飲咖啡,又苦又澀都唔知飲緊乜,係D ON9港女先會特登去STARBUCK比幾廿蚊飲埋D垃圾.作為一個極少飲咖啡既我,完全無辦法想像檸檬溝咖啡仲要凍既係乜野味道.
凍檸啡,檸檬溝咖啡?仲要凍既?感覺就好似第一次聽到奶油溝鮮奶,完全諗唔通,好神秘.老老實實我到依家都唔識形容奶油溝鮮奶係咩味,甜甜地囉但係又有少少奶味咁囉,幾好飲但係叫我日日飲我又唔會.但係凍檸啡係咪又好似奶油溝鮮奶?定係好似凍檸茶咁呢?其實凍檸茶如果唔係我地香港人日日飲既話都其實好難想像會係咩味,檸檬就酸既,茶就甘甘地澀澀地,呢兩樣野MIX埋竟然會係一樣好飲既野,我相信香港既茶記都研究左好耐先諗到出黎.我諗,凍檸茶同凍檸啡應該都係差唔多架姐.就係因為咁,我相信,凍檸啡出現得係茶記,肯定唔會難飲.
雖然我知道有凍檸啡呢樣野,但係由於我唔知係邊度有得飲,所以我一路都冇叫過,直到呢位MK金毛哥哥霸氣既一喝,我對凍檸啡既好奇又再次燃起.
今日,我走進茶記,叫左一句「中餐A,凍檸啡,唔該.」再望一望張單,竟然要加3蚊‧‧‧
屌,貴撚左,唉,唔撚驚.
等左一陣凍檸啡終於黎左,同我估計既冇分別,係一杯好似凍檸樂咁既野,但係冇泡既,全黑.咁我第一樣做既就緊係桔下D檸檬先.一面桔一面諗,死啦,如果唔好飲,咁我飲唔飲曬佢好?如果叫左唔飲又好似好柒咁.另一方面,如果我飲完肚痛咁點呢?我決定聞一聞係咩味,睇下有冇毒.
我聞到既係香濃既咖啡味.
聞完,咖味味,應該冇毒掛?開始飲,大力啜左啖,一開始我以為自己飲緊凍檸茶,個陣檸檬味令到你覺得自己好想繼續啜落去,但就係呢個時候,就係一陣強烈既咖啡味出左黎,令到你停止,冇再啜落去.呢種感覺好特別,同任何檸檬味既飲品唔同:凍檸水,凍檸茶,凍檸賓,凍檸樂,凍檸蜜‧‧‧飲呢類既野飲,你飲落去第一啖,你會接住第二啖,第三啖,咕嚕咕嚕飲落去,如果用足球黎形容就係進攻足球,禁住對面黎打,打到入到波為止.但係呢杯凍檸啡,飲一啖,你又會想停一停,再飲下一啖,感覺就好似一隊攻守兼備既球隊,適時進攻,適時防守,將兩樣完全對立既野混和埋一齊,比齋攻同齋守或者鳩猜黎得更加精彩.
我一啖一啖咁飲,不知不覺,飲完左呢立即加入 -->搶先看
前一頁
後一頁


text:
2016年5月24日 星期二
辣汁金菇什豆炒豚肉 ( 24-MAY-2016 )
( 24-MAY-2016 TUE )
今朝里奧大人上大陸 佢鬧鐘響完 我都即刻瞓番 瞓到 7 點 45 分先起身 ~
早餐食奶醬多 其實好想食濕嘢 不過粉麵真係食唔哂 唔係可以多 d 選擇 見有 d 人真係日日麵餐米粉餐 我覺得佢地好勁 可以食咁多嘢 但如果我夠瞓 咁我都可以食到嘅 ~
菇場唔忙 所有大粒唔喺度 個個都唔願做嘢住啦 哈 ~
Lunch time 去幫里奧大人拎;褲去改 突然好想食酸辣米線 所以買番菇場食喇 ~
Admin 同事無啦啦 skype 問我 係咪唔想比人知道公司會做花牌比媽咪 因為見我 delete 咗個資料訊息 係咪想低調 d ?!?! 唉 大佬 呢 d 私人嘢黎 咁比完妳就梗係要 delete 啦 一陣我唔記得 logout skype 咁人地一開我電腦 就乜都睇哂啦 同埋佢地開 voucher 嘅話 實會經 a/c dept 但 a/c dept 嘅人又口疏 所以我其實都唔想要花牌 不過又費事好似好唔比面公司咁 咁我之前都已經話唔想公司同事知架啦 依家問完又問 真係好煩囉 ~
突然間好眼瞓 呢排都係咁 起身果下仲想瞓 同埋 3 點幾就想瞓咁 唉 ~
里奧大人 4 點半喺大陸走 不過番到屋企都要 7 點幾 咁我話煮飯啦 反正有時間嘛 ~
放工即番屋企 其實好想洽陣 但洽唔到 咁睇電視啦 ~
6 點半開始煮嘢 搞掂哂就沖涼 等埋里奧大人番黎一齊食 佢 7 點半番到黎 叫佢快 d 換衫 因為我要開機洗衫 真係未坐定就叫佢除定衫 真係搞到佢精神衰弱 哈 ~
是日懶餐 - 辣汁金菇什豆炒豚肉
辣汁金菇什豆炒豚肉 - 依家想盡量清哂所有食物 所以見有乜就煮乜 同埋見 d 醬汁好似 8 月到期 所以快快手用埋去呢 ~
搞掂哂就休息喇 今晚有 d 攰 10 點半就瞓喇 ~
訂閱: 張貼留言 (Atom)


text:
2015年2月14日 星期六
香港仔魚蛋粉 @ 旺角 ( 14-FEB-2015 禁 )
炸魚皮 薄切切無咩口感 好在都脆 哈哈
招牌魚蛋河 勁想要腩汁 不過唔得呢
京都炸醬麵 份量都好巨 甜甜辣辣幾好味
( 14-FEB-2015 SAT )
今朝 7 點半起身喇 因為想去超市買奶比媽咪呀 估唔到華潤做特價 $25/pack 所以買咗 4 packs 比媽咪 重到呢 本來約咗 8 卦去遠小小嘅茶記食早餐架 但我話要買嘢 去番菇場附近食算喇 因為我一來一回 手斷都似 ~
8 卦係都要幫我拎 我話唔駛 佢搶住拎 哈 可能佢都見我拎得好辛苦 我成日同佢講 其實佢係好人 只不過係樣衰同格衰 佢話仲唔夠呀 ?!?! 哈哈 ~
番到菇場都無 mood 做嘢啦 同埋真係無嘢做囉 所以打機 打到眼濛濛 ~
放工即走喇 約咗媽咪同家姐飲茶 去到見到工人同個女人按摩手臂 我仲想話叫佢唔好亂同人按摩 驚有菌嘛 點知原來果個人係家姐 因為我無諗過佢快過我嘛 ~
我呢期好鍾意食包類 因為覺得麵包甜甜地好味呀
家姐用 JNC 部機整嘅南瓜豆漿 佢真係好鍾意部機咁喎 哈
食下傾下都 2 點半 之後同家姐去超市買年貨 再上埋媽咪屋企拎壓歲錢同平安利是 咁坐多陣就走喇 ~
759 買 7 折之後 $20.1 抵
今日 4 點要去將軍澳搞 d 嘢都買嘢 所以家姐車埋我喇 咁啱里奧大人同佢 d 家姐韓燒完 所以順便車埋一齊入將軍澳喇 ~
買完嘢就出旺角拎 OK cash coupon 之後就行陣 諗住食齋 但望到好大個像 所以唔想入去食 之後諗住去花園餐廳 點知又排長龍 今日情人節 西餐實多人食 中菜又無位 因為要食團年飯喎 所以最後去食魚蛋粉 唔想嘥時間再搵呀 想快 d 番屋企 ~
坐 van 仔番屋企 有個女仔比一百蚊 司機話無 因為啱啱先開工 叫佢坐下架 之後開車就一路講哂粗口 我最驚 駛唔駛講咁耐呀 講咗半程車 之後塞車啦 有架車又唔知做咩 我地 chok 咗一嘢 之後司機又講粗口講足半程 好在我地要落車 唔係人都顛 ~
番到屋企抖陣就一齊去徑步喇 徑咗半個鐘就走人 lu ~
沖埋涼就睇電視 不過我睇睇下都瞓咗 醒一醒之後都 11 點幾 入房瞓喇 ~
訂閱: 張貼留言 (Atom)


text:
( 23-jul-2009 thu )
今朝又食五香肉丁腸仔米粉 + 凍奶茶 超飽呀 食完醒哂呀
番到菇場悶到爆 都做咗 3 年啦 但一個知心嘅同事都無 真係好難得呀
其實我真係覺得 d 同事好怪 不過可能佢地都覺得我怪啦
有個同事 " 渠王 " ( 因佢 d 口氣真係好勁 屎渠咁架 ) 假到爆 喺公司入面就扮 frd 懶好傾 但一出門口呢 就好似唔識妳咁 痴痴地 有兩次次我喺 lift 入面等埋佢入黎 佢唔該都無聲 不知所謂 我好憎人無禮貌嘛 自此之後我唔會再等佢 lu
又有兩位同事 L 同 W 佢地好 frd 因為做咗十幾年 有次 W 問 L 聽日 A/L 去邊度玩呀 L 好串話 : A/L 一定去玩嘅咩 請 A/L 唔得架 我聽到 O 哂咀 frd 黎嘛 駛唔駛咁應人呀 不過 可能我喺度唔方便講啦 但我都覺得唔需要咁態度囉
唉 好在亞 head 好人 又有得 msn 同上網 唔係真係好難頂
里奧大人感冒 所以早走番屋企休息 晏晝得番自己食 求其買燒賣 雜果沙律同忌廉番菇場食 但太高估自己食量 食完燒賣已經好脹胃 所以雜果沙律要慢慢慢慢龜速咁食 再加埋汽水 脹到個肚好唔舒服呀 慘
幾經辛苦先放工 今晚唔煮啦 無 mood 同里奧大人去食譚仔三哥雲南米線 哎呀 今次第 3 次去 但有 2 次係肚屙喎 係咪因為受唔到麻辣呢 係就慘啦 無哂人生樂趣喇


text:
2014年10月26日 星期日
豉汁蒸排骨 + 蕃茄粟米排骨湯 ( 26-OCT-2014 )
依家每晚都食一碗飯
( 26-OCT-2014 SUN )
今朝 9 點半醒咗 之後懶下床 等埋里奧大人一齊 9 點 45 分先起身 ~
去大快活 share 食一個早餐 因為 12 點約咗媽咪同家姐去鴻星飲茶呀 ~
食完早餐都 10 點 45 分 咁我話去鴻星拎位先 因為預咗要等位 但估唔到有位 家姐過 11 點前離座係當早茶 唔怪得我有位啦 ~
叫里奧大人落黎陪我呀 順便拎件厚褸同大披肩 酒樓勁凍呀 不過好似得我着冬天褸咁 哈 ~
比我咁早咗就叫埋家姐同媽咪早 d 到啦 不過佢地都差唔多 12 點先到 ~
我睇錯咗 以為咩叫 "舅" 母大壽包 哈
xo 醬好味架 不過我唔食 lu
懷舊千層糕
鮮蝦炸雲吞
煎韭菜棵
醬汁花生蒸鳳爪
脆皮牛肉腸粉
燒肉雞飯
細碟到呢 份量同匙更差唔多 size
食下傾下都 1 點半 咁家姐車完媽咪番屋企就車我地去舖頭喇 ~
見到 3 姑奶 所以又陪佢食下午茶啦 今次叫 1 個 tea set 但 3 個人食 因為我地真係好飽 哈 ~
番到屋企都 3 點半喇 睇下雜誌 勁眼瞓 4 點半瞓着咗 好在 5 點幾起身 因為咁晏先瞓 驚夜晚瞓唔到呀 ~
起身即煲湯 6 點開始煮飯 6 點半食得 ~
時日懶餐 - 豉汁蒸排骨 + 蕃茄粟米排骨湯
豉汁蒸排骨 - 里奧大人話個汁好味道 我話無難度啦 因為用同珍嘅蒜蓉豆豉醬整之嘛 哈 ~
蕃茄粟米排骨湯 - 個薯仔起芽 所以唔要得 唔緊要 咁就加 2 條粟米同 2 條甘荀 但今次落多咗水 所以無咩味 嗚 ~
搞掂哂就抖陣 8 點同里奧大人一齊去商場行下 之後佢送完我番屋企 話都係想出去徑步 咁之得頭先一齊去徑步啦 不過佢話驚我出汗 所以唔想我去徑步囉 ~
等埋佢番黎 沖埋涼就一齊食生果 再睇陣電視 11 點幾瞓 lu ~
訂閱: 張貼留言 (Atom)


text:
2016年1月28日 星期四
寒假一天@青衣公園
星期一,特如其來嘅一天寒假,其實前一晚臨瞓前,屋企個天文台長米高已經話氣溫會回升,亦唔會好似早一日咁落雨,果然第二朝一覺瞓醒,雖然仍然係凍但陽光普照,感覺係溫暖咗好多,然後有個小朋友瞓醒一覺,見到爸爸竟然仲喺屋企(佢為咗陪艾菲覆診同唔想咁凍爬起身返工,一早已經拎咗全日假),係興奮到爬上我哋床尾勁歌熱舞自我放電,就連艾菲都唔多頂得住佢嘅瘋狂,所以話教署宣布停課,對家長來講未必係件好事,不過實際情況係有需要時,都要學會接受現實,返少日學為保小朋友健康安全,艾菲覺得自己湊得辛苦D都值嘅﹗
見到個仔充滿電力,米高就建議趁呢個難得嘅假期,去青衣公園走一趟以完艾菲一年一度之約,真心艾菲都掙扎咗一輪先肯出門口,教署宣布停課,唔係畀小朋友四圍玩,而係怕佢哋有危險所以叫佢哋留喺屋企,但眼見燒腩仔嘅hyper,唔帶佢出去跑吓跳吓,呢日我哋肯定好難過,而且天氣的確比預期中好,又有米高喺到幫手睇實應該安全,所以最終都決定出發去玩,先喺青衣城食個lunch,專登叫個兒童餐畀佢,罕有地掃清光唔使勞氣,Good﹗
2016年1月27日 星期三
DIY生日卡
記得細個時,艾菲嫲嫲每年生日,燒腩仔婆婆都會提醒我哋買生日禮物送畀老人家,艾菲覺得呢個都係一個好嘅教育來,尊敬同關愛長輩嘅message係要自小灌輸,來緊個星期五係燒腩仔婆婆六十大壽嘅大日子,我哋三個做仔女嘅就喺啱啱個星期日,請燒腩仔婆婆去食自助餐慶祝,咁做孫嘅燒腩仔都三歲大,係時候要做返D嘢啦﹗
同燒腩仔商量咗陣之後,佢都同意整張生日卡畀婆婆(梗係啦,婆婆平時咁錫佢),仲好興奮咁追咗艾菲幾日「有得整婆婆張聖誕卡未」:P,對於真係無乜美術底嘅艾菲來講,買現成嘅生日卡畀燒腩仔吸個名印貼吓貼紙就最方便,但諗吓諗吓又覺得無乜誠意咁,反正之前淘咗D大卡紙返來,正好係呢D時候用啦﹗
要畀一個只得三歲未識寫字嘅小朋友DIY生日卡,艾菲都諗咗成晚先諗到點搞,終於決定簡簡單單只畫一面,先將張卡紙用狗牙剪剪成所需size,然後簡單地喺上面畫個雙層蛋糕嘅圖案,之後就交畀燒腩仔負責填色,平時佢放學返來做功課都有時做到無心機hea做,難得今次佢係異常地興奮同用心喎,雖然都係油到出晒界,但艾菲覺得可以接受啦﹗
填好色就叫佢幫手用貼紙貼返Happy Birthday字樣,另外再貼一個6同一個0喺蛋糕頂扮蠟燭,貼好艾菲就用marker幫佢喺60字樣上畫蠟燭芯,再捉住佢手仔用手指畫印兩點燭光落去.
同燒腩仔商量咗陣之後,佢都同意整張生日卡畀婆婆(梗係啦,婆婆平時咁錫佢),仲好興奮咁追咗艾菲幾日「有得整婆婆張聖誕卡未」:P,對於真係無乜美術底嘅艾菲來講,買現成嘅生日卡畀燒腩仔吸個名印貼吓貼紙就最方便,但諗吓諗吓又覺得無乜誠意咁,反正之前淘咗D大卡紙返來,正好係呢D時候用啦﹗
要畀一個只得三歲未識寫字嘅小朋友DIY生日卡,艾菲都諗咗成晚先諗到點搞,終於決定簡簡單單只畫一面,先將張卡紙用狗牙剪剪成所需size,然後簡單地喺上面畫個雙層蛋糕嘅圖案,之後就交畀燒腩仔負責填色,平時佢放學返來做功課都有時做到無心機hea做,難得今次佢係異常地興奮同用心喎,雖然都係油到出晒界,但艾菲覺得可以接受啦﹗
填好色就叫佢幫手用貼紙貼返Happy Birthday字樣,另外再貼一個6同一個0喺蛋糕頂扮蠟燭,貼好艾菲就用marker幫佢喺60字樣上畫蠟燭芯,再捉住佢手仔用手指畫印兩點燭光落去.
2016年1月26日 星期二
大肚媽媽也shopping@淘寶
原來對上一次寫淘物誌已經係上年六月嘅事,對於淘寶癮唔係好大嘅艾菲來講,呢大半年來都只係淘咗兩次嘢咁大把,對上一次因為啱啱有咗BB豆豬唔太舒服無寫,咁今次又來個大雜燴啦﹗
艾菲個肚一直都唔係好大,到宜家都仲未過34寸(應該仲細過燒腩仔同期),平日條牛仔褲當然一早就著唔落,但普通legging還可以嘅,再加埋之前陀燒腩仔時淘咗條大肚褲仲啱著,勉強都叫做夠著,但講到襯衫就點都好似買返條牛仔褲好,所以就淘咗條托腹牛仔褲返來,順手淘多兩條大肚legging,十幾廿蚊條legging,真心唔敢有咩期望,但著上身又OK舒服喎,而且最近天氣凍,落街包返實個肚係暖D,至於條牛仔褲亦的確係顯瘦款,著上身有返個腳型,都算唔錯.
淘開褲,反正搞集運就睇埋有無嘢啱BB豆豬,預產期係五月嘅BB豆豬,好肯定會係個馬騮妹,記得想當年都淘咗個手鈴同恐龍帽套裝返來親手整畀燒腩仔,為公平計都想整返D手作嘢畀妹妹,艾菲今次就揀咗整馬騮口水肩同馬騮妹鞋仔,睇圖好似幾靚咁,唔知艾菲幾時先會的起心肝整,又唔知整唔整到圖入面咁靚呢,嘻...
艾菲個肚一直都唔係好大,到宜家都仲未過34寸(應該仲細過燒腩仔同期),平日條牛仔褲當然一早就著唔落,但普通legging還可以嘅,再加埋之前陀燒腩仔時淘咗條大肚褲仲啱著,勉強都叫做夠著,但講到襯衫就點都好似買返條牛仔褲好,所以就淘咗條托腹牛仔褲返來,順手淘多兩條大肚legging,十幾廿蚊條legging,真心唔敢有咩期望,但著上身又OK舒服喎,而且最近天氣凍,落街包返實個肚係暖D,至於條牛仔褲亦的確係顯瘦款,著上身有返個腳型,都算唔錯.
淘開褲,反正搞集運就睇埋有無嘢啱BB豆豬,預產期係五月嘅BB豆豬,好肯定會係個馬騮妹,記得想當年都淘咗個手鈴同恐龍帽套裝返來親手整畀燒腩仔,為公平計都想整返D手作嘢畀妹妹,艾菲今次就揀咗整馬騮口水肩同馬騮妹鞋仔,睇圖好似幾靚咁,唔知艾菲幾時先會的起心肝整,又唔知整唔整到圖入面咁靚呢,嘻...
2016年1月21日 星期四
Lego寶盒
講完腳仔就輪到講手仔啦,燒腩仔嘅小手肌發展一向麻麻,加上個人都幾懶成日出口術要人幫,好多精細動作,連未足兩歲嘅表妹都做得比佢好,所以前年年尾睇BBG blog介紹呢個lego寶盒,艾菲第一時間準備一個畀佢玩.
呢個寶盒到底係咩來呢?詳情可以參考呢個台灣blog, 其實只需要喺個外國網站donwload同print D Lego 圖出來,剪開細細張,再準備相應數量同顏色嘅lego,畀小朋友跟住圖砌,既可以kill time,鍛練小手肌之餘亦可以訓練空間感,對燒腩仔來講相當適合,而且BBG媽媽教艾菲去皆旺商場地庫某間鋪仔到買lego,呢到廿幾舊lego按重量計只需廿幾蚊咋(唯一唔好係唔夠白色細lego,艾菲要用其他色代替,再自行喺圖到加工),成本極低呢﹗
前年年尾已經一早準備好嘅lego寶盒,因為燒腩仔D小手肌未OK拆唔到D細lego,所以一直拖到上年九月,燒腩仔姨媽問燒腩仔想要咩生日禮物,我哋先再拎出來畀佢試玩(當時掙扎緊要Lego Juniors定搖控車),終於喺接近三歲時玩到啦,教一次已經明點玩,仲話咁快跟圖砌好完全無錯,開心到佢呢﹗
2016年1月19日 星期二
行路問題@聯合兒科
由燒腩仔識行開始,艾菲一直留意住佢嘅入字腳問題,到接近兩歲情況其實改善咗好多,但每次個人一攰就會好易跌,行商場又會經常啜地板行到就跌就跌咁,以前返N日日行長命樓梯返學放學,更加係一星期跌三四次,跌到膝頭長期有疤連老師都留意到問題,終於有次提議我哋返健康院跟進,於是艾菲就喺上年七八月,自己打去健康院約期見醫生同姑娘,評估一輪之後就寫咗一封轉介信畀我哋去聯合兒科.
事隔四個月之後,十二月中終於第一次去見醫生,而米高都好好咁請咗日假一齊陪診,去慣政府醫院覆診嘅艾菲都早有準備,預咗會勁多人同等勁耐,所以一早就同米高講早D出門口,早D去博早D睇完早D走,但有個小朋友係慣性出門前扭扭擰擰,結果我哋都唔早得幾多到...
去到艾菲即叫米高睇實燒腩仔,自己就拎齊文件排隊登記同俾錢,然後職員畀咗個紙杯燒腩仔留小便,再入檢查室度高磅重驗小便量血壓,之後就係無了期嘅等等等同等,最終我哋等咗差唔多一個鐘先有得見醫生,期間小朋友當然有D失控,亦唔知係唔係空氣唔太流通,燒腩仔塊面明顯敏感起晒一撻撻紅印.
入到房醫生同幫手嘅嬸嬸都好nice,醫生先問我哋屋企背景資料,再了解燒腩仔情況,然後就叫燒腩仔行一次畀佢睇,最後先除褲上床檢查,醫生一望都望到燒腩仔有輕微入字腳,而初步檢查腳仔後就話佢應該係膝頭嘅肌肉比較弱,所以成日行路會有所謂嘅「輪盡」情況,但安全計都建議抽血檢查有無一D肌肉酵素問題,另外安排我哋做物理治療,教燒腩仔用力用得好D.
訂閱: 文章 (Atom)